
Makka shahridagi Oliy Mahkama qozisi hamda 
“Masjidul-Harom” imom xatibi Shayx Saud Ibn 
Ibrohim Shuraym va Shayx Muhammad Ibn Jamil 
Zaynu muqaddimalari 
“Ey xalqimiz, Allohning da'vatchisiga ijobat qilinglar!” (Ahqof:31) 
“Robbimiz, bizlardan bu amalimizni qabul et! Darhaqiqat, sen eshituvchi va biluvchi Zotsan”. 


“Ilohim, bu amalimning barchasini solih va O'z yuzing uchun xolis qil hamda unda O'zingdan boshqa 
biror kimsa uchun nasiba qo'ʻyma!”. 


Saud ibn Ibrohim Shuraymning muqaddimasi 


Alloh ta'ologa hamdlar va payg'ambarlarning so'nggisiga salavot va salomlar boʻlsin. 


Men Alloh yoʻlidagi do'stim shayx Abdulloh ibn Abdulhamid Oli Ismoilning najot topuvchi firqa, 
madadlangan toifa “Ahlus-sunna val-jamoa” e'tiqodi haqida yozgan “al-Vajiz fiy aqidatis-salafis-solih” 
(Salaf solih e'tiqodi haqida muxtasar saylanma) nomli kitobini oʻqib chiqdim. 


Bu bebaho va foydali kitobdir. Muallif unda “ahlus-sunna val-jamoa” e'tiqodining, ushlagan kimsa 
najot topadigan, yuz oʻgirgan kimsa halok boʻladigan asoslari haqida muxtasar xabarlarni bayon qilgan. 
Bu asoslardan yuz oʻgirishdan Alloh saqlasin! Muallif tahsinga loyiq xizmatlar qilgan. Chunki, u 
jumlalarni oʻquvchi hamda tinglovchi anglab olishi qulay boʻlgan yengil soʻz va ma'nolar bilan tuzgan. 


Alloh ta'olo unga yaxshiliklarni mukofot qilib, bu kitobi bilan musulmonlarni foydalantirsin. Alloh 
ta'olo bizga va unga foydali ilm va solih amallarni nasib etsin hamda barcha musulmonlarni Rasululloh 
sollallohu alayhi va sallam, uning sahobalari va eng afzal asrlarda yashagan (musulmon) ajdodlar yoʻlida 
yurishga muvaffaq qilsin! Alloh duolarni eshituvchi va ijobat qiluvchi zotdir. 


Shayx Saud ibn Ibrohim Shuraym 
Makka shahridagi Oliy Mahkama qozisi hamda 
“Masjidul-Harom” imom xatibi, 14 / 5 /1416 h. 


Shayx Muhammad ibn Jamil Zaynu muqaddimasi 


Alloh ta'ologa hamdlar boʻlsin. Biz unga hamdu sanolar va istig'forlar aytib, undan yordam va 
nafsimizning yomonliklari hamda yomon amallarimizdan panoh soʻraymiz. 


Alloh hidoyat qilgan kimsani adashtiruvchi, adashtirgan kimsani hidoyat qiluvchi zot yo'qdir. Men 
sheriksiz, yagona Allohdan oʻzga iloh yoʻq va Muhammad uning bandasi va elchisidir deb guvohlik 
beraman. 


So'ng... 


Men “al-Vajiz fiy aqidatis-salafis-solih” (Salaf solih e'tiqodi haqida saylanma) kitobini oʻqib chiqdim 
va uning samarali kitob ekanini ko'rdim. Muallif bu kitobda maqtovga sazovor bo'lgan bebaho 
ma'lumotlarni to'plagan. U salaf solih e'tiqodini musulmon osonlik bilan oʻqib, koʻplab ma'lumotlarga 
ega bo'ladigan darajada mufassal bayon qilgan. 


Men har bir musulmon, xususan, ilm toliblari bu kitobni oʻqisin va undan istifoda qilsin deb vasiyat 
qilaman. 

Men Alloh ta'olodan bu kitob bilan musulmonlarga foyda berishini va yozishdagi mehnatlarni O'zi 
uchun xolis qabul qilishini soʻrab qolaman. 


Shayx Muhammad ibn Jamil Zaynu 
Makka shahrdagi “Dorul-Hadis al-Xayriyya” 
madrasasining ustozlaridan. 2 shavvol, 1415 h. 


Muqaddima 


Barcha maqtovlar Allohga xosdir. Biz unga hamdlar va istig'forlar aytamiz hamda undan yordam va 
nafsimiz hamda yomon amallarimizdan panoh so'raymiz. Alloh hidoyat qilgan kimsani adashtiruvchi, 
adashtirgan kimsani hidoyat qiluvchi zot yoʻqdir. Men sheriksiz, yagona Allohdan oʻzga iloh yo'q va 
Muhammad uning bandasi va elchisidir deb guvohlik beraman. 


“Ey mo''minlar, Alloh ta'olodan loyiq boʻlganidek qoʻrqinglar va musulmon boʻlib vafot etinglar!” (Oli 
Imron: 102). 


“Ey odamlar, sizlarni bir jondan yaratgan, u jondan esa juftini yaratgan va u ikkisidan koʻplab er va 
ayolni yaratgan Alloh ta'olodan qo'rqinglar! Yana oralaringizdagi savol-javoblarda oʻrtaga nomi 
solinadigan Allohdan qo'rqingiz va qarindoshlik aloqalarini uzishdan qo'rqinglar! Alloh sizlarning 
ustingizda kuzatuvchi boʻlgan Zotdir (Niso: 1)“ 


“Ey mo'minlar, Alloh ta'olodan qo'rqinglar va rost so'zlanglar, Alloh sizlarning ishlaringizni isloh 
qiladi va gunohlaringizni kechiradi. Alloh va Uning Rasuliga itoat qilgan kimsa ulkan zafarlarga 
erishibdi” (Ahzob:71). 


So'ng... 


So'zlarning eng rosti Allohning kalomidir. Yoʻllarning eng yaxshisi Muhammad sollallohu alayhi va 
sallamning yo'ʻ'lidir. Ishlarning yomoni bid'atlardir. Har bir bid'at zalolatdir va har-bir zalolat 
jahannamdadir. (Bu xutbani “Hojat xutbasi” deb ataladi. Bu xutbani har bir ishni boshlashda oʻqish 
mumkin. Rasululloh sollallohu alayhi va sallam sahobalarga bu xutbani diniy ishlarida, u ishlar nikoh, 
juma, ma'ruza va boshqa bo'lsin, soʻzboshi qilib oʻqishlari mumkin ekanini o'rgatar edilar. Buning aslini 
ko'rish uchun quyidagilarga qarang: “Sunan ibn Mojja”: “Kitabun-nikah: “Babu xutbatin-nikah”, “Sunan 
at-Termiziy”, “Sunan Abi Davud”, “Sunan an-Nisaiy”, Abu Ya'loning “Sunan”i, Bayhaqiyning “Sunan”i, 
Tabaroniyning “al-Mu'jam al-Kabir” va Imom Ahmadning “al-Musnad” kitoblari. Bu xutbaning bir qismi 
Imom Muslimning “Sahih”ida “Kitabul-jum”a: Babu xutbatihi sollallohu alayhi va sallam” da rivoyat 
qilindi. Mufassal oʻrganish uchun shayx, alloma Muhammad Nosiruddin Alboniyning “Xutbatul-hoja” 
kitobiga murojaat qilinsin). Musulmon doʻstim, bu muxtasar kitobcha “Salaf solih, sunnat va jamoat 
sohiblarining e'tiqodi” haqidadir. 


Bugungi kunda Islom ummatining turli guruh va jamoatlarga bo'linib, tarqoq holatda qolishi hamda 
har bir jamoa o'z aqidasiga da'vat etib, oʻzini oqlashi oqibatida koʻplab odamlarga ishning chigallashib 
qolishi, natijada esa kimga ergashishlarini bilmay qolishlari, meni ushbu kitobni yozishga undadi. 
Allohga hamdlar boʻlsinki, Rasululloh sollallohu alayhi va sallam quyidagi hadislarida xabar 
berganlaridek, bu ummat ichidan ezgulik yoʻqolmaydi va bir guruh kishilar qiyomat kuniga qadar 
hidoyat va haqiqatni mahkam ushlab qoladi. Rasululloh sollallohu alayhi va sallam dedilar: “Ummatim 
ichidan bir toifa haqiqat uzra qoladi. Yordamsiz tashlab qoʻyilsa-da, ularga biron bir zarar yetmaydi. Ular 
Allohning amri kelguniga qadar oʻz hollarida o'zgarmay qoladilar” (Imom Muslim rivoyati) 


“Ummatimning misoli yomg'irga o'xshaydi. Uning boshlanishi yaxshimi, yoki oxirimi, bilib 
boʻlmaydi” (Alboniy: “Sahih sunan at-Termiziy”). 


Bu soʻzlarni oʻqir ekanmiz, zimmamizga Rasululloh sollallohu alayhi va sallam olib kelgan, sahobalar, 
tobeinlar va ularga yaxshilik bilan ergashgan kishilar (Alloh ta'olo bizlarni ham ular jumlasidan qilsin!) 
tatbiq etgan sog'lom Islomni lozim tutgan muborak jamoani bilish mas'uliyati tushadi. 


Bu jamoa jahannam azobidan xalos bo'lgan, Alloh ta'olo tarafidan yordam berilgan hamda “Ahlus- 
sunna val-jamoa”, “Ahlul-hadis” va “Ahlul-asar val-ittibo”” deb sifatlangan jamoadir. ular Rasululloh 
sollallohu alayhi va sallam va uning sahobalari yurgan yoʻlda yurgan kishilardir. 

Shu munosabat bilan Rasululloh sollallohu alayhi va sallamning hidoyatini qo'lma-qo'l avlodlarga 
o'tkazib kelgan imomlik, sunnatga ergashish hamda ularning ilmli va adolatli ekanliklariga guvoh 
boʻlingan zotlarning kitoblaridan iqtibos qilganim: “al-Muyassar fiy aqidatis-salafis-solih” (Salaf solih 
e'tiqodi haqida qulay qoʻllanma) kitobimdan ushbu “al-Vajiz” (saylanma) ni muxtasar qilishga 
shoshildim. Men “al-Vajiz” ning kitobxonlar ommasi, xususan, muborak Islom uyg'onishining yoshlari 
boʻlmish yangi islomga kirganlar salaf solih aqidasining umumiy ma'nolarini osonlik bilan tushunib 
olishlariga yordamchi boʻlishi uchun imkoni boricha salaf imomlaridan rivoyat qilingan shar'iy lafzlar 
bilan qulay, yengil uslub, qisqa jumlalar bilan yozilishiga haris bo'ldim. Chunki, e'tiqod ilmi bir-biriga 
bog'langan zanjirga oʻxshaydi. Zero, musulmon e'tiqodning asosiy qismini tushunmas ekan, uning 
tafsilotlarini hech ham tushuna olmaydi. 


Men o'z tarafimdan ba'zi izohlarnigina qo'shdim va kitobning so'nggida foydalanilgan manbalarning 
barchasini sanab oʻtdim. 


Muqaddima soʻnggida, “al-Vajiz”ni tamomiga yetkazishga muvaffaq qilgani uchun Alloh ta'ologa 
hamdu shukronalar aytaman va undan ushbu kamtarona ishni musulmonlarning buzilgan e'tiqodlarini 
tuzatish, ular uchun foydali hamda Alloh ta'oloning kitobi va Rasululloh sollallohu alayhi va sallamning 
sunnatlariga qaytishlariga undovchi omil qilishini so'rab qolaman. 


Bundan tashqari, “al-Vajiz” ning tamomiga yetishida menga o'zlarining fikrlari va nasihatlarini 
ayamagan doʻstlarimga, xususan, bu kitobni oʻqib, unga muqaddimalar yozgan shayx Saud ibn Ibrohim 
Shuraym va shayx Muhammad ibn Jamil Zaynularga oʻz minnatdorchiligimni izhor etaman. Alloh ta'olo 
ularga xayrli mukofotlar bersin! 


Bu kamtarona ishimni kitobxonlar ommasiga taqdim etarkanman; Agar to'g'ri soʻzlagan boʻlsam, u 
Alloh ta'oloning tavfiqidandir. Agar xato qilgan boʻlsam, u mening nafsim va Shaytondandir. Shuning 
uchun xatolarimni topgan kishining menga bildirishidan mamnun boʻlaman. 


Alloh subhonahu va ta'olodan bu amalimni oʻzi uchun xolis qabul etishi va musulmonlar uchun 
foydali qilishini umid qilib qolaman. Agar bu asarda Alloh ta'oloning kitobi, Rasululloh sollallohu alayhi 
va sallamning sunnatlari va salaf ulamolarining tushunchalariga xilof fikrlar aytilgan boʻlsa, bular 
mendan qasdsiz sodir boʻlgan va men buning uchun Alloh ta'ologa istigʻfor aytaman hamda hayotlik 
davrimda ham, oʻlganimdan keyin ham bu fikrlardan qaytganman. 


Alloh ta'ologa payg'ambarimiz Muhammad, uning oilasi va barcha sahobalariga salavot va salomlar 
yo'llasin. 
Kechirimli Robbisining mag'firatiga umidvor 


Abu Muhammad Abdulloh ibn Abdulhamid ibn Abdulmajid Oli Ismoil Asariy (Alloh ta'olo uni avf 
etsin!) Zul-hijja, 1416 h. 


Zaruriy ta'riflar 


“Aqida” ning ta'rifi 
“Aqida” ning lug'aviy ma'nosi: 


“Aqida” so'zining ma'nolari: “bog'lamoq, tugmoq, mahkamlamoq, bog'lanmoq, kuch bilan mahkam 
tutmoq, isbot etmoq, ishonch, jazm etmoq” dir. 


“Bog'lash” —- “echish” ning aksidir. Arablar: “Aqadahu, ya'qiduhu aqdan” deydilar. Buning ma'nosi: 
“Mahkam bog'ladi”, demakdir. 


Ont ichish va nikoh paytida “aqada” soʻzi iste'mol qilinadi. Alloh ta'olo dedi: “Alloh ta'olo sizlarni 
tillaringizdagi behuda qasamlaringiz uchun jazolamaydi. Balki, (dillaringizdagi) mahkam tuggan 
qasamlar sababli (agar shunday qasamni buzsangiz) jazolaydi” (Moida: 89)” 


“Aqida”: e'tiqod qilgan kishida shubhaga oʻrin qo'ymaydigan hukmdir. 


Dinda “aqida” so'zidan, Alloh ta'oloning borligi va payg'ambarlarning yuborilishi kabi e'tiqodni 
maqsad qilinadi, qilingan amalni emas. Uning koʻplik soni “aqoid” dir (“Lisanul-arab”, “al-Qomusul- 

muhit”, “al-Mu'jamul-vasit” kitoblarining “aqd” moddasiga qarang). 
Xullas, inson qalbini qat'iy bog'lagan narsa, u xoh haqiqat boʻlsin, xoh botil boʻlsin, e'tiqod (aqida) dir. 


Istilohda: qalb ularni tasdiqlashi, shak-shubhadan holi bo'lgan ishonchga aylanib qoladigan va nafs 
ulardan xotirjam boʻlishi kerak boʻlgan ishlarga “aqida (e'tiqod)” deyiladi. Ya'ni, e'tiqod qilgan kishida 
shubhaga oʻrin qo'ymagan va voqe'likka mos boʻlgan qat'iy iymondir. Agar odamning bilimi qat'iy 
ishonch darajasiga yetib bormasa, “aqida” deb atalmaydi. 


Iymonni, inson (unga) oʻz qalbini mahkam bog'lagani uchun ham, “aqida” deb nomlandi. 
Islom aqidasi 


Islom aqidasi Alloh ta'ologa, uning farishtalari, kitoblari, payg'ambarlari, oxirat kuni, taqdirning 
yaxshi va yomoni, hamda barcha Alloh ta'olo va Rasululloh sollallohu alyhi va sallam tomonidan sobit 
boʻlgan g'ayb ishlari, din asoslari va salaf solih ijmo" qilgan narsalarga qat'iy iymon keltirish, ishlarda, 
hukm kilish va itoat etishda Alloh ta'ologa toʻla taslim bo'lish hamda Rasululloh sollallohu alayhi va 
sallamga ergashish, demakdir. 


Islom aqidasi “Ahlus-sunna val-jamoa” aqidasidir. Chunki u Alloh ta'olo bandalari uchun din 
bo'lishiga rozi boʻlgan islomdir. Bu aqida sahobalar, tobeinlar va tobeinlarga yaxshilik bilan ergashgan 
kishilarning, ya'ni, Islomning avvalida yashagan uch avlodning aqidasidir. 


Islom aqidasining ma'nolariga dalolat qiluvchi va unga sinonim boʻlgan boshqa ismlari ham bo'lib, 

ularning mashhurlari bulardir: “tavhid”, “sunnat”, “usulud-din”, “al-fiqhul-akbar” va “al-iymon”. (Nosir 


ibn Abdulkarim Aql: “Mabahisu ahlissunnati val-jamoati va mavqiful-harakatil-islamiyyati minha”” 


Doktor Sulaymon Ashkar: “al-Aqidatu fil-lah” larga qarang). 
“Salaf” soʻzining ma'nosi 


“Salaf” soʻzining lug'aviy ma'nolari: 
“Salaf” soʻzining ma'nolari: “oʻtdi”, “oldin oʻtdi”. 

Arablar: “Salafash-shay'u salafan” (u narsa boʻlib o'tdi) deydilar. 

“Salaf” - “oldinda borayotgan jamoat yoki yurishda ilgari borayotgan qavm ”, demakdir. 


Alloh ta'olo dedi: “ular bizni darg'azab qilganlarida, biz ularning barchasini dengizga g'arq qilib, 
intiqom oldik va ularni oʻtmish-ibrat va misol qilib qoʻydik” (Zuxruf: 55, 56). 


Ya'ni, biz ularni ularning qilgan ishlarini qiladigan kishilar uchun salaf-birinchi qilib qoʻydik. Toki, 
ulardan keyingi avlodlar ibrat-namuna olsinlar”. 


“Salaf” sizlardan avval yashab oʻtgan, sizdan yoshi va obroʻsi baland boʻlgan otalaringiz va 
qarindoshlaringizdir. Shuning uchun ham, tobeinlarning avvalgilari “salaf solih” (ezgu ishlarni qilgan 

ajdodlar) deb ataldi (“Tajul-arus”, “Lisanul-arab”, “al-Qomusul-muhit”: “salaf” so'zi). 
Istilohda 


Agar e'tiqod olimlarining huzurida “salaf” soʻzi tilga olinsa, undan sahobalar, yoki sahoba va 
tobeinlar, yoki sahoba, tobein va ularga yaxshilik bilan ergashgan, imomlik, fazl-kamolot va sunnatga 
ergashish, bid'atlardan saqlanishlariga guvoh boʻlingan dinda buyuk o'rin tutgan ekanliklariga ittifoq 
qilingan zabardast imomlarni nazarda tutgan bo'ladilar. Shuning uchun ham, Islomning eng birinchi 
avlodi “salaf solih” deb ataldi. 


Alloh ta'olo dedi: “Kim hidoyat aniq boʻlganidan so'ng payg'ambarga xilof ish qilsa va 
mo''minlarning yoʻlidan boshqa yoʻlga ergashib ketsa, biz uni ketganicha qo'yib beramiz va jahannamga 
doxil qilamiz. u naqadar yomon joydir!” (Niso: 115) 


“Eng avvalda yashab o'tgan muhojirlar, ansorlar va ularga yaxshilik bilan ergashgan kishilardan Alloh 
rozi boʻldi. ular ham Undan rozi boʻldilar va ularga mangu qolishadigan va ostlaridan daryolar oqib 
turadigan bog'larni tayyorlab qo'ydi. Mana shu buyuk saodatdir ” (Tavba: 100). 


Rasululloh sollallohu alayhi va sallam: “Odamlarning yaxshilari men bilan yashaganlar, soʻng ulardan 
keyingilar, soʻng ulardan keyingilar” — dedilar (Imom Buxoriy va Imom Muslim rivoyatlari). 


Rasululloh sollallohu alayhi va sallam, sahobalar va ularga yaxshilik bilan ergashgan kishilar bu 
ummatning salafidir. Rasululloh sollallohu alayhi va sallam, sahobalar va tobeinlar da'vat etgan 
narsalarga chaqirgan kishi salaf yo'lidadir. 


Salaf yoʻlida bo'lish uchun muayyan vaqtda yashash shart emas. Balki, buning sharti Qur'on va 
sunnatni aqida, ahkom va sulukatda salaf tushunchasiga muvofiq boʻlishi, xolos. Shuning uchun ham, 
Qur'on va sunnatga amal qilgan kishi, salaflar davridan zamon va makonda uzoq boʻlsa-da, salaflarga 
ergashgan kishidir. Ularga xilof qilgan kishi, garchi ular ichida yashasada, ularning safida emasdir. 


Salaf solihning imomi Muhammad sollallohu alayhi va sallamdirlar. Alloh ta'olo dedi: “Muhammad 
(sollallohu alayhi va sallam) Allohning elchisidir. U bilan birga boʻlganlar kofirlarga qahrli, o'zaro esa 
rahm-shafqatlidirlar. Siz ularni Allohning fazli va roziligini talab qilib ruku' va sajda qilgan hollarida 
koʻrasiz. Ularning belgilari sajda izidan (qolgan), yuzlaridagi izlardir. Mana shu ularning Tavrotdagi 
misollaridir” (Fath: 29). 


Alloh ta'olo Qur'oni Karimda Alloh ta'ologa itoat qilish bilan, Rasululloh sollallohu alayhi va sallamga 
itoat qilish o'rtasini bog'ladi. Alloh ta'olo dedi: “Kimda -kim Alloh va Payg'ambarga itoat etsa, ana 
o'shalar Alloh in'omlariga sazovor boʻlgan zotlar — payg'ambarlar, siddiqlar shahidlar va solihlar bilan 
birga boʻlurlar. Ana oʻshalar eng yaxshi hamrohlardir.” (Niso:69). 


Alloh subhonahu va ta'olo Rasululloh sollallohu alayhi va sallamga itoat qilishni Allohga itoat qilish 
qilib qo'ydi. Alloh ta'olo dedi: “Payg'ambarga itoat qilgan kishi, Allohga itoat qilibdi. Kim yuz o'girsa, 
biz sizni ular ustidan nazoratchi qilib yubormadik” (Niso: 80). 


Alloh ta'olo Rasululloh sollallohu alayhi va sallamga itoat qilmaslik, qilingan amallarni habata-bekor 
qilishini bayon qildi: “Ey mo'minlar, Allohga va payg'ambar (sollallohu alayhi va sallam)ga itoat 
qilinglar, (itoatsizlik bilan) amallaringizni botil-bekor qilmanglar!” (Muhammad: 33). 


Alloh ta'olo bizlarga Rasululloh sollallohu alayhi va sallamning amrlariga muxolif boʻlishni ta'qiqladi. 
Alloh ta'olo dedi: “Kim Alloh va Uning payg'ambariga itoatsizlik qilib Allohning belgilab qo'ygan 
hadlaridan tajovuz qilsa, uni abadiy qoladigan joyi boʻlmish do'zaxga kiritur. Va uning uchun xorlovchi 
azob bordir” (Niso: 14). 


Alloh ta'olo bizlarni Rasululloh sollallohu alayhi va sallam buyurgan narsalarni qabul qilish va 
ta'qiqlagan narsalarni tark qilishga buyurdi. Alloh ta'olo dedi: “Payg'ambar sizlarga olib kelgan 
narsalarni olinglar va ta'qiqlagan narsalardan toʻxtalinglar. Allohdan qo'rqinglar! Albatta Allohning 
jazosi qattiqdir. ” (Hashr: 7). 


Alloh ta'olo hayotimizning barcha ishlarida Rasululloh sollallohu alayhi va sallamni hakam qilib, 
uning hukmiga murojaat qilishimizga buyurdi. Alloh ta'olo dedi: “Yoʻq, Robbingizga qasamki, to ular oʻz 
o'rtalarida chiqqan kelishmovchiliklarda Sizni hakam qilmagunlaricha va keyin Siz chiqargan hukmdan 
dillarida hech qanday tanglik topmay, toʻla taslim boʻlmagunlaricha — boʻyinsunmagunlaricha zinhor 
moʻmin boʻla olmaydilar. ” (Niso: 65). 


Alloh ta'olo payg'ambari Muhammad sollallohu alayhi va sallam ergashish, namuna olish kerak 
boʻlgan chiroyli namuna va o'rnak ekanini bizlarga yetkazib dedi: “(Ey moʻminlar), albatta sizlar uchun 
— Alloh va oxirat kunidan umidvor bo'lgan hamda Allohni ko'p yod qilgan kishilar uchun — 
Allohning payg'ambarida goʻzal namuna bordir” (Ahzob: 21). 


Alloh ta'olo oʻz roziligini payg'ambari Muhammad sollallohu alayhi va sallamning roziligiga bog'ladi: 
“Agar ular moʻ'min boʻlsalar, Alloh va uning rasuli rozi qilishlariga loyiqroqdir” (Tavba: 62). 


Alloh subhonahu va ta'olo Rasululloh sollallohu alayhi va sallamga ergashishni Allohga boʻlgan 
muhabbatning belgisi qilib qoʻydi: “Ayting: “Agar sizlar Allohni yaxshi koʻrsangizlar menga ergashinglar 
shunda Alloh sizlarni yaxshi koʻradi va gunohlaringizni kechiradi. Alloh G'afur-kechiruvchi va rahmli 
zotdir” (Oli Imron: 31). 


Shuning uchun ham, salaf solihning kelishmovchilik paytida murojaat etadigan yagona manbalari — 
Qur'oni Karim va Rasulullloh sollallohu alayhi va sallamning sunnatlari edi. Alloh ta'olo dedi: 
“....Bordiyu biror narsa haqida talashib qolsangiz — Agar haqiqatda Allohga va oxirat kuniga 


ishonsangiz — u narsani Alloh va rasuliga qaytaringlar. Mana shu yaxshiroq va chiroyli yechimdir. 
(Niso: 59). 


Salaflarning Rasululloh sollallohu alayhi va sallamdan keyingi eng afzali, dinlarini ul zotdan ixlos va 
sadoqat bilan olgan sahobalardir. Alloh ta'olo ularni oʻzining aziz kitobida quyidagicha ta'rifladi: 
“Mo''minlar ichida oʻzlari Allohga bergan (U zotning yoʻlida jihod qilib, shahid boʻlish haqidagi) 
ahdlariga sodiq bo'lgan kishilar bordir. Ulardan ba'zilari (shahid bo'lib) vafot etdi va ba'zilari 
(shahidlikni) kutib turibdi, biroq, ahdlarini o'zgartirmadilar” (Ahzob: 23). 


Ulardan soʻng esa, Rasululloh sollallohu alayhi va sallam quyidagi hadislarida xabar bergan, keyingi 
avlod turadi. Rasululloh sollallohu alayhi va sallam dedilar: “Odamlarning yaxshirog'i men bilan 
yashaganlar, soʻng ulardan keyingilari, soʻng ulardan keyingilari” (Imom Buxoriy va Imom Muslim 
rivoyatlari). 


Shuning uchun ham, sahobalar va tobeinlar boshqalardan koʻra ergashishga loyiqroqdirlar. Chunki, 
ular iymonlariga sodiq, ibodatlarida ixlosli, aqida va shariat homiylari, shariatga so'zlari va amallari bilan 
to'la rioya qilgan kishilardir. Shuning uchun ham, Alloh ta'olo ularni dinini yoyish va payg'ambarining 
sunnatini yetkazish uchun tanlab oldi. 


asra 


Rasululloh sollallohu alayhi va sallam: “Ummatim yetmish uch guruhga boʻlinadi. Ularning bir 
guruhidan boshqa barchasi jahannamda” — dedilar. Sahobalar: “U bitta guruh kimlar?” — deb savol 
berdilar. Rasululloh sollallohu alayhi va sallam: “Men va mening sahobalarim yurgan yoʻlda yurganlar” 
— deb javob berdilar” (Imom Buxoriy va Imom Muslim rivoyatlari). 


Salaf solihga ergashib, ularning yoʻlidan yurgan kishini, salaf yo'liga muxolif bo'lgan va ularning 
yoʻllaridan boshqasiga ergashgan kishilardan ajralib turishlari uchun salaflarga nisbat o'laroq “salafiy” 
deb ataladi. 


Alloh ta'olo dedi: “Kim hidoyat aniq boʻlganidan so'ng payg'ambarga xilof ish qilsa va 
mo''minlarning yoʻlidan boshqa yoʻlga ergashib ketsa, biz uni ketganicha qo'yib beramiz va jahannamga 
doxil qilamiz. U naqadar yomon joydir!” (Niso: 115). Har bir musulmon salaf solihga mansub boʻlish 
bilan faxrlanadi. 


“Salafiyya” soʻzi Islomni oʻrganish, tushunish va tatbiq etishdagi salaf solihning yoʻli uchun ism boʻlib 
qoldi. Shuning uchun ham, “salafiyya” soʻzining ma'nosi Alloh ta'oloning kitobi va Rasulullloh 
sollallohu alayhi va sallamdan sobit boʻlgan sunnatga salaf tushunchalari bilan to'la rioya qilgan 
kishilarga kam iste'mol qilinadi 


"Ahlus-sunna val-jamoa" jumlasining ma'nosi 


«as-Sunna» (sunnat) soʻzining lugʻaviy ma'nosi: 


«as-Sunna» so'zi «sanna, yasinnu va yasunnu, sannan» so'zidan yasalgan boʻlib «masnun» ism maf'ul 
(qilingan narsa) ma'nosidadir. Arablar: «Sannal-amra» deydilar. Buning ma'nosi: «Ishni bayon qildi», 
demakdir. 


«as-Sunna» (sunnat) yaxshi bo'lsin, yomon boʻlsin yo'l va turmush tarzidir. Rasululloh sollallohu 
alayhi va sallam dedilar: «Sizlar o'zlaringizdan avval yashab oʻtgan kishilarning yo'llariga izma-iz 
ergashasizlar» (Imom Buxoriy va Imom Muslim rivoyatlari). Ya'ni — diniy va dunyoviy ishlaridagi 
yo'ʻllariga (ergashasizlar). 


Rasululloh sollallohu alayhi va sallam dedilar: “Kim Islomda yaxshi yoʻlni ochsa unga shu yoʻlning va 
shu yo'lga undan keyin amal qilgan kishilarning savobi hech kam bo'lmay beriladi. Kim Islomda yomon 
yoʻlni ochsa ... “ (Imom Muslim rivoyati). Ya'ni bu hadisdagi “sunnat — yoʻl” dan maqsad, “turmush 

tarzi” dir (Qarang: “Lisanul-arab”, “Muxtorus-sihoh”, “al-Qomusul-muhit”: “sunan”). 
“as-Sunna” soʻzining istilohda qoʻllanishi: 


“as-Sunna” (sunnat) ning istilohiy ma'nosi — “Rasululloh sollallohu alayhi va sallam bayon qilgan 
ilm, e'tiqod, soʻz, amal va taqrirlari (ul zotning oldida bir amal qilinsa unga e'tiroz qilmasliklari)dir. 
“Sunnat” soʻzi ibodat va e'tiqodlardagi sunnatlar uchun ham iste'mol qilinadi. “Sunnat” ning ziddi — 
“bid'at” dir. 

Rasululloh sollallohu alayhi va sallam dedilar: “Ichingizdagi mendan soʻng yashaydigan kishilar 
ko'plab ixtiloflarni koʻradilar. Unda sizlar mening va xulafoi roshidiynlarning sunnatlarini mahkam 
tutinglar!” (Shayx Alboniy: “Sahihu Sunani Abi Davud”). 


“al-Jamoa” soʻzining lug'aviy ma'nolari: 


ZZ 


“al-Jamoa” so'zi “al-jam'” (bir narsani tomonlarini yaqinlashtirish bilan birlashtirish) soʻzidan yasalgan. 


U — “tarqoqlik” ning ziddidir. 


Odamlarning ko'p soni “al—-jamoa” (jamoat) deb ataladi. Muayyan maqsad birlashtirgan odamlar 
guruhi ham “al-jamoa” (jamoat) deb ataladi. 


Bir ish uchun to'plangan odamlar ham “al-jamoa” (jamoat) deyiladi (Qarang: “Lisanul-arab”, 


U 


“Muxtorus-sihoh” va “al-Qomusul-muhiyt”: “jam'”” moddasi). 
“al-Jamoa” soʻzining istilohda qoʻllanishi: 


Musulmonlar jamoati — Islom ummatining Alloh ta'oloning kitobi va Rasululloh sollallohu alayhi va 
sallamning sunnati asosida birlashgan hamda zohiran va botinan Rasululloh sollallohu alayhi va 
sallamning yo'lidan yurgan sahobalar, tobeinlar va qiyomat kuniga qadar ularga yaxshilik bilan 
ergashgan kishilardir. 


Alloh ta'olo o'zining mo'min bandalarini birlashish va hamkor bo'lishga buyurib, tarqoqlik, ixtilof va 
nafratlanishdan qaytardi. Alloh ta'olo dedi: “Barchangiz Allohning arqonini mahkam ushlanglar va 
tarqoq bo'lmanglar!” (Oli Imron: 103) 


“Sizlar ochiq xabarlar kelganidan soʻng tarqoq boʻlgan va ixti- loflarga berilgan kimsalar kabi 
boʻlmanglar!” (Oli Imron: 105). 


Rasululloh sollallohu alayhi va sallam dedilar: “Bu millat yetmish uchga boʻlinadi. Shundan yetmish 
ikkisi jahannamda va biri jannatda. U jamoatdir”. ( Alboniy: “Sahihu Sunan Abi Davud). 


“Jamoatni lozim tutinglar va tarqoqlikdan uzoq boʻlinglar! Chunki, Shayton yolg'iz kishi bilan birga, 
ikki kishidan uzoqroqdir. Jannat kengliklarini xohlagan kishi jamoatdan ayrilmasin!” (Imom Ahmad 
“Musnad” larida rivoyat qildi. Shayx Alboniy Ibn Abu Osimning “as-Sunna” kitobida kelgan bu hadisni 
“sahih” dedi). 


Buyuk sahoba Abdulloh ibn Mas'ud raziallohu anhu: “Haqiqatga muvofiq boʻlsang — tanho oʻzing-da 
jamoatsan” — dedi (al-Lalakaiy: “Sharhu usuli e'tiqodi ahlissunnati val-jamoa”). 


“Ahlus-sunna val-jamoa”ning belgilari 


“Ahlus-sunna val-jamoa” Rasululloh sollallohu alayhi va sallam va sahobalarning yoʻllarini tutganlar, 
ularga e'tiqod, soʻz va amalda ergashgan, ularning yo'lidan yurgan hamda shu ergashishlarida sabot 
bilan turgan va bid'atlardan uzoq boʻlgan kimsalardir. Ular qiyomat kuniga qadar boqiy, zohir va 
madadlangandirlar. Ularga ergashish hidoyat, xilof qilish esa zalolatdir. 


“Ahlus-sunna val-jamoa” boshqa jamoatlardan oʻzining ba'zi belgilari va xususiyatlari bilan ajralib 
turadi. U belgilarning ba'zilari quyidagilardir: 


1. “Ahlus-sunna val-jamoa” — e'tiqod, ahkomlar, yoki turmush tarzida boʻlsin, me'yordan oshish va 
susayish oʻrtasidagi mo''tadillik sohibidir. U Islom ummati barcha dinlar ichida mo''tadil boʻlganidek, 
Islom ummatining ichida ham mo'ʻtadildir. 


2. “Ahlus-sunna val-jamoa” — hukmlarni olishda Qur'on va sunnatga cheklanadi. U ikkisiga katta 
ahamiyat berib, ularning matnlariga toʻla taslim boʻladi va ularni salaf solih tushunchasiga binoan 
tushunadi. 


3. “Ahlus-sunna val-jamoa”ning uning barcha so'zlarini olib, unga muxolif boʻlgan soʻzlarni tark 
qiladigan yagona imomlari bor u ham boʻlsa — Muhammad sollallohu alayhi va sallamdir. “Ahlus-sunna 
val-jamoa” — Rasululloh sollallohu alayhi va sallamning hayoti, soʻzlari va qilgan ishlarini biluvchiroq 
kimsalar boʻlganlari uchun, ular sunnatni sevuvchiroq, sunnatga ergashishga harisroq va sunnatga amal 
qilgan kishilarni qattiq yaxshi koʻruvchi jamoadir. 


4. “Ahlus-sunna val-jamoa” — dindagi xusumatlarni tark qilishlari, xusumatchilardan uzoq bo'lishlari, 
halol-harom masalalarida bahs va tortishuvni tark qilishlari hamda dinga komil suratda kirishlari bilan 
farqlidirlar. 

5. “Ahlus-sunna val-jamoa” — salaf solihni hurmat qiladi va: “ularning tutgan yoʻllari to'g'ri, ilm 
jihatidan kuchli va hikmatliroqdir” — deb e'tiqod qiladi. 


6. “Ahlus-sunna val-jamoa” — naqlni aql ustiga muqaddam qo'yish va aqlni naqlga bo'ysundirish 
bilan birga ta'vilni tark qiladi va shariatga toʻla boʻysunadi. 


7. “Ahlus-sunna val-jamoa” — bir masala haqidagi rivoyatlarni jam qiladi va mujmallarini aniq- 
ravshanlariga qaytaradi. 


8. “Ahlus-sunna val-jamoa” — haqiqat uzra oʻzgarmasdan sabot bilan turishlari, e'tiqod masalalarida 
ittifoq qilishlari, ilm va ibodat oʻ'rtasini, Alloh ta'ologa tavakkul va sabablarni ushlash o'rtasini 
jamlashlari, dunyo ishlariga kirishish va unda taqvo qilish oʻrtasini, xavf va umid, muhabbat va nafrat, 
mo'minlarga muloyimlik va kofirlarga qattiqqo'llik oʻrtasini jamlashlari hamda zamon va makonga 
karab o'ʻzgarmasliklari bilan haqiqat va toʻg'ri yoʻlni koʻrsatuvchi solih kishilarning yetakchisidir. 


9. “Ahlus-sunna val-jamoa” — Islom, sunnat va jamoatdan boshqasi bilan ismlanmaganlar. 


10. “Ahlus-sunna val-jamoa” — sogʻlom aqida va toʻg'ri dinni yoyishga va odamlarga ta'lim berish, 
to'g'ri yoʻlga dalolat va nasihat qilish hamda ularning ishlariga ahamiyat berishga haris boʻladi. 


11. “Ahlus-sunna val-jamoa” — soʻzlari, aqidalari va da'vatlarida odamlarning eng bardoshlilaridir. 


12. “Ahlus-sunna val-jamoa” — birlashish va ittifoqlikka, unga chaqirishga, tarqoqlik va ixtiloflarni 
tark etib, odamlarni undan ogohlantirishga harisdir. 


13. Alloh ta'olo “ahlus-sunna val-jamoa”ni bir-birlari ustidan “kofir” deya hukm chiqarishdan saqladi. 
“Ahlus-sunna val-jamoa” boshqalar ustidan ilm va adolat bilan hukm chiqaradi. 


14. “Ahlus-sunna val-jamoa” — oʻzaro muhabbatli, mehribon va hamkor bo'lib, bir-birlarining 
kamchiliklarini to'g'rilaydilar hamda yaxshi va yomon ko'rishlari din asosida boʻladi. 


Xullas, “ahlus-sunna val-jamoa” — goʻzal hulqli, Alloh ta'ologa itoat qilish bilan nafslarini tarbiya 
qiluvchi, uzoqni ko'ruvchi, ixtilof oʻrinlarida koʻngillari keng va ixtilof odoblari va asoslarini yaxshi 
bilgan jamoatdir. 


“Ahlus-sunna val-jamoa” ning sifatlari haqidagi soʻzlarning xulosasi: 


“Ahlus-sunna val-jamoa” — Rasululloh sollallohu alayhi va sallam barcha guruhlar ichida jahannam 
azobidan qutulgani haqida bashorat bergan yagona jamoatdir. Tabiiyki, bu sifatga ega bo'lish sunnatga 
ergashish, Rasululloh sollallohu alayhi va sallam olib kelgan e'tiqod, ibodat, hidoyat yo'li, odob - 
ahloqlarga muvofiq bo'lish va musulmonlar jamoatini lozim tutish asosiga binoandir. 


Bu bilan “ahlus-sunna val-jamoa” deb berilgan ta'rif “salaf” deb berilgan ta'rifdan ajralib qolmaydi. 
Zero, “salaf” Qur'oni Karimga amal qilib, sunnatni mahkam ushlagan jamoatdir. Demak, “salaf” — 
Rasululloh sollallohu alayhi va sallam tarbiyalariga e'tibor bergan sunnat ahllari, “ahlus-sunna” esa 
“salaf solih” va ularning yo'llariga ergashgan kishilardir. 


Bu — “ahlus-sunna val-jamoa” ning oʻziga xos ma'nosidir. Bu ma'nodan havorij, jahmiyya, murjia, 
rofiza va bulardan boshqa bid'atchi va nafs-havosiga ergashgan jamoatlar chetdadir. 


Chunki, sunnat bid'atning, jamoat esa tarqoqlikning ziddidir. Bu Rasululloh sollallohu alayhi va 
sallamdan jamoatni lozim tutish va tarqoqlikdan qaytarish haqida rivoyat qilingan hadislarning 
g'oyasidir. 

Abdulloh ibn Abbos raziallohu anhu Alloh ta'oloning: “Ba'zi yuzlar nurafshon va ba'zi yuzlar tim- 
qora boʻlgan kunda” (Oli Imron: 106) oyatining tafsirida: ““Ahlus-sunna val-jamoa” ning yuzi oppoq, 
bid'atchi va tarqoq kishilarning yuzlari qora bo'ladi”, dedi (Ibn Kasir tafsiri: 1/ 390). 

“Ahlus-sunna val-jamoa” ning umumiy ma'nosi ichiga esa, rofizalardan boshqa, Islom diniga mansub 
boʻlgan barcha musulmonlar kiradilar. Goho ba'zi bid'atchi va nafs-havolariga ergashgan kishilarni ham 
ba'zi bir e'tiqodiy masalalarda adashgan guruhlarga muxolif boʻlganlari uchun “ahlus-sunna” deb 
ataladi. Bu ma'no ba'zi e'tiqodiy masalalarga cheklangani va ba'zi muayyan guruhlarning muqobilida 
bo'lgani uchun “ahlus-sunna val-jamoa” ulamolari oʻrtasida juda ham kam iste'mol qilinadi. Masalan: 
xalifalik, sahobalar va boshqa e'tiqodiy masalalarda rofizalarga qarshi o'laroq “ahlus-sunna val-jamoa” 
sifatini iste'mol qilish mumkin. 


“Ahlus-sunna val-jamoa” ning ziddi bid'at ahllaridir. Ularning asosiylari beshta boʻlib, ular: havorij, 
rofiza, murjia, kadariyya va jahmiyyalar. 


“Ahlus-sunna val-jamoa” ulamolarining istilohida “salaf solih” so'zi “ahlus-sunna val-jamoa” 
istilohiga mutanosibdir. Shuningdek, “Ahlul-asar”, “Ahlul-hadis”, “at-Toifatul-mansura”, “al-Firqatun- 
nojiya” va “Ahlul-ittibo”” ismlarini ham “ahlus-sunna val-jamoa” uchun iste'mol qilinadi. Bu ismlar salaf 
ulamolari tarafidan ko'plab ishlatilgan.!! 


(ASaynnox Acapuii ) 
“Ahlus-sunna val-jamoa” e'tiqodining xususiyatlari. 


Nima uchun salaf solih aqidasi ergashishga loyiqroq?! 


Sog'lom aqida — Islom dinining asosidir. Bundan boshqa narsalarga asoslangan har-bir narsaning 
oqibati — yemirilish va barbodlikdir. Shuning uchun ham, Rasululloh sollallohu alayhi va sallam 
o'zgarmas asos ustida tarbiyalangan kishilarni chiqarish uchun hayotlari davomida sahobalarining 
qalbiga ushbu e'tiqodni mahkam oʻrnatishga katta e'tibor berganlarini ko'ramiz. 


Makka shahrida oʻn uch yil davomida Qur'on Karim yagona masala — e'tiqod va Allohning tavhidi 
haqida nozil boʻldi. Tavhid aqidasi muhim ish boʻlgani uchun Rasululloh sollallohu alayhi va sallam 
Makka shahrida faqat unga da'vat etdilar va sahobalarini unga ko'ra tarbiya qildilar. Salaf solih e'tiqodini 
o'rganishning ahamiyati sog'lom e'tiqodni bayon qilish, odamlarni unga qaytarish va ularni 
guruhlarning yanglishliklari va jamoatlarning ixtiloflaridan xalos qilish yoʻlida jiddiy harakat qilishning 
zarur ekaniga bog'liqdir. Bu esa da'vatchilar eng avval da'vat etishi kerak bo'lgan narsadir. 


Salaf solihning aqidasi 


Salaf solih aqidasining oʻz qiymatlari va shu aqidani ushlashning zarur ekanini koʻrsatib beradigan 
belgilari va xususiyatlari bor. 


Birinchidan: bu aqida musulmonlar ommasini umuman, olim va da'vatchilarni xususan, tarqoqlik va 
guruhbozlikdan qutulishlari hamda ularning saflarini birlashtirish uchun yagona yoʻldir. Chunki, bu 
aqida — Allohning vahiysi, Rasululloh sollallohu alayhi va sallamning yo'llanmasi va karvonning avvali 
— sahobalarning yo'lidir. Bu aqidadan boshqasiga jamlanishning oxirgi natijasi, bugungi kunda koʻrib 
turganimizdek, tarqoqlik, kelishmovchilik va muvaffaqiyatsizlikdir. Alloh ta'olo dedi: «Kim hidoyat aniq 
boʻlganidan soʻng payg'ambarga xilof ish qilsa va mo'minlarning yoʻlidan boshqa yoʻlga ergashib 
ketsa, biz uni ketganicha qoʻyib beramiz va jahannamga dohil qilamiz. U naqadar. yomon joydir!» 
(Niso: 115). 


Ikkinchidan: salaf solih aqidasi musulmonlar safini birlashtiradi, quvvatlaydi va ularni haq yoʻlida va 
haq uzra jamlaydi. Chunki, u Alloh ta'oloning ushbu so'ziga ijobatdir: “Allohning arqonini mahkam 
ushlanglar va tarqoq boʻlmanglar!” (Oli Imron: 103). 


Shuning uchun ham musulmonlarning ixtiloflarining eng muhim sabablaridan biri ularning 
hukmlarni olish manbalari va harakat yo'llarining xilma-xil boʻlishidir. Ummatni birlashtirish uchun 
aqida va hukmlarni olish manba'larini birlashtirish, sahobalarda boʻlgani kabi o'ta muhimdir. 


Uchinchidan: ushbu aqida musulmonni bevosita Alloh ta'olo va rasululloh sollallohu alayhi va 
sallamga, u ikkisini sevish, ulug'lash va ulardan oldin biror ish yoki hukmni shoshilib qilib qo“ymaslikka 
bog'laydi. Chunki, salaf solih aqidasining manbasi “Alloh aytdi” va “Rasululloh sollallohu alayhi va 
sallam aytdi” dir. Bu aqida nafs-havo va shubhalar o'yinidan yiroq, falsafa, mantiq va aqlni ustun qo'yish 
kabi begona ta'sirlardan hamda boshqa manba'larni kiritishdan holidir. 


To'rtinchidan: salaf solih aqidasi — chigalliklar va noaniqliklari bo'lmagan ochiq-ravshan, nafs uchun 
rohat, oyat va hadislarni oʻzgartishdan uzoq, qulay aqidadir. Bu aqidadagi inson xotirjam, ko'ngli toʻq, 
shak-shubhalar va shayton vasvasalaridan yiroq, baxtli insondir. Chunki, u shu Ummatning 
payg'ambari — sollallohu alayhi va sallam — va uning sahobalarining — Ulardan Alloh rozi boʻlsin — 
yo'lidan bormoqda. Alloh ta'olo dedi: “Allohga va uning Rasuliga iymon keltirgan soʻngra mollari va 
jonlari bilan Alloh yoʻlida jihod kilgan moʻminlar, ana o'shalargina haqiqiy sodiqdirlar” (Hujurot: 15). 

Beshinchidan: salaf solih aqidasi Alloh ta'ologa yaqin bo'lish va uning roziligiga erishish sabablarining 
eng buyugidir. 


Bu belgi va imtiyozlar “ahlus-sunna val-jamoa” uchun doimo sobitdir. Allohga hamdlar boʻlsinki, u 
zamon va makonlarga qarab o'ʻzgarmaydi.P! 


Salafi solih — “ahlus-sunna val-jamoa” aqidasining 
asoslari 


“Ahlus-sunna val-jamoa” aqidasining asoslari 


“Ahlus-sunna val-jamoa”ning aqida, amal va axloqda mustahkam asoslari boʻlib, bu asoslar Alloh 
ta'oloning kitobi va Rasululloh sollallohu alayhi va sallamdan rivoyat qilingan mutavotir va ohod 
hadislardan, salaf solih, tobein va ularga yaxshilik bilan ergashgan kishilar tushunchasidan olingandir. 


Din asoslarini Rasululloh solallohu alayhi va sallam yetarli darajada bayon qilib berdilar. Biron kimsa 
din asoslarida yangilik yaratishi va uni dindan deb da'vo qilishi mumkin emasdir. Shu sababli, “ahlus- 
sunna val-jamoa” Rasululloh sollallohu alayhi va sallam koʻrsatgan asoslarni ushladi, shar'iy lafzlarni 
iste'mol qilib, yangi istilohlardan uzoq bo'ldi. Shuning uchun ham, ular salaf solihning haqiqiy 
davomchilaridir. 


“Ahlus-sunna val-jamoa” tushunchasidagi din asoslari quyidagi tartibdadir: 


Birinchi asos. Iymon va uning ruknlari 


Salaf solih — “ahlus-sunna val-jamoa”ning iymon asoslari haqidagi e'tiqodi, shu iymonning 
Rasululloh sollallohu alayhi va sallam Jabroil alayhissolatu vassalomning iymon haqida bergan 
savollariga bergan javoblarida xabar berganlaridek, olti ruknga iymon keltirish va uni tasdiqlashdan 
iboratdir. Rasululloh sollallohu alayhi va sallam dedilar: “Iymon — Allohga, Uning farishtalari, kitoblari, 
payg'ambarlari, oxirat kuni va taqdirning yaxshi va yomoniga iymon keltirishingizdir” (Imom Buxoriy 
va Muslim rivoyati: “Kitabul-iyman”). 

Iymon ushbu olti ruknga asoslanadi. Agar bu ruknlarning birontasi yoʻq boʻlsa, kimsa mo'min 
bo'lmaydi. Chunki, u — iymon ruknlaridan birini yoʻqotdi. Bino ustunlari bilan tik turganidek, iymon 
ham oʻz ruknlari uzra tik turadi. 

Ushbu olti narsa iymon asoslaridir. Demak, Kitob (Qur'on Karim) va sunnat ko'rsatib berganidek 


iymon keltirish bilangina, iymon mukammal boʻladi. Bu ruknlarning birontasini inkor etgan kimsa 
moʻmin emas. 


Birinchi rukn. Alloh ta'ologa iymon keltirish 


Alloh ta'ologa boʻlgan iymon Alloh ta'oloning borligi, Uning barcha kamolot sifatlari bilan sifatlangan, 
Uning o'zigina sig'inilishga loyiq ekanini tasdiqlash va uning asarlari inson hayotida, Allohning 
amrlarini bajarishi hamda qaytargan narsalaridan tiyilishida koʻrinadigan qalbning xotirjamligidir. Bu — 
Islom e'tiqodining asosi va negizidir. Bu rukn asldir. E'tiqod ruknlarining barchasi unga bog'liq va 
tobedir. 

Alloh ta'ologa boʻlgan iymon Uning borligini o'z ichiga oladi. Alloh ta'oloning borligiga esa fitrat 
(xilqat), aql, shariat va his etish dalolat qiladi. 

Alloh ta'oloning vahdoniyati (yolg'izligi), uluhiyati (ilohligi), ism va sifatlariga iymon keltirish — 
Alloh ta'ologa iymon keltirishning ajralmas qismidir. Bu esa tavhidning uch turiga iqror bo'lish, amal 
qilish va ularga e'tiqod qilish bilan roʻyobga chiqadi. Ular quyidagicha: 

1. Rububiyat tavhidi. 
2. Uluhiyat tavhidi. 


3; Ism va sifatlardagi tavhid. 

1. Rububiyat tavhidi. 


Rububiyat tavhidining ma'nosi — Alloh ta'olo barcha narsaning Robbisi, sheriksiz egasi, Yolg'iz 
yaratuvchi, Olamni boshqarib, uning ustidan tasarruf qiluvchi, bandalarning Xoliqi, Roziqi, tiriltiruvchi 
va oʻ'ldiruvchisi ekaniga qat'iy ishonish va Allohning qazosi va qadari hamda Zotida yolg'izligiga iymon 
keltirish, xullas, Alloh ta'oloni oʻz ishlarida yolg'iz sanash, demakdir. 


Alloh ta'oloning rububiyatiga iymon keltirish farz ekaniga shar'iy dalillar bor. Alloh ta'olo (Fotiha: 1) 
da dedi: “Barcha Olamlar Robbisi boʻlgan Allohga hamdu sanolar boʻlsin!”. 


— (A'rof: 54)da dedi: “Bilinglarki, yaratish va buyurish Alloh ta'ologagina xosdir. Barcha Olamlar 
Robbisi boʻlgan Alloh ta'olo buyukdir”. 


— (Baqara: 29) da dedi: “U sizlar uchun barcha narsani yaratgan Zotdir”. 
— (Zoriyot: 58) da dedi: “Allohning O'zigina Razzoq, kuch-quvvat sohibi va Qudratlidir”. 


Tavhidning bu turiga Quraysh mushriklari va turli din va aqidaga mansub kishilar qarshi boʻlmadilar. 
Ularning barchasi: “Bu Olamning yaratuvchi Xoliqi Alloh ta'olodir” — deb e'tiqod qiladilar. Alloh ta'olo 
ular haqida shunday dedi: “Agar siz ulardan: “Samovot va yerlarni kim yaratdi.” — deb so'rasangiz, 
ular: “Alloh” — deb javob beradilar” (Luqmon: 25). 


Yana bir oyatda dedi: “(ey Muhammad sallallohu alayhi va sallam, ularga) ayting: «Agar bilguvchi 
boʻlsangizlar (aytinglarchi), Yer va undagi narsalar kimniki?» Ular tezda: “Allohniki” — derlar. 
Ayting: «(shundan) ibrat-eslatma olmaysizlarmi?!» Ayting: “Yetti qavat Osmonning Hojasi va buyuk 
Arshning Sohibi kim?” Ular: “Bu narsalar Allohniki” — deydilar. Ayting: “Axir qoʻrqmaysizlarmi?!” 
Ayting: “Agar bilsanglar (aytinglar-chi) Barcha narsaning podshohligi qoʻlida boʻlgan, homiylik 
qiladigan, Unga qarshi birov homiylik qila olmaydigan Zot kim?” Ular: “(Bu narsalar) Allohniki” 
derlar. Ayting: “(unday boʻlsa), qanday aldanib qolmoqdasizlar?” Balki, biz ularga haqiqatni olib 
keldik. Ular esa yolg'onchidirlar” (Mu'minun: 84 - 90). 


Nega mushriklar Alloh ta'oloning “Robb” ekanini iqror etdilar. Chunki, bandalarning qalbi unga iqror 
boʻlish bilan fitratlangan. Shuning uchun ham, Alloh ta'oloning “Robb” ekaniga e'tiqod qilgan kishi 
tavhidning ikkinchi turi — Alloh ta'oloning iloh ekaniga iymon keltirmagunicha muvahhid bo'la 
olmaydi. 


2. Uluhiyat tavhidi. 


Uluhiyat tavhidining ma'nosi — bandalar qilayotgan amallarida Alloh ta'oloni yagonalashlaridir. Uni 
“ibodat tavhidi” deb ataladi. Buning ma'nosi: “Alloh taoloning oʻzigina haqiqiy iloh va undan oʻzga iloh 
yo'qdir. Undan boshqa har-bir ma'bud botildir. Allohnigina ibodat, bo'ysunish va mutlaq itoat bilan 
yagonalash. Alloh ta'ologa kim boʻlishidan qat'iy nazar biron bir narsani sherik qilmaslik. Namoz, roʻza, 
zakot, haj, duo, yordam soʻrash, nazr va qurbonlik so'yish, tavakkul, xavf va umid qilish, yaxshi ko'rish 
kabi va bulardan boshqa zohiriy va botiniy ibodat turlarini Alloh ta'olodan boshqasiga qilmaslik. Alloh 
ta'ologa muhabbat, xavf va umid bilan ibodat qilish hamda Alloh ta'ologa bularning ba'zisini qoʻyib, 
qolgan ba'zisi bilan ibodat qilish zalolat ekaniga qat'iy e'tiqod qilishdir. 


Alloh ta'olo dedi: “Sengagina ibodat qilamiz va sendangina yordam soʻraymiz” (Fotiha: 5). 


Yana bir oyatda: “Kim oʻzi uchun hech qanday hujjat boʻlmagan holda Alloh bilan birga boshqa 
biron ilohga duo-iltijo qilsa, uning hisob-kitobi Robbisining huzurida boʻlur. Albatta, kofirlar najot 
topmaslar” — dedi (Mo'minun: 117). 


Uluhiyat tavhidiga barcha payg'ambarlar da'vat etdilar. Uni inkor etgan qadimgi halqlar halokatga 
uchradilar. 


asman 


Uluhiyat tavhidi — Islom dinining avvali va oxiri, botini va zohiridir. U — payg'ambarlar da'vatining 
avvali va oxiri bo'lib, shu sababligina payg'ambarlar yuborildi, kitoblar tushirildi va jihod qilichlari 
sug'urildi. Shu bilangina kofirlar va moʻminlar o'rtasi, jannat va jahannam ahllarining oʻrtasi ajratildi. 


Bu Alloh ta'oloning: «La ilaha illalloh» “Allohdan oʻzga (haqiqiy) iloh yoʻq” — deb aytgan so'zining 
ma'nosidir. Alloh ta'olo dedi: “Biz sizdan avval yuborgan har bir payg'ambarimizga: “Mendan oʻzga 
(haq) iloh yoʻq va mengagina ibodat qilinglar!” — deb vahiy qilganmiz” (Anbiyo: 25). 


Rububiyat tavhidi uluhiyat tavhidining taqozolaridan biridir. Zero, Robb, Xoliq, Roziq, tasarruf 
qiluvchi, oʻldiruvchi, tiriltiruvchi, barcha kamolot sifatlari bilan sifatlangan, barcha nuqsonlardan pok, 
barcha narsa qoʻlida boʻlgan zotgina sheriksiz yagona iloh boʻlishi va ibodat ungagina qilinishi zarurdir. 


Alloh ta'olo dedi: “Jinlar va insonlarni oʻzimgagina ibodat qilishlari uchun yaratdim” (Zoriyot: 56). 


Mushriklar yagona ilohga ibodat qilishmas, balki, son-sanoqsiz ma'budalarga ibodat qilishar va bu 
bizni Alloh ta'ologa yaqin qiladi, deb oʻylar edilar. Shunday boʻlsa-da, ular bu ma'budalarning foyda 
yoki zarar bermasliklarini e'tirof etishardi. Shuning sababidan, Alloh ta'olo ularni rububiyat tavhidini 
e'tirof etsalar-da, moʻminlar deb e'tibor qilmadi. Balki, ibodatda boshqalarni sherik qilganlari uchun 
kofir deb bayon qildi. 

Mana shunisi bilan salaflarning boshqalarga nisbatan uluhiyat (ilohlik) haqidagi e'tiqodlari ajralib 
turadi. Salaflar ba'zi odamlar oʻylaganidek tavhidning ma'nosi — “Allohdan oʻzga Xoliq yoʻq” degani 
deb tushunmaydi. Balki, uluhiyat tavhidi Islom e'tiqodida ikki asos bilan roʻyobga chiqadi. 


Birinchi: ibodatning barcha turlari sheriksiz Alloh ta'oloning oʻzi uchunginadir. Xoliqning biron bir 
huquq va xususiyati biron bir maxluqqa berilmaydi. 


Demak, Alloh ta'ologagina ibodat qilinadi. Allohdan boshqasiga namoz o'qilmaydi. Allohdan 
boshqasiga sajda qilinmaydi. Allohdan boshqasiga nazr va tavakkul qilinmaydi. Uluhiyat tavhidi ibodat 
bilan Alloh ta'oloning o'zinigina xoslashni taqozo qiladi. Ibodat esa yo qalb va tilning so'zi, yoki qalb va 
(odam) a'zolar(i)ning amalidir. 


Alloh ta'olo dedi: “(Ey Muhammad sollallohu alayhi va sallam) ayting: “Mening namozim, soʻygan 
qurbonligim, hayotim va oʻlimim barcha Olamlar robbisi, sheriksiz Alloh uchundir. Men shunga 
buyurildim va men musulmonlarning birinchisiman” (An'om: 162 - 163). 


Yana bir oyatda: «(ey insonlar) Ogoh boʻlingizkim, xolis din Allohnikidir» (Zumar: 3). 


Ikkinchi: ibodat Alloh ta'olo va uning Rasuli sollallohu alayhi va sallamning amrlariga muvofiq 
bo'lishi shartdir. 


Alloh ta'oloni ibodat, bo'ysunish va itoat bilan yagonalash “La ilaha illalloh” (Allohdan oʻzga haqiqiy 
iloh yo'q) — deb berilgan guvohlikning ro'yobga chiqarilishidir. 


Rasululloh sollallohu alayhi va sallamga ergashish va u buyurgan narsalarni qilish hamda qaytargan 
narsalardan chetlanish, “Muhammadur-Rosululloh” (Muhammad sollallohu alayhi va sallam Allohning 
elchisidir) — deb berilgan guvohlikni roʻyobga chiqarishdir. 


“Ahlus-sunna val-jamoa” ning yoʻli 


“Ahlus-sunna val-jamoa” Alloh ta'ologagina ibodat qilib, unga biron narsani sherik qilmaydilar. 
Ehtiyojlari va yordamni Allohdangina so'raydilar. Ungagina tavakkul qiladilar. Undangina qo'rqadilar. 
Allohga uning toati, ibodati va solih amallar bilan yaqin boʻladilar. Alloh ta'olo dedi: “Allohgagina 
ibodat qilinglar va unga biron narsani sherik qilmanglar!” (Niso: 36). 

3. Ism va sifatlardagi tavhid. 


Buning ma'nosi: “Alloh ta'oloning goʻzal ismlari va oliy sifatlari bor, U barcha kamolot sifatlari bilan 
sifatlangan va barcha nuqsonli sifatlardan pok hamda U mana shu sifatlarida barcha borliqdan ajralib 
turadi” — deb qat'iy e'tiqod qilish, demakdir. 


“Ahlus-sunna val-jamoa” — oʻz Robbilarini Qur'oni Karim va Rasululloh sollallohu alayhi va 
sallamning sunnatlarida kelgan sifatlar bilan taniydilar. Ular Robbilarini Uning O'zi va elchisi sifatlagan 
narsalar bilan sifatlaydilar. So'zlarni oʻz oʻrnidan oʻzgartmaydilar va Allohning ismlari va oyatlarida 
ilhod qilmaydilar!!. Ular Alloh uchun U oʻzi uchun isbot etgan sifatlarni tamsil, takyif, ta'til va tahrifsiz 
isbot etadilar. Ularning bundagi qoidalari Alloh ta'oloning ushbu so'zlaridir: «...Biron narsa U Zotga 
oʻxshash emasdir. U Eshitguvchi va Koʻruvchidir» (Shuro: 11). 


“Allohning goʻzal ismlari bor. Uni oʻsha ismlar bilan chorlanglar (duo qilinglar). Uning ismlarida 
haqdan og'gan kimsalarni tark qilinglar. Ular yaqinda qilib oʻtgan amallariga yarasha jazolanurlar ” 
(A'rof: 180). 


“Ahlus-sunna val-jamoa” — Alloh ta'olo sifatlarining kayfiyatini belgilamaydilar. Chunki, Alloh 
ta'olo kayfiyat haqida xabar bermadi. Zero, Alloh ta'ologa nima loyiq va nima noloyiq ekanini Alloh 
ta'olodan boshqa hech kim bilmaydi. Allox ta'olo dedi: “Sizlar yaxshiroq bilasizlarmi yoki Allohmi.” 
(Baqara:140). 


Yana bir oyatda: “Alloh ta'olo uchun oʻxshashlarni qilmanglar! Darhaqiqat, Alloh biladi, sizlar 
bilmaysizlar” (Nahl: 74). 


Alloh ta'olodan so'ng elchisi Muhammad sollallohu alayhi va sallamdan ko'ra Alloh ta'oloni 
yaxshiroq biladigan biron kimsa yoʻq. Holbuki, Alloh ta'olo u zot haqida shunday dedi: “Va u oʻz 
havoyi-xohishi bilan soʻzlamas. U soʻzlagan soʻzlar faqat yuborilgan vahiydir” (Najm: 3, 4). 


“Ahlus-sunna val-jamoa” — “Alloh subhonahu va ta'olo “Avval” — undan avval biron narsa bo'lmagan, 
“Oxir” — undan soʻng biron narsa boʻlmaydi, “Zohir” — uning ustida biron narsa yoʻq va “Botin” — 
maxfiy narsalarni ham biluvchi” — deb iymon keltiradilar. Alloh ta'olo dedi: “U — Avvaldir, u — 
Oxirdir, u — Zohirdir, u — Botindir. U — barcha narsani bilguvchidir” (Hadid: 3). 


“Alloh ta'oloning zoti boshqa zotlarga oʻxshamas va shuningdek sifatlari ham boshqa sifatlarga 
oʻxshamas. Chunki, Uning misli, tengdoshi va baravari yo'qdir hamda u maxluqlariga qiyos qilinmaydi”. 
“Ahlus-sunna val-jamoa” Alloh ta'olo uchun Alloh ta'olo oʻzi uchun isbot etgan barcha sifatlarni 
o'ʻxshatishsiz isbot, ta'tilsiz tanzih etadilar (“Ta'til” — ilohiy sifatlarni inkor etishdir. “Tanzih” — Alloh 
ta'oloni zoti va sifatlarida noloyiq boʻlgan narsalardan poklash). 


“Ahlus-sunna val-jamoa” Alloh ta'olo uchun U oʻzi uchun isbot etgan sifatlarni isbot etar ekanlar, uni 
biron narsaga oʻxshatmaydilar. Alloh ta'oloni poklagan vaqtlarida esa U O'zini sifatlagan sifatlarni inkor 
qilmaydilar!". 


“Ahlus-sunna val-jamoa”: “Alloh ta'olo barcha narsani biluvchi, ularni yaratuvchisi va har bir tirikka 
rizq beruvchi Zotdir” — deb iymon keltiradilar. Alloh ta'olo dedi: “(Axir) yaratgan Zot bilmasmi? U 
Mehribon va (har bir narsadan) Ogohdir! ” (Mulk:14). 


Yana bir oyatda dedi: “Allohning O'zigina Razzoq, kuch-quvvat sohibi va Qudratlidir” (Zoriyot: 
58). 


“Ahlus-sunna val-jamoa” Alloh ta'oloning yetti qavat osmonning ustidagi Arshga ko'tarilgani?! va 
maxluqlaridan ajragani, biroq, barcha narsalarni bilib turishiga iymon keltiradilar va uning kayfiyatiga 
aralashmaydilar. Alloh ta'olo O'zi haqida Qur'oni Karimning yetti oyatida kayfiyatini bayon qilmagan 
holda xabar berdi:! 


pasayar) 


Alloh ta'olo dedi: “Rahmon Arshga koʻtarildi”?! (Toha: 5). 
Boshqa bir oyatda dedi: “...Soʻngra O'z Arshiga oʻrnashgan Zotdir” (Hadid: 4). 


Yana bir oyatda dedi: “Yoki sizlar osmondagi Zot sizlarni yerning titrab turgan holida, (Yerga) 
yuttirib yuborishidan xotirjam boʻldingizlarmi?! Yoki sizlar osmondagi Zot ustingizga tosh 
yog'dirishidan xotirjammisizlar?! Sizlar yaqinda mening ogohlantirishim qanday ekanligini bilib 
olasizlar” (Mulk:16,17). 


Alloh ta'olo dedi: “Yaxshi soʻzlar Unga koʻtariladi va U solih amallarni O'z dargohiga ko'taradi” 
(Fotir: 10). 


Yana bir oyatda dedi: “Ular Tepalaridagi Robbilaridan qoʻrqadilar” (Nahl: 50). 


Rasululloh sollallohu alayhi va sallam: “Sizlar menga ishonmaysizlarmi?! Axir men osmondagi 
zotning omonatdoriman-ku!” — dedilar (Imom Buxoriy va Imom Muslim rivoyati). 


“Ahlus-sunna val-jamoa” — Kursiy va Arsh haqligiga iymon keltiradilar. Alloh ta'olo dedi: “...Uning 
Kursiysi osmonlar va Yerdan kengdir. Va Uni osmonlar va Yerni hifzu himoyada saqlab turish 
qiynamaydi. U eng Yuksak va Buyukdir” (Baqara:255). 


Arshning qanchaligi yolg'iz Allohning oʻzigagina ma'lumdir. Kursiy Arsh oldida sahroga tashlab 
qo'yilgan xalqa misolidadir va U (Kursiy) Yer va Osmonlardan kengdir. Alloh ta'olo Arsh va Kursiydan 
behojatdir. Alloh ta'olo Arsh ustiga muhtoj bo'lgani uchun emas, balki, o'zi bilgan hikmat uchungina 
ko'tarildi. Alloh ta'olo Arsh va undan kichik narsalarga muhtoj boʻlishdan pokdir. Alloh ta'oloning 
maqomi bulardan koʻra buyukroqdir. Hatto Arsh va Kursiy ham, Alloh ta'oloning qudrati va saltanati 
bilangina koʻtarib turiladi. 


Alloh ta'olo Odam alayhissalomni o'zining ikki qoʻli bilan yaratdi. O'zi sifatlaganidek Uning ikki qo'li 
oʻng-barakali va ochiqdir, xohlaganicha infoq qiladi. 


Alloh ta'olo dedi: “Yahudiylar: “Allohning qoʻli bogʻliq (baxil)”— dedilar. O'zlarining qoʻllari 
bog'lanib qolgay va aytgan gaplari bilan la'natga uchragaylar. — Yoʻq! U Zotning har ikki qoʻli 
ochiqdir va O'zi xohlaganidek infoq qiladi” (Moida: 64). 


Boshqa bir oyatda shunday dedi: “Ey Iblis, Men oʻz qoʻllarim bilan yaratgan narsa — Odamga sajda 
qilishingdan nima seni man/' qildi?!” (Sod: 75). 


“Ahlus-sunna val-jamoa” Alloh ta'olo uchun eshitish, ko'rish, ilm, qudrat, quvvat, izzat, kalom- 
gapirish, hayot, oyoq kafti-tovon, boldir, qoʻl, maxluqlari (ularni bilish, eshitish va koʻrish) bilan birga 
ekani va bundan boshqa Alloh ta'olo oʻzining Aziz Qur'oni va payg'ambari sallallohu alayhi va 
sallamning tilida bayon qilgan sifatlarni biz bilmagan va Allohgina biladigan kayfiyatda isbot etadilar. 
Chunki, Alloh ta'olo bizga bu sifatlarning kayfiyatidan xabar bermadi. Alloh ta'olo dedi: “Men sizlar 
bilan birgaman: eshitib, koʻrib tururman” (To-ha: 46). 


“Va U biluvchi, Hakim Zotdir” (Tahrim: 2). 


“Muso bilan Allohning O'zi (bevosita) gaplashdi” (Niso:164). 
“Robbingizning ulugʻlik va ikrom sohibi boʻlgan Yuzigina boqiy qoladi”! (Rahmon: 27). 
“Ulardan Alloh rozi boʻldi, ular ham Allohdan rozi boʻldilar” (Moida: 119). 


“Alloh ularni yaxshi koʻrur, ular Allohni yaxshi koʻrurlar” (Moida: 54). 
“Endi qachonki ular Bizni darg'azab qilishgach, Biz ulardan intiqom oldik” (Zuxruf: 55). 


“Boldir ochiladigan va sajdaga chaqiriladigan kunda ular sajda qilishga qodir boʻlmaydilar” 
(Qalam: 42). 

“Alloh — undan oʻzga (haqiqiy iloh) yoʻq, Tirik va Qayyum-har narsani bilib, boshqarib 
turuvchidir” (Oli Imron: 2). 


#“...Allohning g'azabiga duchor boʻlgan... ”(Mumtahana: 13). 
Bundan boshqa Alloh ta'oloning sifatlari zikr qilingan oyatlar ko'pdir. 


“Ahlus-sunna val-jamoa” mo''minlar oxiratda Robbilarini koʻzlari bilan ko'rishlari, uni ziyorat 
qilishlari, uning moʻminlarga gapirishi, moʻminlar ham unga gapirishlariga iymon keltiradilar. Alloh 
ta'olo dedi: “U kunda yuzlar porlab, Robbisiga qarab turguvchidir” (Qiyomat: 22, 23). 


Ular tez kunda oʻz Robbilarini oydin kechada to'lin oyni ko'rganlaridek hech qiynalmasdan 
ko'rishlariga iymon keltiradilar: Rasululloh sollallohu alayhi va sallam dedilar: “Sizlar oʻz Robbingizni 
oydin kechada toʻlin oyni ko'rganingizdek ko'rasizlar, uni ko'rishda siqilishmaysizlar” (Sahih hadis 
ekaniga ittifoq qilingan). 


“Ahlus-sunna val-jamoa” — Alloh ta'olo kechaning uchdan biri qolgan payt eng quyi osmonga 
oʻzining azamati va buyukligiga loyiq suratda, haqiqatda tushishiga iymon keltiradilar. Payg'ambar 
sollallohu alayhi va sallam dedilar: “Robbimiz har kecha, kechaning uchdan biri qolganida quyi osmonga 
nozil bo'ladi va: “Kim menga duo qiladi ijobat qilaman! Kim mendan so'raydi, so'ragan narsasini 
beraman! Kim menga istig'for aytadi, gunohlarini kechiraman!” — deydi” (Muttafaqun alayhi). 


“Ahlus-sunna val-jamoa” — Alloh ta'olo qiyomat kunida bandalari oʻrtasida hukm qilish uchun o'z 
buyukligiga loyiq suratda (haqiqatda) kelishiga iymon keltiradilar. Alloh ta'olo dedi: “Yoʻq, qachon Yer 
chil-parchin qilinganda. Robbingiz va farishtalar saf-saf boʻlib kelganda ...” (Fajr: 21, 22). 


“(Islomga kirmaganlar) bulutdan boʻlgan soyabon ostida Alloh va farishtalar kelishi va ishning 
hal boʻlishini kutib turibdilarmi?” (Baqara: 210). 


“Ahlus-sunna val-jamoa”ning bu to'g'ridagi yo'li Alloh ta'olo va Uning Rasuli sallallohu alayhi va 
sallam xabar bergan narsalariga toʻla taslim bo'lishdir. Imom Zuhriy rahimahulloh aytganlaridek: “Alloh 
ta'olodan yuborish, payg'ambardan yetkazish va bizdan taslim boʻlish”. (Imom Bag'aviy: 
“Sharhussunna”). 


Imom Sufyon ibn Uyayna rahimahulloh: “Alloh ta'olo oʻzini Qur'on Karimda sifatlagan har bir 
sifatning oʻqilishi uning tafsiridir. Ularning kayfiyati ham misli ham zikr qilinmaydi” — dedi (Imom 
Lalakaiy: “Sharhu usuli e'tiqodi ahlissunnati val-jamoa”). 


Imom Shofiiy rahimahulloh dedi: “Men Alloh ta'ologa va Alloh ta'olo tarafidan kelgan xabarlarga 
Alloh xohlaganidek iymon keltirdim va Rasululloh sollallohu alayhi va sallamga va u olib kelgan 
narsalarga Rasululloh sollallohu alayhi va sallam xohlaganidek iymon keltirdim” (Imom ibn Qudoma 
rahimahulloh: “Lama'atul-e'tiqod alhodiy ila sabilir-roshad”). 


Valid ibn Muslim rahimahulloh dedi: “Men Avzoiy, Sufyon ibn Uyayna va Molik ibn Anas 
rahimahumullohlardan Alloh ta'oloning sifatlari va uni koʻrish haqidagi hadislardan so'radim: “Ular bu 
hadislarni qanday kelgan boʻlsa, shunday, kayfiyatsiz o'tkazinglar” — deb aytdilar” (Imom Bag'aviy: 
“Sharhussunna”). 


Dorul-hijra-Madinaning imomi — imom Molik rahimahulloh shunday deydi: “Bid'atdan uzoq 
boʻ'linglar!”. Undan: “Bid'at nima” — deb so'ralganida: “Bid'atchilar Alloh ta'oloning ismlari, sifatlari, 
kalomi, ishlari va qudrati haqida bo'lmag'ur soʻzlarni soʻzlayotgan hamda sahobalar va ularga yaxshilik 
bilan ergashganlar sukut qilgan narsalardan sukut qilmayotgan kishilardir” — deb javob berdilar (Imom 
Bag'aviy: “Sharhussunna”). 


Bir kishi Imom Molik rahimahullohdan “Rahmon Arshga ko'tarildi” oyati haqida: “qanday qilib 
ko'tarildi?” — deb savol berdi. Imom Molik rahimahulloh unga: “koʻtarilish ma'lum, kayfiyat noma'lum, 


asman) 


unga iymon keltirish farz, u haqda soʻrash bid'at. Sen adashgan ko'rinasan” — deb javob berdilar va savol 
bergan odamni huzuridan chiqarib yuborishga buyurdilar (Imom Bag'aviy: “Sharhussunna”). 


Imom Abu Hanifa rahimahulloh dedilar: “Hech bir kimsa Alloh ta'oloning zoti haqida biron soʻz 
aytmasin. Balki, Alloh ta'oloni Allohning o'zi sifatlagan sifatlar bilan sifatlasin. Alloh haqida ra'yi bilan 
biron narsa demasin, Barcha Olamlar Robbisi boʻlgan Alloh buyukdir” (“Sharhul-aqidatit-Tahoviyya”). 


Imom Abu Hanifa rahimahulloh Alloh ta'oloning nozil boʻlishi haqida so'ralganlarida: “U nozil 
boʻladi, kayfiyati esa noma'lum” — deb javob berdilar (Sharhul-aqidatit-Tahoviyya”). 


Hofiz, Imom Nu'aym ibn Hammod al-Xuzoiy rahimahulloh dedi: “Kim Allohni maxluqlariga 
o'xshatsa kofir boʻladi. Kim Alloh oʻzini sifatlagan sifatlarni inkor etsa kofir bo'ladi. Allohni Uning O'zi 


va uning rasuli sollallohu alayhi va sallam sifatlagan sifatlarda biron narsaga o'xshatishlik yoʻq” (Imom 
Bag'aviy: “al-Uluv lil-Aliyyil-G'affor”). 


Ba'zi salaf olimlari: “Islomning oyog'i bo'ysunish koʻprigi uzragina toyilmasdan sobit bo'ladi” — 
dedilar (Imom Bag'aviy: “Sharhussunna”). 


Shuning uchun ham, Alloh ta'oloning zoti va sifatlari haqida so'z yuritishda salaf yo'lidan yuraman 
degan odam, u xoh salaf davrida boʻlsin, xoh keyingi asrlarda yashasin, ism va sifatlardagi Qur'oni 
Karimning uslubini olishi kerak. 


Salafning yoʻliga muxolif boʻlgan har bir odam, u xoh salaf, xoh sahobalar va tobeinlar asrida yashasin, 
Qur'on yo'lidan yurmagan bo'ladi. 


Ikkinchi rukn. Farishtalarga iymon keltirish 


Farishtalarga iymon keltirish — ularning borligiga hech shak va shubhasi boʻlmagan qat'iy e'tiqod 
qilishdir. Alloh ta'olo dedi: “Payg'ambar oʻziga Parvardigoridan nozil qilingan narsaga iymon keltirdi 
va moʻminlar (ham iymon keltirdilar). Allohga, uning farishtalariga, kitoblariga va payg'ambarlariga 
iymon keltirgan har bir kishi (aytdi)....” (Baqara: 285). 


Farishtalarning borligini inkor etgan odam, Alloh ta'oloning quyidagi so'zlariga binoan kofir bo'ladi: 
“Kimki Allohga, uning farishtalariga, kitoblariga, payg'ambarlariga va oxirat kuniga kofir boʻlsa, 
demak, u juda qattiq adashibdi” (Niso: 136). 


“Ahlus-sunna val-jamoa” farishtalarga umumiy suratda iymon keltiradilar, ammo mufassal suratda 
faqat dalillari ishonchli bo'lgan, Alloh ta'olo va Rasululloh sollallohu alayhi va sallam bayon 
qilganlariga iymon keltiradilar: Ular vahiyga vakil qilingan Jabroil, yomg'irga vakil qilingan Miykoil, 
Surga vakil qilingan Isrofil, jonlarni olishga vakil qilingan Malakul-mavt, jahannam posboni Molik, jannat 
posboni Rizvon va qabr farishtalari Munkar va Nakirlardir. 


“Ahlisunna val-jamoa” farishtalarning bor ekanligiga, ularning shaxslar ekanligi, ma'naviy narsalar 
emas his qilinadigan narsalar ekaniga, ular Alloh ta'oloning nurdan yaratgan maxluqlari va Osmonda 
yashashlariga iymon keltiradilar. 


Farishtalar — ulkan maxluqlardir. Ularning qanotlari bor. Ba'zilarining qanoti ikkita, ba'zilariniki 
uchta, ba'zilariniki to'rtta, ba'zilariniki esa undan ko'pdir. 


Farishtalar Alloh ta'oloning qo'shinlaridan biridir. Ular, Alloh ta'oloning izni ila, vaziyatlarga qarab 
turli maxluqlar shakliga kira oladilar. 


Ular Alloh ta'ologa yaqin va muhtaram bo'lib, erkaklik va ayollik sifatlari bilan sifatlanmaydilar, 
uylanmaydilar va bolalab ko'paymaydilar. 


Farishtalar yemaydilar va ichmaydilar. Ularning taomi tasbih va tahlil boʻlib, uni aytishdan hech ham 
zerikmaydilar va charchamaydilar. Ularning sifatlari yaxshilik, go'zallik, hayo va intizomlilikdir. 

Farishtalarning odamlardan farqi, ular ibodat qilish va gunoh ishlarni qilmaslikka tabiatlantirib 
yaratilganlar. Alloh ta'olo ularni oʻziga ibodat qilishlari va buyruqlarini ijro etishlari uchun yaratgan. 
Alloh ta'olo dedi: “U (mushrik)lar: “Allohning (farishtalardan) bolasi bor”— dedilar. U zot 
(mushriklarning badgumonlaridan) mutlaqo pokdir. Yoʻq, (farishtalar aslo Allohning bolalari emas, 
balki) ulugʻ bandalardir. (Farishtalar) U Zotdan ilgari biron soʻz aytmaydilar. Ular (Allohning) amru 
farmoni bilangina amal qiladilar. U Zot ularning oldilaridagi (qiladigan) va orqalaridagi (qilib oʻtgan) 
barcha ish-amallarni bilur. Ular (Qiyomat qoim boʻlgan kunda) faqat (Alloh) rozi boʻlgan 
kishilarnigina shafoat qilurlar. Ularning oʻzlari (Allohdan) qoʻrqib xavfu xatarda tururlar” (Anbiyo: 
26-28). 


Farishtalar kecha va kunduz Alloh ta'ologa tasbih aytadilar va osmondagi “Baytul-Ma'mur” ni tavof 
qiladilar. Ular Alloh ta'olodan juda ham qo'rqadilar. 


Farishtalarning turlari 


Farishtalarning ba'zilari vahiyga, ba'zilari Arshni ko'tarishga, ba'zilari tog'larga, ba'zilari jannat, 
ba'zilari esa jahannamga vakil qilingan. 


Ba'zi farishtalar bandalarning qilgan amallarini yodlash, ba'zilari mo'ʻ'minlarning jonlarini, ba'zilari 
kofirlarning jonlarini olish, ba'zilari esa qabrda bandalarni so'roq qilishga vakil qilingan. 


Ba'zi farishtalar moʻminlar uchun istig'for va salavot aytadilar va ularni sevadilar. Ba'zi farishtalar ilm 
majlislari va Allohning zikri boʻlayotgan halqalarda hozir boʻladilar va u yerda oʻtirgan kishilarni o'z 
qanotlari bilan oʻrab oladilar. Ularning ba'zilari insonga bog'langan boʻladi, undan hech ham ajralmaydi. 
Ba'zi farishtalar bandalarni yaxshi ishlarni qilishga da'vat etadilar. Ba'zi farishtalar yaxshi kishilarning 
janozalarida hozir bo'ladilar. Ba'zi farishtalar jihodlarda mo''minlar bilan birga kofirlarga qarshi jang 
qilib, ularga yordamchi boʻladilar. 


Ba'zi farishtalar yaxshi kishilarni himoya qilib, ularning musibatlarini ko'tarishga, ba'zi farishtalar esa 
kofirlarni la'nat qilib, ularga balolarni keltirishga vakil qilingan. 


Farishtalar haykal, surat, it yoki ko'g'irchoq bo'lgan uylarga kirmaydilar va odamzot ozorlanadigan 
narsalardan ozorlanadilar. 


Farishtalarning soni ko'p boʻlib, ularning sonini Alloh ta'oloning o'zigina biladi. Alloh ta'olo dedi: 
“Robbingizning koʻshinlarini Yolg'iz Uning O'zigina bilur. Bu insonlar uchun eslatma, xolos” 
(Muddassir: 31). 


Alloh ta'olo farishtalarni bizdan pardaladi. Biz ularni asl yaratilgan shakllarida koʻra olmaymiz. Lekin 
Alloh ta'olo ba'zi bandalariga ularni asl suratlarida koʻrsatdi. Chunonchi, Rasululloh sollallohu alayhi va 
sallam Jabroil alayhissolatu vassalomni Alloh yaratgan asl suratida ikki marta ko'rdilar. Alloh ta'olo 
dedi: “Sizlarning sohibingiz (Muhammad sallallohu alayhi va sallam) majnun emasdir. Darhaqiqat, u 
(Jabroilni) ochiq ufqda koʻrdi.” (Takvir: 22, 23). 


Uchinchi rukn. Ilohiy kitoblarga iymon keltirish 


“Ahlus-sunna val-jamoa” — Alloh ta'olo payg'ambarlariga ularda buyruqlari, qaytariqlari, va'dalari, 
tahdidlari, bandalaridan xohlagan narsalari, hidoyat va nur boʻlgan kitoblarni nozil qilgan, deb e'tiqod 
qiladilar. Alloh ta'olo dedi: “Payg'ambar oʻziga Parvardigoridan nozil qilingan narsaga iymon keltirdi 
va moʻminlar (ham iymon keltirdilar). Allohga, uning farishtalariga, kitoblariga va payg'ambarlariga 
iymon keltirgan har bir kishi (aytdi)....” (Baqara: 285). 


Alloh ta'olo oʻz payg'ambarlariga bashariyatni hidoyat qilishlari uchun kitoblarni nozil qildi. Alloh 
ta'olo dedi: “Alif, Lom, Ro. (Ey Muhammad sallallohu alayhi va sallam bu Qur'on) siz odamlarni 


asari 


Parvardigorlarining izni-irodasi bilan zulmatlardan nurga — Aziz-Qudrat, Hamid-hamdu sano Egasi 
boʻlgan Zotning yoʻliga — olib chiqishingiz uchun Biz sizga nozil qilgan Kitobdir” (Ibrohim: 1). 


Ilohiy kitoblar: Qur'on, Tavrot, Injil, Zabur va Ibrohim va Muso alayhimussolatu vassalomlarga 
yuborilgan sahifalardir. Bu kitoblarning eng buyuklari: Tavrot, Injil va Qur'ondir. Bu uch kitobning eng 
buyugi, eng afzali va ularni bekor qiluvchisi — Qur'on Karimdir. 


Alloh ta'olo Qur'on Karimdan boshqa barcha kitoblarni nozil qilgan paytda ularni himoya qilishni o'z 
zimmasiga olmadi. Balki, ularning himoyasini odamlarga topshirdi. Biroq, ular kitoblarni muhofaza qila 
olmadilar. Natijada, u kitoblarga o'zgarish va qoʻshimchalar kirib ketdi. 


Qur'on Karim — Olamlar Parvardigorining kalomi, ochiq kitobi va mustahkam arqonidir. Alloh ta'olo 
Qur'on Karimni payg'ambari Muhammad sollallohu alayhi va sallamga ummati uchun dastur bo'lishi, 
odamlarni zulmatlardan nurga chiqarishi, toʻgʻrilik va toʻg'ri yoʻlga hidoyat qilishi uchun nozil qildi. 


Alloh ta'olo Qur'on Karimda avval o'tgan va keyin keladigan halqlarning xabarlari, Osmonlar va 
ularning yaralishini bayon qilib, halol va harom narsalar, odob va axloq asoslari, ibodat va muomala 
hukmlari, payg'ambarlar va solih kishilarning hayotlari, moʻmin va kofirlarning mukofot va jazolari, 
moʻ'minlarning diyori boʻlmish jannat va kofirlarning diyori boʻlmish jahannamning tafsilotlarini bayon 
qildi. Alloh ta'olo Qur'oni Karimni qalb kasalliklariga shifo, barcha narsaning bayoni va mo'minlar 
uchun hidoyat va nur qilib qoʻydi. Alloh ta'olo dedi: “Biz sizga — hamma narsani bayon qilib beruvchi, 
hidoyat, rahmat va musulmonlar uchun xushxabar boʻlgan Kitob - Qur'onni nozil qildik” (Nahl:89). 


Barcha odamlar Qur'oni Karim ta'limotlariga, Rasululloh sollallohu alayhi va sallamdan rivoyat 
qilingan sahih (ishonchli) xabarlarga ergashishlari va u ikkisini oʻz hayotlariga tatbiq qilishlari zarurdir. 
Chunki, Alloh ta'olo Rasululloh sollallohu alayhi va sallamni O'zi nozil qilgan Kitobni bayon qilib 
berishlari uchun odamlar va jinlarga elchi qilib yubordi. Alloh ta'olo dedi: “Sizga esa odamlarga nozil 
qilingan narsalarni bayon qilib berishingiz uchun va shoyad tafakkur qilsalar, deb bu Eslatma — 
Qur'onni nozil qildik. ” (Nahl: 44). 


“Ahlus-sunna val-jamoa” Qur'on — harflari va ma'nolari — Alloh ta'oloning kalomi ekaniga, uning 
Alloh ta'olodan boshlanib, Alloh ta'ologa qaytishiga, tushirilgan, biroq maxluq emasligiga, Alloh ta'olo 
Qur'onni oʻzi so'zlagani va Jabroil alayhissolatu vassalomga oʻqib bergani va Jabroil alayhissolatu 
vassalom Muhammad sollallohu alayhi va sallamga olib tushganiga qat'iy iymon keltiradilar. 


Hakim va Xabardor boʻlgan Zot Qur'oni Karimni ochiq arab tilida nozil qildi va u bizlarga mutavotir 
(koʻp) yo'llar bilan shubhaga oʻrin qolmaydigan (sahih rivoyatlarda) yetib keldi. Alloh ta'olo dedi: 
“Albatta (bu Qur'on) barcha olamlar Parvardigori tomonidan nozil qilingandir. (Ey Muhammad 
sallallohu alayhi va sallam) Siz (oxirat azobidan) ogohlantiruvchilardan boʻlishingiz uchun 
qalbingizga uni Ruhul-Amiyn — Jabroil ochiq-ravshan arabiy til bilan nozil qildi. ” (Shuaro: 192 - 
195). 


Qur'oni Karimni qalblar yod oladi, tillar tilovat qiladi va sahifalarga yoziladi. Alloh ta'olo dedi: “Yoʻq, 
u (ya'ni Qur'on) ilm ato etilganlarning qalblarida (yod boʻlguvchi) aniq oyatlardir” (Ankabut: 49). 


“Albatta U (Qur'on sehr yoki uydirma emas, balki) asralgan Kitob (Lavhul-Mahfuz) dagi — Qur'on 
Karimdir. Uni faqat pok kishilargina ushlarlar. (U) barcha olamlar Parvardigori tomonidan nozil 
qilingandir”. (Voqea: 77-80). 


Qur'oni Karim — paygʻambarimiz Muhammad ibn Abdulloh sollallohu alayhi va sallamga berilgan 
buyuk va mangu mo'jizadir. U samoviy kitoblarning eng so'nggisidir, u bekor qilinmaydi va 
alishtirilmaydi. Alloh ta'olo uni qiyomatdan avval oʻziga ko'taradigan kunigacha barcha o'zgartish, 
qo'shish va kamaytirishlardan o'z hifzu himoyasida saqlashning kafolatini oldi. Alloh ta'olo dedi: 

“Albatta bu eslatmani (ya'ni, Qur'onni) Biz O'zimiz nozil qildik va oʻzimiz uni saqlaguvchimiz” (Hijr: 
9). 


“Ahlus-sunna val-jamoa” Qur'onning biron harfini inkor etgan yoki unga qoʻshimcha qoʻshgan, yoki 
undan bironta harfni kamaytirgan kishini kofir deb hisoblaydilar. Shuning uchun biz ham, Qur'on 
oyatlarining har biri Alloh ta'olo huzuridan nozil boʻlgan va bizga mutavotir (eng ishonchli) yoʻllar bilan 
yetib kelgan ekaniga qat'iy iymon keltiramiz. 


Qur'oni Karim Rasululloh sollallohu alayhi va sallamga toʻplam holatida — bir dafada nozil 
bo'lmagan. Balki, voqe'alarga munosib tarzda yoki berilgan savollarga javob oʻlaroq, yoki vaziyatlarga 
qarab yigirma uch yil davomida tarqoq nozil bo'lgan. 


Qur'oni Karim Makkada nozil bo'lgan sakson olti (86) va Madinada nozil boʻlgan yigirma sakkiz (28), 
jami bir yuz oʻn toʻrt (114) surani oʻz ichiga oladi. Makkada nozil boʻlgan suralar “Makkiy”, Madinada 
nozil bo'lgan suralarni “Madaniy” suralar deb ataladi. Qur'oni Karim suralarining yigirma to'qqiztasi 
(29) uzuq-yolg'iz harflar bilan boshlangan. 


Qur'oni Karim Rasululloh sollallohu alayhi va sallamning davrlarida yozilgan. Sahobalarning eng 
yaxshilaridan roziallohu anhum kotiblar boʻlgan, ular Qur'ondan nozil boʻlganini Rasululloh sollallohu 
alayhi va sallamning amri bilan yozib borishar edi. Abu Bakr raziyallohu anhuning xalifalik davrida 
Qur'onning yozilgan parchalari jamlandi. Usmon raziyallohu anhu xalifalik davrlarida ummatni bir 
qiroatga jamladi. Alloh ta'olo ularning barchasidan rozi boʻlsin! 


“Ahlus-sunna val-jamoa” Qur'oni Karimni ta'lim berish, yod olish, tilovat qilish, tafsir qilish va unga 
amal qilishga qattiq e'tibor beradilar. Alloh ta'olo dedi: “(Ey Muhammad sallallohu alayhi va sallam 
ushbu Qur'on barcha odamlar), oyatlarini tafakkur qilishlari va aql egalari eslatma-ibrat olishlari 
uchun biz sizga nozil qilgan Kitobdir” (Sod: 29). 


Ular Qur'on tilovati bilan Alloh ta'ologa ibodat qiladilar. Chunki undan har bir harfni oʻqishga bir 
hasana bor. Rasululloh sollallohu alayhi va sallam dedilar: “Kimki Allohning Kitobidan bir harf oʻqisa, u 
uchun bir hasana-yaxshilik bordir. Hasana-yaxshilik esa oʻn barobari bilan birgadir. Men: “Alif, Lom, 
Mim” bir harf” — deb aytmayman. Balki, “Alif” bir harf, “Lom” bir harf, “Mim” bir harfdir” (Imom 
Termiziy rivoyati). 


“Ahlus-sunna val-jamoa” Qur'on oyatlarini quruq ra'y-fikr bilan tafsir qilishga ijozat bermaydilar. 
Chunki, bu Alloh ta'olo haqqiga ilmsiz soʻz aytish, demakdir. Balki, ular Qur'on oyatlarini Qur'onning 
boshqa oyatlari va hadislar bilan, keyin esa sahobalarning so'zlari va ulardan keyin yashab, bugungi 
kunimizga qadar ularga yaxshilik bilan ergashgan kishilarning soʻzlari bilan shar'iy qoidalar doirasidan 
chiqmasdan tafsir qiladilar. Zero, Alloh ta'olo oʻz haqqiga bilimsiz soʻz aytishni harom qildi: “U 
(Shayton) sizlarni faqat yomonlik va buzuqlikka va Alloh sha'nida bilmagan narsalaringizni 
gapirishga buyuradi” (Baqara: 169). 


Toʻrtinchi rukn. Payg'ambarlarga iymon keltirish 


“Ahlus-sunna val-jamoa” Alloh subhonahu va ta'olo bandalariga jannatdan bashorat va jahannamdan 
ogohlantiruvchi, odamlarga haq yoʻlni ko'rsatish va ularni zulmatlardan nurga chiqarish uchun haq 
dinga da'vat etuvchi payg'ambarlarni yuborgan ekaniga iymon keltirib, qat'iy e'tiqod qiladilar. 


Payg'ambarlar da'vatidan maqsad, xalqlarni shirk va butparastlikdan qutqarish hamda jamiyatlarni 
buzg'unchilik va fasoddan tozalashdir. Ular payg'ambarlik (risolat)ni yetkazdilar, omonatni ado etdilar, 
ummatga nasihat va Alloh yo'lida haqiqiy jihod qildilar. Ular oʻzlarining rostgo'y ekanliklariga dalolat 
qiladigan ochiq-ravshan mo'jizalar olib keldilar.P! Kimki payg'ambarlarning biriga kofir boʻlsa, Alloh 
ta'olo va barcha payg'ambarlarga kofir bo'ladi. Alloh ta'olo dedi: “Albatta Alloh va uning 
payg'ambarlariga ishonmaydigan, Alloh bilan payg'ambarlarining oʻrtasini ajratishni istaydigan va: 

“Biz ularning ba'zilariga ishonamiz va ba'zilariga ishonmaymiz” deydigan hamda (iymon bilan kufr 
oʻrtasidagi) ora yoʻlni tutishni istaydigan kimsalar — ana oʻshalar haqiqiy kofirlardir. Biz kofirlarga 
xo'rlovchi azobni tayyorlab qoʻyganmiz. Alloh va uning payg'ambarlariga iymon keltirgan hamda 
ulardan birontasini ajratib qoʻymagan zotlarga esa yaqinda (Alloh munosib) mukofotlarini ato etajak. 
Alloh Mag'ʻfiratli, Rahmli Zotdir” (Niso: 150-153). 


Alloh ta'olo payg'ambarlarni yuborishdagi hikmatni quyidagicha bayon qildi: “Toki bu 
payg'ambarlar (oʻtganlari)dan keyin odamlar uchun Allohga qarshi hujjat boʻlib qolmasligi uchun 
payg'ambarlarni (moʻminlarga jannat haqida) xushxabar beruvchi va (kofirlarni doʻzax azobidan) 
qo'rqituvchi qilib yubordik. Alloh Qudratli va Hikmatli Zotdir” (Niso: 165). 


Alloh ta'olo koʻp payg'ambarlar yubordi va ularning ayrimlarini Qur'oni Karimda yoki Rasululloh 
sollallohu alayhi va sallamning tillarida zikr qildi. Ayrimlaridan esa hech qanday xabar bermadi. Alloh 
ta'olo dedi: “Biz har bir ummatga: “Allohgagina ibodat qilinglar va tog'ut”! dan uzoq boʻlinglar” — deb 
da'vat etadigan elchini yuborganmiz” (Nahl: 36). 


Qur'oni Karimda nabiy va rasullarning yigirma beshtasi (25) zikr qilingan. Ular: Odam, Idris, Nuh, 
Hud, Solih, Ibrohim, Lut, Ismoil, Ishoq, Ya'qub, Yusuf, Ayyub, Shuayb, Muso, Xorun, Zul-kifl, Yunus, 
Dovud, Sulaymon, Ilyos, Alyasa', Zakariyo, Yahyo, Iyso va Muhammad, Bani Isroilga yuborilgan va 
Qur'oni Karimda Asbot ismi bilan bayon qilingan payg'ambarlardir (ularning barchasiga Allohning 
salavot va salomlari boʻlsin!). Alloh ta'olo dedi: “Aniqki, Biz Sizdan ilgari (koʻp) payg'ambarlar 
yuborgandirmiz. Ulardan Biz Sizga hikoya qilib berganlari bor, yana ulardan Biz Sizga hikoya 
qilmaganlari ham bordir... ” (G'ofir: 78). 


Alloh ta'olo ba'zi payg'ambarlarga boshqalarga bermagan afzalliklarni berdi. Islom ummati rasullar 
nabiylardan afzal ekanlariga ittifoq qildi. Rasullar ham oʻzaro bir-birlaridan fazilatda turlichadirlar. Rasul 
va nabiylarning eng afzallari beshta boʻlib, ularni “ulul-azm” (matonatli elchilar) deb ataladi. Ular: 
Muhammad, Nuh, Ibrohim, Muso va Iyso alayhimussolatu vassalomlardir. 


Ulul-azmlarning eng afzali esa nabiy va rasullarning soʻnggisi, Robbul-Olamiynning elchisi 
Muhammad ibn Abdulloh sollallohu alayhi va sallamdirlar. Alloh tabaroka va ta'olo dedi: 


“... Balki, u — Allohning elchisi va payg'ambarlarning soʻnggisidir” (Ahzob: 40). 


“Ahlus-sunna val-jamoa” Alloh ta'olo ismlarini bayon qilgan va yo qilmagan avvali Odam 
alayhissolatu vassalom, oxiri va ularning eng afzali Muhammad sollallohu alayhi va sallamga qadar 
yuborilgan barcha payg'ambarlarga iymon keltiradilar. 


Payg'ambarlarga boʻlgan iymon umumiy boʻlsa-da, payg'ambarimizga boʻlgan iymon mufassal bo'lib, 
olib kelgan ta'limotlariga mufassal tarzda iymon keltirishimizni taqozo etadi. 


Muhammad Rasululloh sollallohu alayhi va sallam 


U Abul-Qosim Muhammad ibn Abdulloh ibn Abdulmuttalib ibn Hoshim ibn Abdumanof ibn Qusay 
ibn Kilob ibn Murra ibn Ka'b ibn Luay ibn G'olib ibn Fehr ibn Molik ibn Nazr ibn Kinona ibn Huzayma 
ibn Mudrika ibn Ilyos ibn Muzar ibn Nizor ibn Ma'd ibn Adnon va Adnon nabiyulloh Ismoil ibn 
Ibrohimning zurriyotidan (ala nabiyyina va alayhima assalam). 


U zot nabiy va rasullarning so'nggisi, odamlarning barchasi uchun yuborilgan Rasuldir. U zot rad 
etilmaydigan elchi, sig'inilmaydigan banda, maxluqotlarning eng yaxshisi, Alloh ta'olo uchun ularning 
eng afzali va muhtarami, eng maqomi buyugi va vasilada Alloh ta'ologa eng yaqinidir. 


U zot ins va jinlarga haqiqat va hidoyat bilan yuborilgandir. Alloh u zotni barcha olamga rahmat qilib 
yubordi. Alloh ta'olo dedi: “Biz sizni barcha olamga rahmat qilib yubordik” (Anbiyo: 7). 

Alloh ta'olo unga o'z Kitobini tushirdi, uni O'z diniga omonatdor qildi, risolatni yetkazishni unga 
yukladi va uni risolatni yetkazar ekan adashishlardan saqladi. Alloh ta'olo dedi: “Va u oʻz havoyi- 
hohishidan soʻzlamas. U faqat unga vahiy qilinayotgan bir vahiydir” (Najm: 3, 4). 


U zotning risolatiga iymon keltirmagunicha va uning payg'ambarligiga guvohlik bermagunicha qadar 
hech bir bandaning iymoni durust boʻlmaydi. Kim unga itoat qilsa jannatga kiradi. Kim unga osiy boʻlsa 
jahannamga kiradi. Alloh ta'olo dedi: “Yoʻq, (Ey Muhammad sallallohu alayhi va sallam), 
Parvardigoringizga qasamki, to ular oʻz oʻrtalarida chiqqan kelishmovchiliklarda sizni hakam 
qilmagunlaricha va keyin siz chiqargan hukmdan dillarida hech qanday tanglik topmay, toʻla taslim 
boʻlmagunlari-boʻysunmagunlaricha zinhor moʻmin boʻla olmaydilar.” (Niso: 65). 


Har bir payg'ambar oʻz halqi uchungina xoslab yuborilar edi. Muhammad sollallohu alayhi va sallam 
esa butun bashariyat uchun yuborildilar. Alloh ta'olo dedi: “Biz sizni butun bashariyat uchun 
xushxabarchi va ogohlantiruvchi qilib yubordik” (Saba':28). 


“Ahlus-sunna val-jamoa” Alloh ta'olo Muhammad sollallohu alayhi va sallamni ochiq mo'jiza va aniq 
oyatlar bilan quvvatlagan ekaniga iymon keltiradilar. 


Ana shu mo'jizalardan biri va eng buyugi — Qur'oni Karimdir. Alloh ta'olo Qur'oni Karim bilan 
halqlarning eng fasohatli, balog'atli va so'zamolini musobaqaga da'vat etdi. 


Qur'oni Karimdan keyingi eng buyuk mo'jiza — Alloh ta'olo payg'ambarini quvvatlagan isro va 
me'roj mo'jizasidir. 

“Ahlus-sunna val-jamoa” payg'ambarimiz Muhammad sollallohu alayhi va sallamni uyg'oqlik 
paytida, ruhi va badani bilan isro kechasida “Masjidul-Harom” dan “Masjidul-Aqso” ga sayr ettirilgani, 
keyin esa samoga olib chiqilganiga iymon keltiradilar. Bu mo''jiza Alloh ta'oloning soʻzlari bilan sobitdir: 
“(Alloh) tunda, O'z bandasini — unga oyat-moʻ'jizalarimizdan koʻrsatish uchun “Masjidul-Harom” 
dan Biz atrofini barakotli qilib qoʻygan “Masjidul-Aqso” ga sayr qildirgan (barcha aybu nuksondan) 
pok zotdir. Darhaqiqat, u eshituvchi, koʻruvchi zotdir” (Isro: 1). 


Isrodan soʻng Rasululloh sollallohu alayhi va sallamni osmonga olib chiqildi hatto yettinchi 
osmongacha chiqdilar soʻngra undan yuqoriga Alloh xohlaganicha olib chiqildi. Bu — oldida “jannatul- 
ma'vo” boʻlgan “Sidratul-muntaho” edi. 


Alloh ta'olo U zotni O'zi xohlagan narsalari bilan ikromlar qildi, unga vahiy qildi va soʻzlashdi. Unga 
bir kecha va kunduzda besh vaqt namozni farz qildi. U zot jannatga kirib ko'rdilar, jahannamga ham 
qaradilar, farishtalarni ko'rdilar, Jabroilni Alloh ta'olo yaratgan haqiqiy suratida koʻrdilar. Rasululloh 
sollallohu alayhi va sallamning qalbi ko'rgan narsalarini inkor qilmadi. Chunki u zot bularning 
hammasini oʻz koʻzlari bilan ko'rdilar. Bularning barchasi u zotning hurmati, boshqa payg'ambarlardan 
ulug'ligi va hammadan maqomining oliyligini bildirish uchun boʻlgan edi. Bundan keyin Rasululloh 
sollallohu alayhi va sallam “Baytul-Maqdis” ga tushdilar va payg'ambarlarga imom boʻlib namoz 
o'qidilar va tong otishidan avval Makkaga qaytdilar. (Imom Buxoriy va Imom Muslimning “Sahih” va 
boshqa hadis kitoblarida bu voqeaning butun tafsilotlari bayon qilingan). 


Alloh ta'olo dedi: “Endi sizlar (Ey mushriklar, payg'ambar oʻz koʻzi bilan) koʻrgan narsasi ustida u 
bilan tortishurmisizlar! Darvoqe”, U (Jabroil alayhissolatu vassalomni) ikkinchi marta “Sidratul- 
muntaho” oldida koʻrdi. “Jannatul-ma'vo” ham uning oldidadir. O'shanda “Sidratul-muntaho” ni 
oʻragan narsa (oltin kapalaklar) oʻrab olgandi. (Payg'ambar) ning koʻzi (oʻngu soʻlga) ogʻgani ham 
yoʻq, oʻz haddidan oshgani ham yoʻq. Darhaqiqat, u Parvardigorining buyuk oyatlarini koʻrdi” (Najm: 
13 - 18). 

Rasululloh sollallohu alayhi va sallamning mo'jizalaridan: 


Oyning ikkiga bo'linishi. Bu — Alloh ta'oloning payg'ambari sollallohu alayhi va sallamga uning 
payg'ambarligiga dalolat qilsin uchun bergan buyuk belgidir. Bu ish mushriklar u zotdan mo'jiza talab 
qilganlarida Makka shahrida sodir boʻlgan. 


Taomni ko'paytirish. Bu moʻ'jiza koʻp marta sodir bo'lgan. 


Suvni ko'paytirish va u zotning barmoqlari orasidan otilib chiqishi va taomning Rasululloh sollallohu 
alayhi va sallam uchun tasbih aytishi. Bu moʻ'jiza ham ko'p marta sodir boʻlgan. 


Hissiy dorisiz kasallarni tuzatish va u zotning qoʻllarida ba'zi sahobalarning shifo topishlari. 
Hayvonning u zotga odobda bo'lishi, daraxtlarning bo'ysunishi va toshlarning unga salom aytishi. 


Rasululloh sollallohu alayhi va sallamga xiyonat va o'jarlik qilgan ba'zi kishilardan tezda intiqom 
olinishi. 
U zotning ba'zi g'ayb ishlardan xabar berishlari. Olislarda boʻlgan hodisalarning boʻlgan zahoti xabar 


berishlari. Bo'lmagan ishlardan xabar berishlari va oʻsha ishlarning haqiqatda u zot xabar berganlaridek 
sodir bo'lganligi. 


U zotning barcha duolarining ijobat boʻlishi. 


Alloh ta'oloning u zot sollallohu alayhi va sallamni himoya qilishi va dushmanlarni undan daf qilishi. 
Abu Hurayra raziyallohu anhu dedi: “Abu Jahl: “Muhammad sizlarning ichingizda yuzlarini tuproqqa 
bulg'aydimi (sajda qiladimi)!” — dedi, unga odamlar: “Ha” — deb javob berdilar. Abu Jahl: “Lot va Uzzo 
nomiga ont ichib aytamanki, agar men shunday qilganini ko'rsam uning boʻyinlariga (oyoqlarim bilan) 
bosaman yoki yuzini tuproqqa bulg'ayman!” — dedi. Abu Hurayra dedi: “Abu Jahl Rasululloh sollallohu 
alayhi va sallamning oldilariga keldi, u zot namoz oʻ'qiyotgandilar. U Rasulullohning boʻynilariga 
bosaman deb o'yladi. Toʻsatdan ular uni bir narsadan qo'rqqandek orqasiga chekinib qoʻllari bilan oʻzini 
himoya qilayotganini koʻrdilar. Unga: “Senga nima boʻldi” — deyishdi? U: “Men bilan uning o'rtasida 
olov to'la handaq, qo'rqinch va qanotlar bor edi” — dedi. 


Rasululloh sollallohu alayhi va sallam: “Agar (u) yaqinlashsa edi farishtalar uni har bir a'zosini bitta- 
bittadan uzib olishardi ” — dedilar” (Imom Muslim). 


Beshinchi rukn. Oxirat kuniga iymon keltirish 


“Ahlus-sunna val-jamoa” oxirat kunining bor ekaniga e'tiqod qilib, iymon keltiradilar. Buning ma'nosi 
esa, Qiyomat kunini toʻla tasdiq etish hamda Alloh ta'olo Qur'onida va Muhammad sollallohu alayhi va 
sallam xabar bergan o'limdan soʻng bo'ladigan, jannat ahllari jannatga, jahannam ahllari jahannamga 
kirguniga qadar bo'ladigan barcha narsalarga iymon keltirish, demakdir. 


Alloh ta'olo oxirat kunini oʻz kitobida ko'p zikr qildi. Balki, har bir munosabat va har bir oʻrinda u 
haqda soʻz yuritdi, uning boʻlishini ta'kidlab, uni koʻp zikr qildi. Oxirat kuniga boʻlgan iymonni Allohga 
iymon keltirishga bog'ladi. Alloh ta'olo dedi: “Ular (Alloh ta'olodan taqvo qiluvchi kimsalar) sizga 
nozil qilingan narsa (Qur'on) va sizdan avval tushirilgan narsalar (kitoblar) ga iymon keltiradilar va 
Oxirat kuniga aniq ishonadilar ” (Baqara: 4). 


"n, u 


“Ahlus-sunna val-jamoa”: “Qiyomat kunining qachon boʻlishining ilmi Alloh ta'olo oldida va uni 
Allohdan boshqa hech kim bilmaydi” — deb iymon keltiradilar. Alloh ta'olo dedi: “Darhaqiqat, Qiyomat 
(kuni qachon boʻlishi)ning ilmi Alloh ta'oloning huzuridadir” (Luqmon: 34). 


Alloh ta'olo qiyomat kunining qachon bo'lishini bandalaridan sir tutgan bo'lsa-da, uning 
yaqinlashganini bildiradigan belgi va alomatlarni qilib qo'ydi. 

“Ahlus-sunna val-jamoa” qiyomat kunining belgilari bo'lmish katta va kichik alomatlarga iymon 
keltiradilar. Chunki bular oxirat kuniga boʻlgan iymon ichiga kiradi. 


Qiyomatning kichik alomatlari 


Qiyomatning kichik alomatlari qiyomat boʻlishidan ancha avval boʻlib, uning koʻrinishlari odatdagi 
ishlar kabi bo'ladi. U goho qiyomatning katta belgilari bilan hamohang boʻladi. Qiyomatning kichik 
belgilari juda ham koʻp bo'lib, biz ularning ishonchli rivoyatlar bilan yetib kelganlarinigina eslatib 
oʻtmoqchimiz. Ular quyidagilardir: 


Payg'ambarimiz Muhammad sollallohu alayhi va sallamning payg'ambar qilib yuborilishlari, 
payg'ambarlik va risolatning tugashi, rasululloh sollallohu alayhi va sallamning vafot etishlari, “Baytul- 
maqdis” ning fath etilishi, fitnalarning paydo boʻlishi, o'tgan qavmlardan sanalmish yahudiy va 
nasroniylarning yo'llariga ergashish, dajjollar va soxta payg'ambarlarning chiqishi. 


Rasululloh sollallohu alayhi va sallam nomidan soxta hadislarni toʻqish, Rasululloh sollallohu alayhi 
va sallamning sunnatlarini rad etish, yolg'onning ko'payishi, xabarlarni naql qilishda ularning toʻg'ri 
yoki noto'g'riligini tekshirishning yoʻqolishi, ilmning ko'tarilishi va ilmni kichiklardan o'rganish, jaholat 
va buzg'unchilikning paydo bo'lishi, solih odamlarning kamayishi, Islom xalqalarining birma-bir uzilishi, 
xalqlarning Muhammad sollallohu alayhi va sallamning ummatlariga birgalashib hamla qilishlari hamda 
Islom va islom ahlining g'aribligi. 


Qotillikning koʻpayishi, baloning qattiqligidan o'limni umid qilish, balolarning qattiqligidan qabrda 
yotgan odamning o'rnida boʻlishni orzu qilish, zilzila va kasalliklar tufayli oʻlish va qoʻqqisdan oʻlishning 
ko'payishi, erkaklar soni ozayib ayollarning koʻpayishi, ayollarning yarim yalang'och kiyinishlari, 
ko'chalarda ochiq-oydin zino qilishning yoyilishi, odamlarni savalaydigan va zolimlarga yordamchi 
boʻlgan mirshablarning paydo bo'lishi. 


Cholg'u asboblari, xamr (mast qiluvchi ichimliklar), zino, sudxo'rlik, ipak, erkaklarning ipak 
kiyimlarni halol sanab kiyishlari, yer yutish, otish (bundan murod qavmlarni uy-joylari bilan bir tomonga 
otish va yer bilan yakson qilish nazarda tutilgan boʻlsa kerak, tahririyat) va odamlarning ba'zisini (qilgan 
gunchlari sababli) boshqa maxluqlarga aylantirish. 


Omonatning yoʻqolishi, ishlarning noloyiq odamlarga topshirilishi, past, tag-tugi yoʻq odamlarning 
rahbar bo'lishlari, pastlar yaxshilarning ustida boʻlib qolishi, cho'rining o'z xo'jayinini tug'ishi, 
qurilishlardagi raqobat, odamlarning masjidlarni bezashda gerdayishlari, zamonning o'zgarishi: butlarga 
ibodat qilish va Islom ummati ichida shirk amallarining paydo bo'lishi. 


Tanishlargagina salom berish, tijoratning ko'payishi, bozorlarning yaqin bo'lishi, noshukrlik bilan 
odamlarning qoʻllarida koʻp boylikning jamlanishi, xasislikning ko'payishi, yolg'ondan guvohlik 
berishning koʻpayishi, haqiqiy guvohlikni yashirish, hayosizlikning paydo bo'lishi, odamlarning 
xusumatlashishi va bir-birlaridan nafratlanishlari hamda g'azablanishlari, qarindoshlik aloqalarining 
uzilishi va yomon qo'shnichilik qilish. 


Vaqtning qisqarishi va undan barakaning ketishi, hilol yangi oyning yo'g'onlashishi, qorong'u 
kechaning boʻlaklari kabi fitnalarning paydo boʻlishi, Islom rag'batlantirgan sunnatlarga amal qilishda 
sustlik qilish va qariyalarning oʻzlarini yoshlarga oʻxshatishlari. 


Yirtqich hayvonlar va tog'u toshlarning odamlarga gapirishlari, Furot daryosi suvlarining oltindan 
boʻlgan tog“ sababidan qurishi va moʻmin tushlarining rost boʻlishi. 


Rasulloh sollallohu alayhi va sallamning Madinasi barcha iflosliklarni yoʻq qiladi va u yerda solih va 
taqvoli kishilargina qoladi. Arab yarim orolida yaylov va daryolarning qayta paydo bo'lishi va 
Qahtondan odamlar itoat etadigan bir odamning chiqishi. 

Rumliklarning ko'payishi va musulmonlarga qarshi urush qilishlari, musulmonlarning yahudiylar 
bilan urush qilishlari va daraxt va toshlarning: “Ey musulmon, mana bu yahudiy, kel uni o'ldir” — deb 
aytishi. 


Konstantinopol fath etilganidek Rimning ham fath etilishi va bundan boshqa sahih hadislarda rivoyat 
qilingan xabarlardir. 


Qiyomatning katta belgilari 


Qiyomatning katta belgilari qiyomatning yaqin qolganiga dalolat qiladi. Agar bu belgilar ko'rinsa, 
undan keyin qiyomat bo'ladi. 


“Ahlus-sunna val-jamoa” qiyomatning katta belgilariga rasululloh sollallohu alayhi vasallamdan 
rivoyat qilinganidek iymon keltiradilar. Ularning ba'zilari: 


Mahdiyning chiqishi: Uning ismi Muhammad ibn Abdulloh, payg'ambar sollallohu alayhi va 
sallamning ahli-baytidan. U mashriq tarafidan chiqib, yetti yil hukm qiladi. U jabr va zulmga to'lgan yer 
yuzini adolatga toʻldiradi. U hukm qilgan davrda Islom ummati avval ko'rmagan farovonlikni ko'radi. 
Yer bor o'simligini chiqaradi, osmon esa yomg£'irlarini yog'diradi. U molni hisobsiz beradi. 


Masihud-Dajjolning chiqishi!!), Iyso alayhissolatu vassalomning Shomdagi Damashqning sharq 
tomonidagi Oq Minora oldida nozil boʻlishlari. Iyso alayhissolatu vassalom Muhammad sollallohu alayhi 
va sallam olib kelgan shariatga amal qilib, u bilan hukm qiluvchi boʻlib tushadilar. U Dajjolni oʻldiradi va 
Yer yuzida Islom bilan hukm qiladi. Iyso alayhissolatu vassalom Haq uchun jang qiladigan va Dajjolga 
qarshi urush qilishga jamlanib turgan hamda Alloh tarafidan madadlangan toifa oldiga namozga takbir 
aytilgan vaqtda nozil boʻladilar va oʻsha jamoaning amiri orqasida iqtido qilib namoz o'qiydilar. 


Ya'juj va ma'jujning chiqishi, uch marta Yer yutishi: mashriqda, mag'ribda va Arab jazirasida. 
Tutunning chiqishi, Quyoshning botish tarafidan chiqishi, Yer jonivorining chiqishi va odamlar bilan 
so'zlashishi, odamlarni jamlaydigan olovning bo'lishi. 


“Ahlisunna val-jamoa” Alloh ta'olo va rasululloh sollallohu alayhi va sallam xabar bergan o'lim 
talvasasi va oʻlimdan so'ng boʻladigan o'lim farishtalarining hozir boʻlishlari, mo'minning Robbisi bilan 
uchrashganida quvonishi, oʻlim paytida Shaytonning hozir boʻlishi, kofirning oʻlimi oldida keltirgan 
iymonining qabul boʻlmasligi, barzax olami (o'limdan soʻng to qiyomat kuniga qadar davom etadigan 
hayot), qabrning ne'matlari, azoblari va fitnalari, qabrdagi farishtalarning savollari, shahidlarning 
Robbilari huzurida tirikliklari va rizqlanishlari, saodatli kishilarning ruhlari ne'matda, baxtiqaro 
kishilarning ruhlari azobda ekani kabi barcha g'ayb ishlariga iymon keltiradilar. 


“Ahlus-sunna val-jamoa” tirik va barhayot Alloh ta'olo hayot va tiriklarni yoʻq qilib, so'ngra 
qabrlardagi o'liklarni qayta tiriltirib, o'z huzurida turg'izib hisob-kitob qilishiga iymon keltiradilar. 


“Ahlus-sunna val-jamoa” surga ikki marta dam urilishiga iymon keltiradilar. Uning birinchisi 
qo'rqitish dami: unda butun Olam oʻzgaradi va undagi intizom buziladi, barcha jonzotlar foniy boʻladi. 


Ikkinchisi esa qayta tiriltirish, jamlash va barchaning Robbul-Olamiyn uchun turishlari uchun urilgan 
dam. 


“Ahlus-sunna val-jamoa” qayta tirilish va jamlanishga, Alloh ta'olo qabrlardagi odamlarni qayta 
tiriltirishi, odamlar Robbul-Olamiyn oldida yalang'och, yalangoyoq va xatna qilinmagan holda 
turishlariga iymon keltiradilar, Quyosh ularga juda ham yaqin boʻladi, ularning ba'zilari o'zlaridan 
oqqan terlarga ko'milib to bo'ʻ'g'izlarigacha yetadi, birinchi bo'lib qayta tiriltiriladigan va qabri 
yoriladigan odam — payg'ambarimiz Muhammad sollallohu alayhi va sallam boʻladilar. 


Bu dahshatli kunda odamlar oʻz qabrlaridan bir lahzada atroflarga yoyilgan chigirtkalar misoli, 
chaqiruvchiga shoshgan hollarida chiqib keladilar. So'ngra, atrof jim-jit, hammaga qoʻrqinchli sukunat 

hukmron boʻladi. Shu paytda amallar yozilgan nomalar — sahifalar tarqatiladi. Barcha sirlar ochiladi. 
Alloh ta'olo bandalari bilan Qiyomat kunida so'zlashadi, U bilan bandalari o'rtasida tarjimon bo'lmaydi. 
Odamlarni oʻzlari va otalarining ismlari bilan chaqiriladi. 


“Ahlus-sunna val-jamoa” bandalarning amallari tortiladigan ikki pallali taroziga, amal sahifalarining 
tarqatilishiga, uni ba'zilar oʻng, ba'zilar chap va ba'zilar orqa taraflaridan olishlariga iymon keltiradilar. 


“Ahlus-sunna val-jamoa” jahannam ustiga qurilgan, solih kishilar oʻtib, gunohkorlar yiqiladigan 
“Sirot”ga iymon keltiradilar.!?! 


“Ahlus-sunna val-jamoa” jannat va jahannam yaratilgan, hozirgi kunda ham mavjud, ular hech ham 
foniy bo'lmasligiga, jannat muvahhid mo''minlar va taqvolilarning joyi ekaniga, jahannam esa masihiy, 
yahudiy va butparastlar kabi mushrik-kofirlar va gunohkorlarning diyori ekaniga iymon keltiradilar. 
Gunohkor (mo''min)larning do'zaxi foniy bo'ladi, kofirlarning do'zaxi esa foniy boʻlmaydi. Jannat hech 
qachon foniy boʻlmaydi. Alloh ta'olo jannat va jahannamni mahluqlarni yaratishdan avval yaratgandir. 


“Ahlus-sunna val-jamoa” Muhammad sollallohu alayhi va sallamning ummati qiyomat kunida 
birinchi boʻlib hisob qilinishi, birinchi boʻlib jannatga kirishi, ular jannat ahlining yarmi ekani va hamda 
ulardan yetmish minggi jannatga hisob-kitobsiz kirishiga iymon keltiradilar. 


“Ahlus-sunna val-jamoa” muvahhidlar jahannamda abadiy qolmasliklariga iymon keltiradilar. Ular 
Alloh ta'ologa sherik qilishdan boshqa gunohlarni qilganliklari sababli doʻzaxga kirganlar, xolos, chunki, 
mushriklar jahannamdan chiqmasdan mangu qoladilar. 


Ular payg'ambarimiz Muhammad sollallohu alayhi vasallamning qiyomat kunidagi havzining suvi 
sutdan koʻra oqroq, asaldan shirinroq, mushk-anbardan xushbo'yroq, idishlari samoning yulduzlari 
sanog'icha, uzunligi bir oylik eni ham bir oylik masofa, undan ichgan kishi hech ham chanqamas, u dinda 
bid'at ishlarni qilgan kishilar uchun haromdir, deb iymon keltiradilar. 


Rasululloh sollallohu alayhi va sallam dedilar: “Havzim (ning kattaligi) bir oylik yoʻldir. Uning suvi 
sutdan oqroq, mushkdan xushbo'yroq va idishlari samoning yulduzlari (kabi ko'pdir). Undan ichgan 
kimsa hech ham chanqamas” (Imom Buxoriy rivoyati). 


Va yana dedilar: “Men sizlarni havzim oldida kutib turaman. Kim mening oldimdan o'tsa 
(havzimning suvidan) ichadi. Kim undan suv ichsa mudom chanqamas. Mening oldimga men tanigan va 
meni ham tanigan kimsalar suv ichish uchun keladilar va men bilan ular o'rtasini toʻsib qo'yiladi”. 
(Boshqa bir rivoyatda): “Men: “ular mendan” — deb aytaman. Menga: “Siz ular sizdan so'ng nima ishlar 
paydo qilganlarini bilmaysiz.”, deyiladi. Shunda, men: “Mendan so'ng o'zgartishlar qilgan kishilar uzoq 
boʻlsinlar! uzoq boʻlsinlar! “— deyman.” (Imom Buxoriy rivoyati). 


Rasululloh sollallohu alayhi va sallam uchun shafoat va “maqtalgan maqom” — “al-Maqomul- 
Mahmud” sobitdir. U zotning shafoatlari mavqif (mahshar — qiyomatgoh) da turgan kishilar oʻrtasida 
hukm qilish uchun, jannat ahllarining jannatga kirishlari uchun, (xolbuki, Rasululloh sollallohu alayhi va 
sallamning o'zlari jannatga birinchi boʻlib kiradilar), amakilari Abu Tolibning jazosini yengillatish uchun 
shafoat qilishlari (bu uch shafoat Rasululloh sollallohu alayhi va sallamgagina berilgan boʻlib, 
boshqalarga berilmagan). 


Jannatga kiradigan ummatidan boʻlgan ba'zi kishilarning oliy maqomlarga koʻtarish uchun shafoatlari 
va jannatga hisob-kitobsiz kiradigan ummatidan boʻlgan kishilar uchun shafoatlari. 


Yaxshilik va yomonliklari teng boʻlgan kishilarning jannatga kirishlari uchun shafoatlari. Jahannamga 
kirishlari amr etilgan ba'zi kishilarning jahannamga kirmasliklari uchun shafoat qilishlari. 


O'z ummatidan azobga mustahiq kishilardan azobni yengillatish uchun shafoatlari va 
muvahhidlardan osiy bo'lganlarini jahannamdan chiqarishlaridagi shafoatlari. Rasululloh sollallohu 
alayhi va sallam shafoat qilganlaridan so'ng ular jannatga kiradilar. 


asari 


So'nggi shafoatda (ya'ni, muvahhidlardan osiy bo'lganlarini jahannamdan chiqarishda) farishtalar, 
payg'ambarlar, shahidlar, siddiqlar, solihlar va moʻminlar mushtarakdirlar. Bularning hammasining 
shafoatlaridan keyin Alloh subhanahu va ta'olo oʻz fazli va karami bilan hech bir shafoatsiz ko'plab 
odamlarni jahannamdan chiqaradi. 


Kofirlar uchun shafoat yoʻqdir. Alloh ta'olo dedi: “Ularga shafoat qiluvchilarning shafoatlari foyda 
bermaydi” (Muddassir: 84) 


Shafoatning ikki sharti bor: 


Birinchisi: shafoat qilish uchun Alloh ta'oloning izn berishi. Alloh ta'olo dedi: “U (Alloh) ning 
huzurida hech kim (birovni) Uning iznisiz shafoat qila olmaydi” (Baqara: 255). 


Ikkinchisi: Alloh ta'oloning shafoat qiluvchi va shafoat qilinuvchilardan rozi boʻlishi. Alloh ta'olo dedi: 
“(Ular) faqat (Alloh) rozi boʻlgan kishilarnigina shafoat qiladilar” (Anbiyo: 28). 


Qiyomat kunida mo''minning qilgan amali ham shafoat qiladi. Rasululloh sollallohu alayhi va sallam: 
“Ro'za va Qur'on qiyomat kuni banda uchun shafoat qiladi” — dedilar (Imom Muslim rivoyati). 


Payg'ambar sollallohu alayhi va sallam xabar berganlaridek, qiyomat kuni oʻlimni olib kelinadi va uni 
so'yib tashlanadi: «Jannat ahli jannatga, jahannam ahli jahannamga kirib boʻlishgach oʻlimni jannat va 
jahannam o'rtasidagi bir yerga olib kelinadi va boʻg'izlanadi. Keyin bir darg'achi: “Ey jannat ahli, (endi) 
oʻlim yo'q! Ey jahannam ahli, (endi) oʻlim yo'q!” — deb nido qiladi. Jannat ahli quvonchlariga quvonch, 
jahannam ahli qayg'ulariga qayg'u ziyoda bo'ladi” (Imom Muslim rivoyati). 


Oltinchi rukn. Qadar (taqdir)ga iymon keltirish 


“Ahlus-sunna val-jamoa” har bir yaxshilik va yomonlik Alloh ta'oloning qazosi (hukmi) va qadari 
(oʻlchovi) bilan boʻlishiga, Alloh ta'olo xohlagan narsasini qiluvchi, barcha narsa Alloh ta'oloning xohishi 
bilan boʻlib, uning xohish darajasidan tashqari boʻlmasligiga, Alloh ta'olo boʻlgan va boʻladigan barcha 
narsalarni boʻlishidan avval azalda bilgan ekani, oʻzining avvaldan bilishi va hikmati taqozo etganidek 
barcha narsalarni taqdirlab qoʻygani, bandalarining ahvoli, rizqi, ajali amallari va ularning boshqa 
narsalarini bilishiga, barcha narsa Alloh ta'oloning ilmi, qudrati va irodasidan sodir boʻlgani, xullas, 
abadga qadar bo'ladigan barcha narsa Alloh ta'oloning ilmi oʻtgan (ya'ni, Alloh bir narsaning bo'lishidan 
avval uning qanday boʻlishini bilishi) va qalam yozgan narsalar ekaniga qat'iy e'tiqod qiladilar. Alloh 
ta'olo dedi: “(Bu) ilgari oʻtgan (payg'ambarlar) haqidagi Allohning yoʻli — qonunidir. Allohning amri 
taqdir — belgilangan miqdor boʻldi” (Ahzob: 38). 


“Biz barcha narsani oʻlchov bilan yaratdik” (Qamar: 49). 


Rasululloh sollallohu alayhi va sallam dedilar: “Banda taqdirning yaxshi va yomoni Allohdan ekaniga 
iymon keltirmagunicha va oʻziga yetgan narsa xato qilmasligini, xato qilgani esa yetmasligini 
bilmaguniga qadar komil mo'min boʻla olmaydi (Shayx Alboniy: “Sahihu Sunanit-Termiziy”). 


“Ahlus-sunna val-jamoa”: “Taqdirga boʻlgan iymon toʻrt narsa bilangina mukammal bo'ladi deb 
aytadilar. Ular: “taqdirning bosqichlari” yoki “taqdirning ruknlari” deb ataladi. Mana shu narsalar qadar 
masalasini tushunish uchun kirishdir. Taqdirga boʻlgan iymon uning barcha ruknlarini roʻyobga 
chiqarish bilangina komil boʻladi. Chunki ular bir-biri bilan chambarchas bog'liqdir. Bu ruknlarning 
barchasiga iymon keltirgan kishining iymoni mukammal, bu ruknlarning biri yoki bir nechasiga iymon 
keltirmagan kishining iymoni buzilgan boʻladi. 


Birinchi bosqich: Ilm-bilish. 


Bu: “Alloh ta'olo boʻlib oʻtgan va bo'ladigan narsalar, boʻlmagan narsa agar boʻlsa qanday boʻlishini 
umumiy va mufassal suratda biladi. U maxluqlarning nima ish qilishlarini ularni yaratishidan avval 
bilgan. U ularning rizqlari, ajallari, amallari, harakatlari, sukunatlarini, ularning baxtli va va 

baxtiqarolarini bilgan. Alloh ta'oloning bu bilishi uning azaldan sifatlangan qadim ilmi bilandir” — deb 
iymon keltirish, demakdir. Alloh ta'olo dedi: “Darhaqiqat, Alloh ta'olo har bir narsani biluvchidir” 
(Tavba:115). 


Ikkinchi bosqich: Yozish. 


Bu: “Alloh ta'olo maxluqlarining taqdirini ilmi avvaliysida bilganiga muvofiq “Lavhul-Mahfuz” ga 
yozib qo'ygan ekaniga, bu kitob hamma narsani oʻz ichiga olgan, undan biror narsa tushib qolmagan. 
Qiyomat kuniga qadar boʻlib oʻtgan, boʻlayotgan va bo'ladigan barcha narsa “ummul-Kitob” da yozilgan 
ekaniga, bu kitobni: “az-Zikr”, “al-Imom” va “al-Kitabul-Mubiyn” deb atalishiga” iymon keltirish, 
demakdir. Alloh ta'olo dedi: “Barcha narsani Biz ochiq Kitobda (Lavhul Mahfuzda) sanab-belgilab 
qoʻygandirmiz” (Yo-sin: 12). 


Rasululloh sollallohu alayhi va sallam dedilar: “Alloh ta'olo birinchi boʻlib qalamni yaratdi va unga: 
“Yoz!” — dedi. Qalam: “Nimani yozay”— dedi. Alloh ta'olo: “Taqdirni yoz, bo'lgan va ilalabad 
bo'ladigan narsalarni yoz!” — dedi” (Shayx Alboniy: “Sahihu Sunanit Termiziy”). 


Uchinchi bosqich: Iroda va xohish. 


Ya'ni Koinotda sodir boʻlayotgan barcha narsa Alloh ta'oloning rahmat va hikmati oʻrtasida 
aylanuvchi iroda va xohishi bilan boʻladi. Alloh xohlagan kishisini o'z rahmati bilan hidoyat qiladi, 
xohlagan kishisini esa oʻz hikmati bilan adashtiradi. Alloh ta'olo hikmati va saltanati komil boʻlgani 
uchun qilgan ishlaridan so'ralmaydi. Balki, bandalar qilgan ishlaridan so'raladilar. Chunki sodir boʻlgan 
narsa “Lavhul-Mahfuz” da yozilgan Alloh ta'oloning oʻtgan ilmiga mosdir. Demak, Alloh ta'oloning 
xohishi bo'luvchi va qudrati barcha narsani oʻz ichiga oluvchidir. Alloh xohlagan narsa bo'ladi, 
xohlamagan narsa boʻlmaydi. Biron narsa uning xohishidan chetga chiqa olmaydi. Alloh ta'olo dedi: 
“Sizlar faqat butun Olamlar Robbisi boʻlgan Alloh xohlasagina xohlaysizlar” (Takvir: 29). 


Rasululloh sollallohu alayhi va sallam dedilar: «Odam farzandlarining barchalarining qalblari Rahmon 
(Alloh) ning ikki barmog'i oʻrtasida bir qalb kabidir. U (Alloh) uni xohlaganidek aylantiradi” (Imom 
Muslim rivoyati). 


Toʻrtinchi bosqich: Yaratish. 
Bu bosqich quyidagi narsalarga iymon keltirish, demakdir: 


Alloh ta'olo barcha narsaning Xoliqidir, undan boshqa Xoliq va Robb yo'qdir. Alloh ta'olodan boshqa 
barcha narsa mahluq boʻlib, U har bir amal qiluvchi va uning amalini, har bir harakatlanuvchi narsa va 
uning harakatini yaratuvchidir. Alloh ta'olo dedi: “... va (U, Alloh) barcha narsani yaratib (aniq) oʻlchov 
bilan oʻlchab qoʻygan Zotdir ” (Furqon: 2). 


Sodir boʻlayotgan barcha yaxshilik va yomonlik, kufr va iymon, toat va ma'siyatni Alloh ta'olo 
xohlagan, taqdir qilgan va yaratgan. Alloh ta'olo dedi: “Hech bir jon moʻmin boʻla olmas, magar 
Allohning izni-irodasi bilangina (moʻmin boʻladi)” (Yunus: 100). 


Yana bir oyatda: “Ayting: «Bizga faqat Alloh biz uchun yozib qoʻygan narsagina yetur”. (Tavba: 51). 


Alloh ta'olo yaratish va vujudga keltirishda Yolg'izdir, U barcha narsaning istisnosiz yaratuvchisi, 
undan boshqa Xoliq ham, Robb ham yo'qdir. Alloh ta'olo dedi: “Alloh barcha narsaning 
Yaratuvchisidir. U barcha narsaning ustida Vakil-Homiydir” (Zumar: 62). 


Alloh ta'olo toatni yaxshi ko'radi va osiylikni yomon ko'radi. O'zi xohlagan odamni o'z fazli bilan 
hidoyatlaydi va xohlagan odamni oʻz adolati bilan adashtiradi. Alloh ta'olo dedi: “Agar sizlar kofir 
boʻlsangizlar, albatta Alloh sizlardan behojatdir. (Ammo) U O'z bandalarining kofir boʻlishiga rozi 
boʻlmas. Agar shukr qilsangizlar, (va iymon keltirsangizlar) u sizlar uchun (faqat shukr qilib, iymon 


asan 


keltirishlaringizgagina) rozi boʻlur. Hech bir koʻtarguvchi (ya'ni, gunohkor jon) oʻzga jonning yukini 
(gunohini) ko'tarmas” (Zumar: 7). 


Alloh adashtirgan odam uchun hujjat va uzr yoʻqdir. Chunki Alloh ta'olo odamlarning hujjatlarini 
yoʻq qilish uchun payg'ambarlarni yubordi, bandaning amalini uning oʻziga bog'ladi va uning kasbidan 
deb hisob qildi. Insonni qodir bo'la oladigan narsalargagina buyurdi. Alloh ta'olo dedi: “Bu kunda har 
bir jon oʻzi qilgan ish-amali bilan jazolanur. Bu kunda (hech kimga) zulm qilinmas) ” (G'ofir: 17). 


Boshqa oyatda dedi: “Darhaqiqat, Biz uni (insonni) (Toʻgʻri) yoʻlga hidoyat qildik, (endi) u xoh 
shukr qilguvchi boʻlsin va xoh koʻrnamak-kofir boʻlsin. ” (Inson: 3). 


Yana bir oyatda dedi: “Toki bu payg'ambarlar (oʻtganlari)dan keyin odamlar uchun Allohga qarshi 
hujjat boʻlib qolmasligi uchun payg'ambarlarni (moʻminlarga jannat haqida) xushxabar beruvchi va 
(kofirlarni doʻzax azobidan) qoʻrqituvchi qilib yubordik.” (Niso: 165). 


Alloh ta'olo dedi: «Alloh hech bir jonni toqatidan tashqari narsaga taklif qilmaydi» (Baqara: 286). 


Lekin, Alloh ta'oloning rahmati barkamol boʻlgani uchun unga yomonlikning nisbatini berilmaydi. 
Chunki U yaxshilikka buyurib, yomonlikdan qaytardi. Yomonlik faqatgina Alloh ta'oloning hikmati 
taqozo qilgan narsalardagina boʻladi. Alloh ta'olo dedi: “Senga yetgan har qanday yaxshilik faqat 
Allohdandir. Senga yetgan har qanday yomonlik esa oʻzingdandir” (Niso: 79). 


Alloh ta'olo zulm qilishdan pokdir. U adolat bilan sifatlangan va hech kimga zarra miqdorida zulm 
qilmaydi. Uning barcha ishlari adolat va rahmatdir. 


Alloh ta'olo dedi: “Men bandalarga zulm qiluvchi emasman” (Qof:29). 
Boshqa oyatda dedi: “Robbingiz hech kimga zulm qilmaydi” (Kahf: 49). 
Yana bir oyatda: “Darhaqiqat, Alloh ta'olo zarracha ham zulm qilmaydi” (Niso: 40). 


Alloh ta'olo qilgan yoki xohlagan narsasidan mas'ul emasdir. Alloh ta'olo dedi: “U (Alloh) O'zi 
qiladigan biron narsa haqida mas'ul boʻlmas. Ular (ya'ni, bandalar esa qiladigan har bir ish-amallari 
xususida) mas'ul boʻlurlar ” (Anbiyo: 23). 


Alloh ta'olo insonni va insonning ishlarini yaratdi. Unga qilgan ishlari majoz emas, haqiqat boʻlishi 
uchun iroda, qudrat, ixtiyor va xohishni berdi. Bundan tashqari, unga yaxshilik bilan yomonlik oʻrtasini 
ajratib oladigan aqlni berdi va uni oʻz xohish ixtiyori bilan qilgan ishlardagina hisob-kitob qiladi. Inson 
ishlarni qilishga majburlangan emas. Balki, uning oʻz xohish va ixtiyori bor, u o'z ishlari va e'tiqodini 
oʻzi ixtiyor qiladi. Biroq, inson oʻz xohishlarida Alloh ta'oloning xohishiga tobe'dir. Alloh ta'olo xohlagan 
har bir narsa bo'ladi, xohlamagan narsa esa boʻlmaydi. Alloh ta'olo bandalarining ishlarini yaratadi. 
Bandalar esa Allohning yaratganlarini bajaruvchilar. Bas, Allohdan amallarni yaratish, ijod va taqdir 
qilish, bandalardan esa qilish va kasb etishdir. Alloh ta'olo dedi: 


#...Sizlarning orangizdagi Toʻgʻri yoʻlda boʻlmoqni xohlagan kishilar uchun bir eslatmadir. Sizlar 
faqat butun Olamlar Robbisi boʻlgan Alloh xohlasagina (Toʻg'ri yoʻlda boʻlishni) hohlaysizlar” 
(Takvir: 28, 29). 


Taqdirni hujjat qilib: “Agar Alloh xohlaganda edi na biz va na bizning ota-bobolarimiz mushrik 
boʻlmagan va biron narsani harom qilib olmagan boʻlur edik” (An'om: 148) — deb aytgan mushriklarga 
ularning bu da'volarini rad etib Alloh ta'olo dedi: “(Ey Muhammad sallallohu alayhi va sallam) Ayting: 
“Oldilaringda bizga koʻrsatadigan (aytayotgan soʻzlaringizni tasdiqlovchi) biron hujjatingiz bormi? 
Sizlar faqat gumonga ergashmoqdasiz, sizlar faqat yolgʻon soʻzlamoqdasiz! "(An'om: 148). 


“Ahlus-sunna val-jamoa” —taqdir Alloh ta'oloning maxluqotlaridagi siridir, uni na Allohga yaqin 
boʻlgan farishta va na yuborilgan payg'ambar biladi, taqdirga nazar qilish va uni chuqur o'rganish — 
zalolatdir, chunki, Alloh ta'olo taqdir ilmini maxluqlaridan yashirdi va uni talab qilishdan ularni 

qaytardi, Alloh ta'olo dedi: “U (Alloh) O'zi qiladigan biron narsa haqida mas'ul boʻlmas. Ular (ya'ni, 
bandalar esa qiladigan har bir ish-amallari xususida) mas'ul boʻlurlar ” (Anbiyo: 23). — deb e'tiqod 
qiladilar. 


“Ahlus-sunna val-jamoa” oʻzlariga muxolif bo'lgan va adashgan guruhlarga Alloh ta'oloning ushbu 
soʻzi bilan xitob qilib uni hujjat qiladilar: “Ayting: “Hamma narsa Allohdandir”. Nega bu qavm kishilari 
hech gap anglamaydilar-a?! ” (Niso: 78). 

Mana shular sahobalar, tobeinlar va ularga qiyomat kuniga qadar yaxshilik bilan ergashgan salaf 
solihlar iymon keltirgan narsalardir. Alloh ta'olo ularning barchasidan rozi boʻlsin! 


Ikkinchi asos. “Ahlus-sunna val-jamoa” e'tiqodida “iymon” soʻzining iste'moli 


Salafi solih, Ahlus-sunna val-jamoa e'tiqodlarining asoslaridan biri ularning: “Iymon qalb bilan 
tasdiqlash, til bilan talaffuz va a'zolar bilan amal qilishdir. U toat qilish bilan koʻpayadi va gunoh qilish 
bilan ozayadi” — deb aytishlaridir. 


Iymon! soʻz va amaldir: 
— Qalb va tilning soʻzi. 
— Qalb, til va a'zolarning amali. 
— Qalbning soʻzi — uning e'tiqodi, tasdig'i, iqrori va ishonchidir. 
— Tilning so'zi — uning iqrori amal qilish, demakdir. Ya'ni, shahodat kalimalarini talaffuz qilish va 
uning taqozosi bilan amal qilishdir. 


— Qalbning amali — uning niyati, taslim boʻlishi, ixlosi, toʻla bo'ysunishi, solih amallarni sevishi va 
xohlashidir. 


— Til va a'zolarning amali — buyurilgan narsalarni qilish va qaytariqlarni tark etishdir. 


(Iymon faqat amal bilan komil boʻladi, soʻz ham amal ham faqat niyat bilangina e'tiborlidir, soʻzning 
ham, amalning ham, niyatning ham e'tibori yoʻq, faqat ular sunnatga muvofiq bo'lsagina e'tiborlidir) (Bu 
soʻzni Imom Avzoiy, Sufyon Savriy, Humaydiy va boshqa koʻplab salaf olimlari aytdilar, shuningdek uni 
Lalakaiy va ibn Batta rivoyat qildilar). 


Alloh ta'olo Qur'oni Karimda «moʻminlar» sifatini iymon keltirgan va iymon keltirgan narsalari 
boʻlmish dinning asoslari, furu'lari, zohiri va botiniga amal qilgan, iymon ta'sirlari ularning e'tiqodlari, 
so'zlari, botiniy va zohiriy amallarida namoyon boʻlgan kishilarga iste'mol qildi. Alloh taolo dedi: 


«Haqiqiy moʻminlar faqat Alloh (nomi) zikr qilingan vaqtida qalblariga qoʻrqinch tushadigan, 
Uning oyatlari tilovat qilinganda iymonlarini ziyoda qiladigan va Yolgʻiz Parvardigorlariga tavakkul 
qiladigan kishilardir. Ular namozni toʻkis ado etadilar va Biz ularni bahramand qilgan narsalardan 
infoq-ehson qiladilar. Ana oʻshalargina haqiqiy moʻminlar boʻlib, ular uchun robbilari huzurida 
(yuksak) maqomlar, mag'firat va ulugʻ rizq bordir» (Anfol: 2-4). 


Alloh ta'olo Qur'onning koʻp yerida iymonni amali solihga bog'lagan: 


Alloh ta'olo dedi: «Albatta iymon keltirgan va yaxshi amallar qilgan zotlar uchun Firdavs jannatlari 
manzil bo'lur» (Kahf:107). 


«Albatta: «Robbimiz — Allohdir» deb, soʻngra (Yolg'iz Alloh ta'ologa ibodat qilishda) toʻg'ri- 
ustivor boʻlgan zotlarning oldilariga (oʻlim paytida) farishtalar tushib, derlar: «Qoʻrqmanglar va 
g'amgin boʻlmanglar!» (Fussilat: 30). 


«Qilib oʻtgan amallaringiz sababli sizlarga meros qilib berilgan jannat mana shudir» (Zuxruf: 72). 


asari 


«Asr (vaqti)ga qasamki, (barcha) inson ziyon-baxtsizlikdadir. Faqat iymon keltirgan va yaxshi 
amallar qilgan, bir-birlariga Haq (yoʻ'li)ni tavsiya etgan va bir-birlariga (mana shu Haq yoʻlida) sabr- 
toqat qilishni tavsiya etgan zotlargina (najot topguvchidirlar).» (Val-asr surasi). 


Rasululloh sollallohu alayhi va sallam dedilar: “Allohga iymon keltirdim” — deb ayting soʻngra sabot 
bilan turing!” (Imom Muslim rivoyati). 


“Iymonning yetmish necha ham shoxlari bor. Bu shoxlarning afzali “La ilaha illalloh” kalimasidir. Eng 
quyisi esa yo'ldan ozorli narsalarni olishdir. Hayo ham iymonning bir shoxidir” (Imom Buxoriy rivoyati). 


Ilm va amal bir-biriga chambarchas bog'langan boʻlib, amal ilmning surati va aslidir. 


Iymonning darajalari va shoxlari borligiga, iymon koʻpayib, ozayishi va iymon ahlining bir-birlaridan 
iymonda farqli ekanliklariga dalolat qiluvchi ko'plab oyat va hadislar vorid boʻlgan. Alloh ta'olo dedi: 
«....Va iymon keltirgan zotlarning iymonlari esa yanada ziyoda boʻlgay» (Muddassir: 31). 


«...Qani, bu sura qaysi birlaringizning iymonlaringizni ziyoda qildi?, deyishadi. Ammo u (sura) 
iymon keltirgan zotlarning iymonlarini albatta ziyoda qildi» (Tavba: 124). 


«...Uning oyatlari tilovat qilinganda iymonlarini ziyoda qiladigan va Yolg'iz Parvardigorlariga 
tavakkul qiladigan kishilardir.» (Anfol: 2). 


«(Alloh) oʻz iymon-ishonchlariga yana ishonch qoʻshishlari uchun moʻminlarning dillariga sakinat 
orom tushirgan Zotdir.» (Fath:4). 


Rasululloh sollallohu alayhi va sallam dedilar: «Alloh uchun sevgan va Alloh uchun yomon ko'rgan 
kishining iymoni komil boʻlibdi» (Shayx Alboniy: “Sahihu Sunani Abi Dovud”). 


Boshqa bir hadisda: «Sizlardan biringiz (gunoh ishni) ko'rsa uni qo'li bilan oʻzgartirsin, agar qodir 
boʻlmasa tili bilan, agar qodir boʻlmasa qalbi bilan oʻzgartirsin. Bunisi (qalb bilan oʻzgartirish) iymonning 
eng zaif(ligining dalil)idir» (imom Muslim rivoyati). 

Sahobalar (Alloh ulardan rozi boʻlsin!) iymonning soʻz, e'tiqod va amal ekani, toat bilan ziyoda, gunoh 


bilan kamayishini Rasululloh sollallohu alayhi va sallamdan o'rgandilar va tushundilar. 


Amirul-moʻminiyn Aliy raziyallohu anhu: «Sabrning iymonga nisbatan o'rni boshning jasadga 
nisbatan boʻlgan o'rniga oʻxshaydi. Sabri bo'lmagan odamning iymoni yoʻqdir»— dedilar. (Lalakaiy: 
“Sharhu usuli ahlissunnati sal-jamoati minal-kitabi vassunnati va ijmais-sohabati vat-tabein”). 


Abdulloh ibn Mas'ud raziallohu anhu: “Ilohim, bizga iymon, ishonch va fiqhni ziyoda qil!” — dedi 
(Lalakaiy rivoyati). 

Abu Hurayra raziallohu anhu, Abdulloh ibn Abbos va Abud-Dardo raziyallohu anhular: “Iymon 
ko'payib, ozayadi” — deb aytardilar (Lalakaiy rivoyati). 

Vaqiy' ibn Jarroh rahimahulloh dedi: “Ahlus-sunna”: «Iymon so'z va amaldir» — deb aytadilar” 
(Lalakaiy rivoyati). 

Imomi ahlissunna Ahmad ibn Hanbal rahimahulloh: “Iymon ko'payib, ozayadi. Uning ko'payishi 


amal bilan, ozayishi esa amalni tark qilish bilandir” — dedi (Lalakaiy rivoyati). 


Hasan Basriy rahimahulloh: “Iymon ziynatlanish va orzulanish bilan emas, balki, qalbga oʻrnashgan 
va amal uni tasdiqlagan narsa iymondir” — dedi (Shayxul islom Ibn Taymiyya: “Kitabul-iyman”). 


Imom Shofiiy rahimahulloh: “Iymon soʻz va amaldir. U ko'payib, ozayadi. Toat bilan ko'payadi, 
ma'siyat-gunoh bilan ozayadi” — dedi va Alloh ta'oloning: «....va iymon keltirgan zotlarning iymonlari 
esa yanada ziyoda boʻlgay» (Muddassir: 31) oyatini tilovat qildi (“Fathul-Boriy: 1/ 62. “Kitabul-Iyman”). 

Imom Abu Umar Ibn Abdulbar “at-Tamhid” kitobida shunday dedi: “Fiqh va hadis ahllari iymonning 
so'z va amal ekaniga, niyatsiz amal bo'lmasligiga ijmo' qildilar. Ularning e'tiqodlarida iymon toat bilan 
ziyoda, gunoh bilan kam boʻladi va toatlarning barchasi iymondir” (Shayxulislom Ibn Taymiyya: 
“Kitabul-iyman”). 


Barcha sahobalar, tobeinlar, ularga yaxshilik bilan ergashgan muhaddis, faqih va din imomlari va 
ularga ergashganlar shu tushunchada edilar. Ularga bu to'g'rida haqiqatdan chetga chiqqan kimsalardan 
boshqa hech kim muxolif boʻlmadi. 


“Ahlus-sunna val-jamoa” iymonni amaldan ajratgan kimsalarni “murjia”, iymonga iymondan 
boʻlmagan narsalarni qoʻshgan kimsalarni “bid'atchi” deb atadilar. 


Kimki shahodat kalimalariga tili bilan iqror boʻlsa, qalbi bilan Allohning birligini e'tiqod qilsa, lekin, 
a'zolari bilan Islom ruknlariga amal qilmasa, uning iymoni mukammal boʻlmaydi. Biz bunday kishilarga 
umumiy suratda, hukman va isman iymon (ya'ni, mo'min) lafzini iste'mol qila olamiz. Ammo shahodat 
kalimalariga iqror boʻlmagan kishilarga iymon ismi iste'mol qilinmaydi. 


“Ahlus-sunna val-jamoa” iymonda istisno bor deydilar. Ya'ni, Alloh ta'olodan juda ham qoʻrqqanlari, 
taqdirni isbot etgan va o'zlarini maqtashdan saqlanganlari uchun oʻzlariga mutlaq iymonni nisbat 
qilishda jazm qila olmaydilarda: “Inshaalloh, men mo'minman” — deydilar. Chunki, mutlaq iymon 
barcha toatlarni qilish va qaytariqlarning hammasini qilmaslikni oʻz ichiga oladi. Agar istisno iymonda 
shak qilish ko'rinishida boʻlsa, ular bu kabi istisnodan qaytaradilar. (Ya'ni, men moʻmin boʻlsam kerak 
inshaalloh deyishdan qaytaradilar. Bu kabi o'rinlarda jazm qilish kerak boʻladi.) Bunga Qur'oni Karim, 
sunnat, salaf solih va ulamolar so'zlarida koʻp dalillar bor. Alloh ta'olo dedi: 


«Va biron narsa haqida: «Men albatta bu ishni ertaga qilguvchiman», deya koʻrmang, magar 
«Inshaalloh-Alloh xohlasa», (deng)» (Kahf: 23, 24). 


«... Sizlar oʻzlaringizni poklamay qoʻya qolinglar! Uning O'zi taqvodor boʻlgan kishilarni juda 
yaxshi bilguvchidir.» (Najm: 32). 


Payg'ambarimiz sollallohu alayhi va sallam qabristonga kirgan paytlarida: “Assalamu alaykum ahli 
diyor moʻmin va musulmonlar! Inshaalloh, bizlar ham sizlarga yetib kelguvchilarmiz. Allohdan biz va 
sizlar uchun ofiyatni so'rayman” — der edilar (Imom Muslim rivoyati). 


Abdulloh ibn Mas'ud raziallohu anhu: “O'zining mo'min ekaniga guvohlik bergan kishi, o'zining 
jannat ahlidan ekanligiga ham guvohlik bersin” — dedi (Lalakaiy rivoyati). 


Jarir rahimahulloh: “Men Mansur ibn Mo''tamir, Mug'iyra, A'mash, Lays, Umora ibn Qa'qo, ibn 
Shubruma, Alo ibn Musayyab, Yazid ibn Abu Ziyod, Sufyon Savriy, ion Muborak va boshqa uchratganim 
barcha kishilarning iymonda istisno qilganlari va istisno qilmaganlarni ayblaganlarini eshitdim” — dedi 
(Lalakaiy rivoyati). 


Imom Ahmad rahimahullohdan: “Iymon nima?” — deb so'ralganda, u shunday deb javob qildi: “So'z 
(talaffuz), amal va niyat”. Yana so'radilar: Biron kishi «sen mo'minmisan» deb so'rasa bo'ladimi? 
“Bunday savol berish — bid'atdir” — deb javob berdi. “Unday savolga nima deb javob berish kerak” — 
deb so'radilar: “Inshaalloh, moʻ“minman” — deb javob beradi dedi. (Lalakaiy rivoyati). 


“Ahlus-sunna val-jamoa” e'tiqodida, “iymon”, aslining yoʻq bo'lishi bilan yoʻq boʻladi. Ammo 
gunchlarni qilish va buyruqlarni qilmaslik bilan uning shox (tarmoq)larining yoʻqolishi iymonni 
kamaytirsada biroq, uni butunlay yoʻq qilmaydi. Banda oʻzini iymonga kirgizgan narsasini inkor etsagina 
iymondan chiqadi. Ba'zan insonda iymon va kufr, shirk va tavhid, taqvo va fojirlik jam boʻlishi mumkin. 
Alloh ta'olo dedi: “Ularning koʻplari Allohga faqat mushrik boʻlgan hollaridagina iymon keltiradilar” 
(Yusuf: 106). 


“Ular u kunda iymondan koʻra kufrga yaqinroq edilar” (Oli Imron: 167). 


fas 


Gunohi kabira - Katta gunohlarni qilgan kishi iymondan chiqmaydi. U bu dunyoda iymoni kemtik, 
iymoni bilan moʻmin va qilgan katta gunohi bilan fosiqdir. Oxiratda esa Alloh ta'oloning ixtiyoridadir: 
xohlasa uni kechiradi, xohlasa jazolaydi. 


Iymon bo'linishi mumkin. Alloh ta'olo iymonning ozi bilan ham jahannamga kirgan kishilarni 
chiqaradi. Rasululloh sollallohu alayhi va sallam dedilar: “Qalbida hardal urug'icha iymoni boʻlgan 
kishilar jahannamga kirmaydilar” (Imom Muslim rivoyati). 


Shuning uchun ham, “ahlus-sunna val-jamoa” iymonning aslini mahv etadigan gunohdan boshqa 
gunchlarni qilgan ahli qibladan birontasini kofir hisoblamaydilar. Alloh ta'olo dedi: “Albatta Alloh 
oʻziga (biron narsaning) sherik qilinishini kechirmas. Shundan boshqa gunohlarni O'zi xohlagan 
kishilar uchun kechirur.” (Niso: 48). 


Rasululloh sollallohu alayhi va sallam dedilar: “Jabroil alayhissolatu vassalom huzurimga kelib: 
“Ummatingiz ichidan biri Allohga biron narsani shirk keltirmay vafot etsa jannatga kiradi”— deb 
bashorat berdi. Men: “Zino va o'g'irlik qilsa ham-mi” — dedim, u: “Zino va o'g'irlik qilsa ham” — dedi” 
(Imom Muslim rivoyati). 


Abu Hurayra raziallohu anhu dedi: “Iymon pok narsadir. Shuning uchun ham, iymon zino qilgan 
kishidan chiqadi. Agar u nafsini malomat qilsa va qaytsa, iymon ham unga qaytadi” (Lalakaiy rivoyati). 


Abud-Dardo raziallohu anhu dedi: “Iymon xuddi bir kiyib, bir yechadigan kiyimingizga oʻxshaydi. 
Alloh nomiga ont ichib aytamanki, oʻz iymoniga xotirjam bo'lgan kimsadan iymoni tortib olinadi va uni 
izlab topa olmaydi” (Lalakaiy rivoyati). 


(Imom Buxoriy rahimahulloh shunday dedi: “Men Hijoz, Madina, Basra, Makka, Vosit, Bag'dod, Shom 
va Misr ahllaridan boʻlgan mingdan ortiq olimlar bilan bir necha bor uchrashdim, qirq olti yildan ko'proq 
bo'ladi men ular bilan ko'rishdim, ularning hammasi unda bor edilar. —Imom Buxoriy rahimahulloh 
ularning ellikdan ortig'ini nomma-nom zikr qiladi. So'ngra: “Biz so'zni choʻzmaslik uchun shu ismlar 
bilan kifoyalanamiz” — deydi. Men ularning birontasini: Alloh ta'oloning: “Xolbuki, ular faqat yagona 
Allohga, U Zot uchun Dinni xolis qilgan, Toʻgʻri Yoʻldan og'magan hollarida ibodat qilishga va 
namozni toʻkis ado etishga hamda zakotni ato etishga buyurilgan edilar. Mana shu Toʻg'ri Dindir.” 
(Bayyina: 5) oyatiga binoan: «Din — soʻz, va amal» ekanida ixtilof qilganlarini ko'rmadim. 


Imom Buxoriy rahimahulloh soʻzlarining davomida ularning qolgan e'tiqodlarini ham bayon qildilar. 
(Lalakaiy: “Sharhu usuli ahlissunnati val-jamoati minal-kitabi vassunnati va ijmais-sohabati vat-tabein”). 


Uchinchi asos. “Ahlus-sunna”ning takfir - birovlar ustidan “kofir” deb hukm 
chiqarishga munosabati 


Salaf solih «ahlus-sunna val-jamoa» ta'vil qilgani yoki majburlangani uchun (lekin, qalbi iymon bilan 
xotirjam holda) kufr ishni qilgan kishini, kofir ekanligiga hujjatni barpo qilishdan avval Islom millatidan 
chiqarmaydilar. 


“Ahlus-sunna val-jamoa” hech bir musulmonni qilgan gunchi sababli, garchi u katta gunohlar boʻlsa- 
da, agar u shirkka yetmagan boʻlsa, kofir hisoblamaydilar. Bu gunohlarni qilgan kishiga kofir deb hukm 
qilmaydilar. Balki, dinda harom ekanligi ma'lum boʻlgan ishlarni halol sanamagan yoki uni tubdan inkor 
qilmagan bo'lsa, unga fosiq va iymoni kamaygan deb hukm qiladilar. Alloh ta'olo dedi: “Albatta, Alloh 
ta'olo O'ziga (biron narsaning) sherik qilinishini kechirmaydi. Shundan boshqa gunohlarni O'zi 
xohlagan kishilar uchun kechirur. Kim Allohga (biror kimsa yoki narsani) shirk keltirsa, bas, u buyuk 
gunohni toʻqib chiqaribdi” (Niso: 48). 


“(Ey Muhammad sallallohu alayhi va sallam, Mening (turli gunoh-ma'siyatlar qilish bilan) oʻz 
jonlariga jinoyat qilgan bandalarimga ayting: "Allohning rahmat-marhamatidan noumid boʻlmangiz! 

Albatta Alloh barcha gunohlarini magʻfirat qilur. Albatta Uning oʻzigina Magʻfiratli, Mehribondir."” 
(Zumar: 53) 


Chunki aslida kufr qasddan yolg'onga chiqarish, koʻngilning bunga quvonishi, qalbning bu bilan 
orom olishi va dilning unga mayl-ishtiyoqidir. Bexosdan, beqasddan kirib qolgan shirk aqidalarini takfir 
bobida e'tiborga olinmaydi, ayniqsa, bilmasdan sodir boʻlgan boʻlsa. Alloh ta'olo dedi: “Biroq, kimning 
koʻngli kofir boʻlish bilan yozilsa (Ammo kimki koʻngilni kufrga ochsa...)” (Nahl: 106). 


“Ahlus-sunna val-jamoa” Qur'on va sunnatdan kofir ekaniga dalil bo'lmagan kishini kofir 
hisoblamaydilar. Agar u shu holda vafot etsa, uning ishi Allohga havoladir: xohlasa jazolaydi, xohlasa 
kechiradi, — deb e'tiqod qiladilar. Bu e'tiqod katta gunohlarni qilgan kishilarga kofir deguvchi, yoki 
ularni iymon va kufr o'rtasidagi bir maqomda deb e'tiqod qilgan, adashgan toifalarga xilofdir. 


Payg'ambarimiz Muhammad sollallohu alayhi va sallam bundan ogohlantirib dedilar: “Kim oʻz 
birodariga: “Ey kofir!” desa u ikkisining biri kofir bo'ladi. Agar u (birinchisi)jning aytgani toʻg'ri boʻlsa 
(ikkinchisi kofir boʻladi). Boʻlmasa aytilgan soʻz (kofir degan kishining) o'ziga qaytadi” (Imom Buxoriy 
rivoyati). 


“Bir kishi (boshqa) bir kishini “kofir” deb chaqirsa yoki “Allohning dushmani” deb aytsa va u unday 
boʻlmasa aytgan soʻzlari o'ziga qaytadi” (Imom Muslim rivoyati). 


“Bir kishi boshqa birovni fosiqlik va kufr bilan ayblasa. Agar u kofir yoki fosiq bo'lmasa aytgan so'zi 
oʻziga qaytadi” (Imom Buxoriy rivoyati). 


“Mo'minni kofirlik bilan ayblagan kishi(ning gunohi) uni oʻldirish kabidir” (Imom Buxoriy rivoyati). 
“Kishi oʻz birodariga: “Ey kofir!” — desa, ulardan biri kofir bo'ladi” (Imom Buxoriy rivoyati). 


“Ahlus-sunna val-jamoa” bid'atchilar ustidan gunohkorlik yoki kofirlik bilan mutlaq hukm qilish 
bilan, Islomni qabul qilgani aniq boʻlgan, biroq, biron bir bid'atni qilgan muayyan kishi ustidan osiy yo 
fosiq yoki kofir deb hukm chiqarish o'rtasini ajratadilar. Ular bu odamga haqiqatni bayon va hujjatni 
barpo qilib, shubhalarni yoʻqotmagunlaricha biron bir hukm chiqarmaydilar. Ular muayyan shaxsga 
qachonki unda shartlar toʻla hosil bo'lsa va mone'liklar yoʻq bo'lsagina hukm chiqaradilar.U4) 


Abu Hurayra raziallohu anhu Rasululloh sollallohu alayhi va sallamdan ushbu hadisni eshitganini 
rivoyat qildi: “Rasululloh sollallohu alayhi va sallam dedilar: “Banu Isroilda ikki doʻst bor edi. Ularning 
biri gunoh qilar, ikkinchisi esa ibodatda mujtahid-tirishqoq edi. Mujtahid doimo doʻstini gunoh ustida 
ko'rar va: “Bas qil!” — der edi. Mujtahid doʻstini kunlarning birida yana gunoh ustida uchratdi va: “Bas 
qil!!/— dedi. Do'sti: “Meni Robbim bilan holi qo'y. Sen mening ustimdan nazoratchi qilib 
yuborilganmisan!?” — dedi. Mujtahid: “Alloh nomiga ont ichib aytamanki, Alloh seni kechirmaydi (yoki 
Alloh seni jannatga kiritmaydi)” — dedi. U ikkisining jonlari olindi va Robbul-Olamiyn huzurida jam 
boʻldilar. Alloh ta'olo mujtahidga: “Sen meni kimligimni bilarmiding?! Yoki Mening qo'limdagi narsaga 
qodirmiding” — dedi. Gunohkorga: “Sen mening rahmatim bilan jannatga kir”— dedi. Boshqasi 
(mujtahid)ga esa: “Buni jahannamga olib boringlar” — deb aytdi”. 


Abu Hurayra raziallohu anhu: “Jonim qoʻlida boʻlgan Zotga qasamki, u (mujtahid) oʻzining dunyo va 
oxiratini kuydirib tashlaydigan soʻzni aytgan edi” — dedi. (Shayx Alboniy: “Sahihu Sunani Abi Dovud”). 


Kufr iymonning ziddi boʻlsada, shariat tilida ikki ma'noda keladi. Ba'zida oyat-hadislarda kelgan 
“kufr” so'zidan Islom millatidan chiqaradigan, ba'zida esa Islom millatidan chiqarmaydigan ma'nolar 
nazarda tutiladi. Chunki iymon kabi kufrning ham tarmoqlari (shoxlari) ko'pdir. Zero, kufr koʻplab 
asoslar va tarmoqlarga ega boʻlib, ularning ba'zilari (haqiqiy) kufrga dindan chiqishga sabab boʻlsa, 
ba'zilari kofirlar xislatlaridandir. 


asari) 


Birinchi: Islom millatidan chiqaradigan katta kufr. Uni “e'tiqodiy kufr” deb ataladi. 


Bu kufr iymonga zid boʻlib Islomni buzadi va islomning muhim asoslarini inkor etish, demakdir. U 
jahannamda mangu qolishni taqozo etuvchi va iymondan chiqaruvchi bo'lib, e'tiqod, soʻz va amal bilan 
hosil bo'ladi hamda quyidagi besh turga cheklanadi: 


1. Yolg'onga chiqarish kufri. 


Bu e'tiqod — payg'ambarlarni yolg'onchi deb yoki payg'ambar nohaqlikni olib kelgan deb, yoki Alloh 
halol qilgan narsani uning amri va nahiysi buning aksi ekanini bila turib harom, harom qilgan narsani 
halol qildi deb da'vo qilish. 


2. Tasdiqlash bilan birga bosh tortish va kibr kufri. 


Ya'ni, Rasululloh sollallohu alayhi vasallam olib kelgan narsalar Robbisi tomondan haq deb iqror 
boʻladi biroq haq ahlini mensimaslik va mutakabbirlik bilan unga ergashishni tark etadi. Bu Iblisning 
kofirligiga oʻxshaydi. Chunki u Alloh ta'oloning amrini inkor etmadi. Balki, u, amrni bosh tortish va 
kibrlanish bilan qarshiladi. 


3. Voz kechish kufri. 


Bu — quloq va qalbi bilan payg'ambardan voz kechish: payg'ambarni tasdiqlamaslik, unga quloq 
solmaslik, haqni tark qilish: uni oʻrganmaslik, unga amal qilmaslik va haq zikr qilingan joylardan 
qochish. 


4. Nifoq (munofiqlik) kufri. 


Rasululloh sallallohu alayhi va sallam keltirgan narsalarni qalb bilan inkor etib, zohirda ularga 
ergashgan qilib ko'rsatish. Demak, u Rasululloh sallallohu alayhi va sallamga iymon keltirganlikni 
koʻrsatuvchi, kufrni ichda bekituvchi kimsadir.) 


5. Shak kufri. 


Payg'ambarimiz Muhammad sollallohu alayhi va sallamning rostgoʻymi yoki yolg'onchimi? 
deb shubhalanib, unga ergashishda ikkilanish. Zero, iymonning sharti Rasululloh sollallohu alayhi va 
sallamning Alloh ta'olo tarafidan olib kelgan barcha xabarlari shubhasiz rost deb aniq ishonish. 
Rasululloh sollallohu alayhi va sallam olib kelgan xabarlarga ergashishda ikkilangan yoki haq buning 
teskarisi bo'lishi ham mumkin deb hisoblagan kishi shak va gumon kufri bilan kofir bo'libdi. 


Kufrning bu turlari — agar sohibi shu holatlarda vafot etsa — do'zaxda abadiy qolishga sabab va 
barcha yaxshi amallarning behuda ketishiga boisdir. Alloh ta'olo dedi: “Albatta, ahli kitobdan va 
mushriklardan boʻlgan kofir kimsalar jahannam oʻtida boʻlib, oʻsha joyda mangu qolurlar! Ana 
oʻshalar eng yomon maxluqdirlar”. (Bayyina: 6) 


“(Qasamki), agar shirk keltirsang, albatta, qilgan amaling behuda ketur va albatta ziyon 
koʻrguvchilardan boʻlib qolursan” (Zumar: 65). 


Ikkinchi: Islom millatidan chiqarmaydigan kichik kufr, uni amaliy kufr ham deyiladi: 


Alloh ta'olo ba'zi gunohlarga tahdid va qaytarish tariqasida "kufr" soʻzini ishlatdi. Bu gunohlar — 
katta gunohlardan boʻlib doʻzaxda abadiy boʻlmay azoblanishga sababchidir. 


Bunga barcha katta gunohlar kiradi. Bularga kufr so'zi ishlatilgani ular kufr xislatlari boʻlgani 
uchundir. Bu kufr iymonning ziddi boʻlgan kufr emasdir. Buning misollari quyidagilarga o'xshaydi: 
musulmonni oʻldirish, Alloh ta'olodan boshqaning nomi bilan ont ichish, inkor etib emas, balki, jazo 
olishga loyiq ekanini bilib Alloh nozil qilmagan narsalar bilan hukm qilish, folbinlarga borish va ularni 

tasdiqlash, oʻz xotini bilan besoqolbozlik qilish, mo'minning mo'min do'stiga “kofir” deb aytishi va 
boshqa kichik kufr turlari. Alloh ta'olo dedi: “(Ey moʻminlar) agar moʻminlardan boʻlgan ikki toifa 
(bir-birlari bilan) urushib qolsalar, darhol sizlar ularning oʻrtasini oʻnglab qoʻyinglar!” (Hujurot: 9). 


Nabiy sollallohu alayhi va sallam dedilar: “Musulmonni soʻkish fosiqlik va unga qarshi urush qilish 
kufrdir” (Muttafaqun alayh — hadisning sahih ekaniga Imom Buxoriy va Imom Muslim ittifoq qilganlar). 


“Mendan soʻng bir-biringizni o'ldiradigan kofir bo'lib ketmanglar!” (Muttafaqun alayh). 


“Allohdan boshqasi(ning nomi) bilan ont ichgan kishi mushrik yoki kofir boʻlibdi” (Alboniy: “Sahihu 
Sunani Abi Dovud”). 


“Zoniy zinosini, o'g'ri oʻg'irligini, aroqxoʻr aroq ichishini moʻmin bo'lgan holida qilmaydi. Tavba 
qilish (imkoniyati u ishlarni qilganidan so'ng) ham hamon mavjud”. (Muttafaqun alayh). 


Toʻrtinchi asos. Mukofot va jazolar haqidagi xabarlarga iymon keltirish 


Salaf solih — “ahlus-sunna val-jamoa” e'tiqodining asoslaridan biri mukofot va jazolar haqida kelgan 
xabarlarga iymon keltirishdir. 


“Ahlus-sunna val-jamoa” bandaning qilgan amallariga berilajak mukofot va jazolar haqida kelgan 
xabarlarni qanday kelgan bo'lsa shunday qabul qilib ta'vilsiz tushunadilar hamda mukofot va jazolar 
haqida kelgan xabarlarni ta'vil va cheklovlarsiz oʻz kuchida qoldiradilar. Alloh ta'olo dedi: “Albatta, 
Alloh ta'olo O'ziga (biron narsaning) sherik qilinishini kechirmaydi. Shundan boshqa gunohlarni 
O'zi xohlagan kishilar uchun kechirur. Kim Allohga (biror kimsa yoki narsani) shirk keltirsa, bas, u 
buyuk gunohni toʻqib chiqaribdi” (Niso: 48 va 116). 


Ular: "Bandalarning oqibati noma'lum va hech kim oʻz xotimasini bilmaydi” — deb e'tiqod qiladilar. 


Rasululloh sollallohu alayhi va sallam dedilar: “Bir kishi odamlar nazarida jannat ahlining amalini 
qiladi. Xolbuki u jahannam ahlidandir. Bir kishi esa odamlar nazarida jahannam ahlining amalini qiladi. 
Xolbuki u jannat ahlidandir”. (Imom Buxoriy va Imom Muslim rivoyatlari). 


“Sizlardan biringiz jannat ahlining amallarini qiladi hatto u bilan jannat oʻrtasida bir gazgina (masofa) 
qoladi. Biroq, Kitob (Lavhul-Mahfuz)da yozilgani g'olib kelib u jahannam ahlining amalini qiladi-da, 
jahannamga kiradi. Sizlardan biringiz jahannam ahlining amalini qiladi hatto u bilan jahannam o'rtasida 
bir gazgina (masofa) qoladi. Biroq, Kitobda yozilgani g'olib kelib u jannat ahlining amalini qiladi va 
jannatga kiradi” (Imom Buxoriy va Imom Muslim rivoyati). 


Biroq “Ahlus-sunna val-jamoa” zohiran Islomda o'lgan (moʻmin va taqvoli) kishilarni umumiy 
ravishda: “Inshaalloh jannat ahllaridan boʻladilar” deb guvohlik beradilar. Alloh ta'olo dedi: “Iymon 
keltirib, yaxshi amallar qilgan zotlarga xushxabar beringki, ular uchun ostlaridan daryolar oqib 
turuvchi jannatlar bor! ...” (Baqara:25). 


“Albatta, taqvodor zotlar jannatlarda va daryolar (usti)da, Qodir Podshoh huzuridagi rozi boʻlingan 
oʻrinda boʻlurlar.” (Qamar: 54, 55). 


Rasululloh sollallohu alayhi va sallam: “Kimki o'layotganda Allohdan o'zga haq ma'bud yoʻq ekanini 
e'tiqod qilib vafot etsa jannatga kiradi” — dedilar (Imom Muslim rivoyati). 


“Ahlus-sunna val-jamoa”: “Kofirlar, mushriklar va munofiqlar jahannam ahlidirlar” — deb guvohlik 
beradilar. Alloh ta'olo dedi: “Ammo oʻzlari kofir boʻlishib, Bizning oyatlarimizni yolgʻon degan 
kimsalar esa doʻzax egalari boʻlib, unda abadiy qolajaklar” (Baqara: 39). 


“Albatta, ahli kitobdan va mushriklardan boʻlgan kofir kimsalar jahannam oʻtida boʻlib, oʻsha 
joyda mangu qolurlar! Ana oʻshalar eng yomon maxluqdirlar”. (Bayyina: 6). 


asari 


“Albatta, munofiqlar jahannamning eng tubida (boʻlur)lar” (Niso: 145). 


“Ahlus-sunna val-jamoa” Rasululloh sollallohu alayhi va sallam jannatga kirishlari haqida bashorat 
bergan barcha kishilar, shu jumladan, oʻn kishining jannatga kirishlari haqida guvohlik beradilar. 
Rasululloh sollallohu alayhi va sallam dedilar: “Abu Bakr jannatda, Umar jannatda, Usmon jannatda, 
Aliy jannatda, Talha jannatda, Zubayr jannatda, Abdurrahmon ibn Avf jannatda, Sa'd ibn Abi Vaqqos 
jannatda, Said ibn Zayd jannatda va Abu Ubayda ibn Jarroh jannatdadir” (Shayx Alboniy: “Sahihu 
Sunani Abi Dovud”). 


Bundan tashqari ular, Ukkosha ibn Mehsan, Abdulloh ibn Salom, Yosir oilasi, Bilol ibn Raboh, Ja'far 
ibn Abi Tolib, Amr ibn Sobit, Zayd ibn Horisa, Abdulloh ibn Ravoha, Fotima binti Rasululloh sollallohu 
alayhi va sallam, Hadija binti Huvaylid, Oisha, Sofiyya, Hafsa, Rasulullohning barcha ayollari va boshqa 
koʻplab sahobalarning jannatga kirishlariga guvohlik beradilar (yuqorida nomi oʻtgan sahobalarning 
barchalaridan Olloh rozi boʻlsin).Chunki bu haqda Rosululloh sollallohu alayhi va sallam xabar 
berganlar. 


Ahlus-sunna val jamoa jahannam ahlidan ekaniga xabar berilgan Abu Lahab ibn Abdulmuttalib, 
uning xotini Ummu Jamil Arvo bint Harb va boshqa haqlarida shunday xabar kelgan kofirlarning 
jahannam ahlidan ekanliklariga guvohlik beradilar. 


“Ahlus-sunna val-jamoa” Rasululloh sollallohu alayhi va sallam xabar bergan muayyan shaxslardan 
boshqa biron kishi haqida jannat yoki jahannam ahlidan ekaniga qat'iy soʻzni aytmaydilar». (Balki, 
yaxshi amallarni qilgan kishi uchun yaxshilikni umid qiladilar va yomonlik qilgan kishilar uchun jazodan 
qo'rqadilar). 


"n. MA 


“Ahlus-sunna val-jamoa”: “Qilgan amallari har qancha goʻzal boʻlmasin, Alloh ta'olo oʻz rahmati bilan 
o'ramasa, jannat hech kimga nasib bo'lmaydi” — deb e'tiqod qiladilar. 


Alloh ta'olo dedi: “Agar sizlarga Allohning fazlu marhamati boʻlmasa edi, hech qachon sizlardan 
biron kishi (biron gunohdan) pok boʻlmas edi. Lekin Alloh (fazlu marhamati bilan) O'zi hohlagan 
kishini poklar. Alloh Eshitguvchi, Bilguvchidir” (Nur: 21). 


Rasululloh sollallohu alayhi va sallam: “Qilgan amali hech bir kishini jannatga olib kira olmaydi” — 
dedilar. Sahobalar: “Sizni hammi” — deb so'raganlarida rasululloh sollallohu alayhi va sallam: “Alloh 
rahmati bilan o'ramasa, men ham” — deb javob berdilar (Imom Muslim rivoyati). 


“Ahlus-sunna val-jamoa” azoblanishi bayon qilingan gunohlarni qilgan kishilarga Allohning azobi 
vojib boʻladi, demaydilar. Balki, goho Alloh ta'olo bu gunohlarni qilgan kishilarga keyinroq qilgan toat- 
ibodatlari, tavbalari yoki kafforot bo'luvchi musibat va xastaliklar sababli kechirishi mumkin. Alloh ta'olo 
dedi: “(Ey Muhammad sollallohu alayhi va sallam gunohkor bandalarimga) ayting: “Ey, oʻz jonlariga 
jabr qilgan bandalarim, Allohning rahmatidan noumid boʻlmangiz! Albatta Alloh barcha gunohlarni 
Magʻfirat qilur. Albatta Uning O'zigina Mag'ʻfiratli, Mehribondir” (Zumar: 53). 


Payg'ambarimiz sollallohu alayhi vasallam dedilar: “Bir kishi yoʻlda keta turib yoʻlda yotgan tikanli 
daraxt shoxini chetga olib tashladi. Alloh unga shukr!) qildi va uni(ng gunohlarini) kechirdi” (Imom 
Buxoriy rivoyati). 


“Ahlus-sunna val-jamoa”: “Har bir maxluqning oʻz ajali bor va Allohning kitobida yozilgan muddatda 
Allohning izni bilangina oʻladi. Ajallari yetgach (oʻlim) biron lahza erta yoki kech qolmaydi. O'lishi yoki 
oʻldirilishi uning yozib qo'yilgan ajalining nihoyasidir” — deb e'tiqod qiladilar. Alloh ta'olo dedi: “Har 
bir jon faqat Allohning izni bilan, aniq belgilab-yozib qoʻyilgan muddatda oʻladi” (Oli Imron: 145). 


“Ahlus-sunna val-jamoa”: “Alloh ta'oloning mo'minlarni jannat bilan mukofotlashi, osiy 
muvahhidlar, kofir va munofiqlarni jahannam bilan jazolashi haq, Alloh ta'olo oʻz va'dasiga xilof 
qilmaydi” — deb e'tiqod qiladilar. Alloh ta'olo dedi: “Iymon keltirib, yaxshi amallarni qilgan zotlarni 

esa ostidan daryolar oqib turadigan jannatlarga kiritajakmiz — ular u yerda abadiy yasharlar. Bu 
Allohning haq va'dasidir. Allohdan koʻra rostgoʻyroq kim bor?!” (Niso: 122). 


Alloh ta'olo osiy muvahhidlarni o'z fazli va karami bilan afv etadi. Xolbuki, Alloh ta'olo 
muvahhidlarni afv etish va boshqalarni afv etmaslikka va'da berdi: “Albatta, Alloh ta'olo O'ziga (biron 
narsaning) sherik qilinishini kechirmaydi. Shundan boshqa gunohlarni O'zi xohlagan kishilar uchun 
kechirur. Kim Allohga (biror kimsa yoki narsani) shirk keltirsa, bas, u buyuk gunohni toʻqib 
chiqaribdi” (Niso: 48. 116). 


Beshinchi asos. “Ahlus-sunna val-jamoa” e'tiqodida doʻstlashuv va 
dushmanlashuv masalasi 


Salaf solih — “ahlus-sunna val-jamoa” e'tiqodining asoslaridan biri Alloh uchun yaxshi koʻrish va 
Alloh uchun yomon ko'rishdir. Ya'ni mo'minlarni sevish va ularni do'st hisoblash hamda mushrik va 
kofirlarni yomon ko'rish va ulardan bezor bo'ʻlishdir. Alloh ta'olo dedi: “Moʻmin va mo'minalar bir- 
birlariga doʻstdirlar. Ular yaxshilikka buyuradilar, yomonlikdan qaytaradilar...” (Tavba: 71). 


“Mo''minlar, moʻminlarni qoʻyib kofirlarni doʻst tutmasinlar! Kim shunday qilsa, bas, Alloh 
tomonidan hech narsada emas. (ya'ni Allohdan begonadir). Magar ulardan ehtiyot boʻlib tursalaringiz 
(yuzaki muomala qilsangiz joizdir), Alloh sizlarni O'zining (azobidan) ogoh qilur. Va faqat Allohga 
qaytajaksiz.” (Oli Imron: 28). 


“Ahlus-sunna val-jamoa”: “Doʻstlashuv va dushmanlashuv aqidasi eng muhim asoslardan bo'lib, 
shariatda uning juda katta oʻrni bor” — deb e'tiqod qiladilar va u quyidagi jihatlardan yaqqol ravshan 
boʻladi. 


Birinchidan: Do'stlashuv va dushmanlashuv “La ilaha illalloh” (Allohdan o'zga (haq) iloh yo'q” deb 
guvohlik berishning bir juz'idir. Bu guvohlikning ma'nosi sig'inilayotgan Alloh ta'olodan boshqa barcha 
ma'budlardan bezorlikdir. Alloh ta'olo dedi: “...Allohga ibodat qilinglar va tog'ut (Allohdan oʻzga, 
shayton va barcha sig'iniladigan narsalar)dan uzoq boʻlinglar!” (Nahl: 36). 


Ikkinchidan: Do'stlashuv va dushmanlashuv iymonning eng mustahkam asoslaridan biridir. 
Rasululloh sollallohu alayhi va sallam dedilar: “Iymon halqalarining eng mustahkami — Alloh uchun 
doʻstlashish va Alloh uchun dushman boʻlish, Alloh yoʻlida yaxshi ko'rish va Alloh yo'lida yomon 
ko'rishdir” (Shayx Alboniy: “Silsilatul— ahodisus-sahiha”: 998). 


Uchinchidan: Alloh uchun do'st va dushman boʻlish qalbning iymon halovati va lazzatini totishi 
uchun sababdir. Rasululloh sollallohu alayhi va sallam dedilar: “(O'zida) uch narsa boʻlgan kimsa iymon 
halovatini totibdi: Alloh va uning Rasuli unga boshqalardan koʻra sevimliroq boʻlsa, biron kishini Alloh 
uchun yaxshi ko'rsa hamda kufrga qaytishni Alloh qutqazganidan soʻng, jahannamga tashlanishni 
yoqtirmaganidek yoqtirmasa” (Muttafaqun alayh). 


Toʻrtinchidan: Do'stlashuv va dushmanlashuv aqidasini hosil qilish bilan iymon komil bo'ladi. 
Rasululloh sollallohu alayhi va sallam dedilar: “Alloh uchun yaxshi koʻrgan, Alloh uchun yomon 
koʻrgan, Alloh uchun bergan va Alloh uchun man qilgan kishi iymonni komil qilibdi” (Shayx Alboniy: 
“Sahihu Sunani Abi Dovud”). 


Beshinchidan: Alloh va uning dinidan boshqani yaxshi koʻrgan hamda Allohni, Allohning dinini va 
shu dinni qabul qilgan kishilarni yomon koʻrgan kishi kofir bo'ladi. Alloh ta'olo dedi: “Ayting: «O'zi 
rizqlanmay — taomlanmay (barchani) taomlantiradigan, osmonlar va yerning yaratguvchisi boʻlgan 
Allohdan oʻzgani doʻst tutaymi?!» Ayting: “Albatta men Allohga boʻyinsunguvchi kishilarning 
avvalgisi boʻlishga ma'murman (amr qilinganman)”. Hargiz mushriklardan boʻlmang!” (An'om: 14). 


asarni 


Oltinchidan: Doʻ'stlashuv va dushmanlashuv — aqidasi shunday aloqadirki buning asosida 
musulmon jamiyati qoim boʻladi. Rasululloh sollallohu alayhi va sallam dedilar: “Sizlarning biringiz 
doʻsti uchun oʻzi uchun yaxshi koʻrgan narsani yaxshi koʻrmagunicha (komil) mo'min boʻla olmaydi” 
(Imom Buxoriy rivoyati). 


“Ahlus-sunna val-jamoa”: Doʻstlashuv va dushmanlashuv aqidasi farzdir. Balki, u “La ilaha illalloh” 
deb guvohlik berishning shartlaridan biri va iymon hamda aqida asoslarining kattasi bo'lib, musulmon 
uni rioya qilishi kerak” — deb e'tiqod qiladilar), 


Bu asosni ta'kidlab koʻplab xabarlar kelgan. Shulardan biri Alloh ta'oloning quyidagi so'zlaridir: (Ey, 
Muhammad sallallohu alayhi va sallam), ayting: “Agar ota-onalaringiz, bolalaringiz, aka-ukalaringiz, 
xotinlaringiz, qarindosh-urug'laringiz va kasb qilib topgan mol-dunyolaringiz, kasod boʻlib 
qolishidan qoʻrqadigan tijoratingiz hamda yaxshi koʻradigan uy-joylaringiz sizlarga Allohdan, uning 
payg'ambaridan va Uning Yoʻlida jihod qilishdan suyukliroq boʻlsa, u holda to Alloh oʻz amrini 
(ya'ni, azobini) keltirgunicha kutib turaveringlar!” (Tavba: 24). 


“Ey, iymon keltirganlar, Mening ham dushmanim, sizlarning ham dushmanlaringiz (boʻlgan 
mushriklar)ni doʻst tutmanglar! Sizlar ularga doʻstlik (haqida xat-xabar) yuborursizlar,...” 
(Mumtahana: 1). 


“Ahlus-sunna val-jamoa” doʻstlashuv va dushmanlashuv toʻgʻrisida odamlarni uch qismga boʻladilar: 
Birinchi qism: Mutlaq doʻstlashuvga loyiq odamlar 


Ular — Alloh va Allohning Rasuli Muhammad sallallohu alayhi va sallamga iymon keltirgan hamda 
din marosimlarini Alloh uchun xolis qilgan kishilardir. Alloh ta'olo dedi: “Sizlarning doʻstingiz faqat 
Alloh, Uning payg'ambari va ta'zim-tavoze” qilgan hollarida namozni toʻkis ado etadigan, zakotni 
(haqdorlarga) beradigan mo'minlardir. Kimki Allohni, Uning payg'ambarini va moʻminlarni doʻst 
tutsa (najot topgay), zero, faqat Allohning hizbi (guruhi)gina g'olib boʻlguvchidir.” (Moida: 55, 56). 


Ikkinchi qism: Bir jihatdan doʻstlik va bir jihatdan dushmanlikka loyiq boʻlgan odamlar. 


Ular — ba'zi farzlarga e'tiborsizlik bilan qaraydigan va kufrga olib bormaydigan harom ishlarni qilgan 
osiy musulmonlardir. Ularga nasihat qilish, qilgan ishlarini sukut qilmay inkor etish, amr-ma'ruf, nahiy- 
munkar qilish, gunohlarni qilmasliklari va tavba etishlari uchun jazo va ta'zirlar berish kerak. Zero, 
sharob ichgani uchun bundan avval ham ta'zirlangan Abdulloh — uni Ximor deb laqablanardi — nomli 
sahoba ichib olgani uchun yana ta'zirga olib kelinganida sahobalarning biri uni la'natladi, shunda 
Rasululloh sollallohu alayhi va sallam: “uni la'nat qilmanglar! u Alloh va Rasulini yaxshi ko'radi” — 
dedilar (Imom Buxoriy rivoyati). Biroq, unga Allohning belgilagan jazosini ijro etdilar. 


Uchinchi qism: Ular mutlaq bezor boʻlishga loyiq boʻlgan odamlar. 


Ular — mushrik, yahudiy, nasroniy, majusiy va barcha kofirlar. Bundan tashqari bu hukm ostiga 
Alloh ta'olodan boshqasi uchun duo va tavakkul qilgan, undan boshqadan yordam soʻragan, Allohni, 
Allohning Rasuli va dinini haqorat qilgan, dinni «hozirgi asrga yaramaydi» degan tushuncha bilan 
hayotdan ajratgan hollarida (hujjat barpo qilinsada) «musulmonlikni da'vo qiluvchi kishilar» ham kiradi. 
Musulmonlar bunday kishilar bilan jihod qilishlari, qarshilik ko'rsatishlari va ularni yer yuzida fasod 
yoyishlariga yoʻl bermasliklari kerak. 


Alloh ta'olo dedi: “Ey payg'ambar (sallallohu alayhi va sallam), kofir va munofiqlarga qarshi jihod 
qiling va ularga qattiqqoʻl boʻling! Ularning joylari jahannamdir! Naqadar yomon oqibat bu!” 
(Tahrim: 9). 


“(Ey Muhammad sallallohu alayhi va sallam), Allohga va Oxirat kuniga iymon keltiradigan 
qavmning Alloh va Uning payg'ambariga muxoliflik qiluvchilar bilan — garchi ular oʻzlarining 

otalari, yoki oʻgʻillari, yoki og'a-inilari, yoki qarindosh-urugʻlari boʻlsalar-da — doʻstlashayotganlarini 
topmassiz.” (Mujodala: 22). 


“Ahlus-sunna val-jamoa”: “Alloh uchun doʻst boʻlishning roʻyobga chiqishi kerak boʻlgan 
huquqlari bor” — deb e'tiqod qiladilar. Ular: 


Birinchi: Kofirlar diyoridan musulmonlar diyoriga hijrat qilish. 
Shar'iy sabablar bilan hijrat qilishga qodir boʻlmagan va zaif kishilar bundan mustasno. 


Ikkinchi: Musulmonlarga joni, moli va tili bilan yordam berish hamda ularning quvonch va qayg'ulariga 
sherik bo'lish. 


Uchinchi: O'zi uchun yaxshi ko'rgan yaxshilik va yomonlikni daf etishni musulmonlar uchun ham 
sevish, ularni masxara qilmaslik. Ularni sevishga, ular bilan birga oʻtirishga va maslahatlashishga intilish. 


Toʻrtinchi: Bemorni borib koʻrish, janozalarda ishtirok etish, musulmonlarga mehribon boʻlish, ular 
uchun duo-istig'ʻforlar qilish, ularga salom berish, muomalalarda xiyonat qilmaslik va ularning mollarini 
nohaq yemaslik kabi huquqlarini ado etish. 


Beshinchi: Musulmonlar ichida josuslik qilib, ularning xabarlari va sirlarini dushmanlarga 
yetkazmaslik(bunday qiluvchi kishilarga juda qattiq va'iydlar bor). Musulmonlar o'rtasini isloh qilish va 
ularga ozor bermaslik. 


Oltinchi: Musulmonlar jamoatiga qoʻshilish, ulardan ajralmaslik, ular bilan taqvo, ezgulik, yaxshilikka 
buyurish va yomonlikdan qaytarish (amr-ma'ruf va nahiy-munkar) ishlarida hamkor bo'lish. 


“Ahlus-sunna val-jamoa” Alloh yoʻlida dushman boʻlish quyidagi narsalarni taqozo qiladi 
deb e'tiqod qiladilar: 
Birinchi: Shirk, kufr va uning ahlini yomon koʻrish va ularga nisbatan qalbda adovat saqlash. 
Ikkinchi: Kofirlar bilan doʻstlashmaslik, ularni yaxshi ko'rmaslik, ulardan garchi yaqin qarindoshlari 
boʻlsa-da, to'liq ajralish. 
Uchinchi: Kufr diyorini tark etish va kufr diyoriga Islom an'analarini izhor etishga qudrati yetsagina 
safar qilish, boʻlmasa safar qilmaslik. 
Toʻrtinchi: Kofirlarga diniy — ya'ni, ularning diniy marosimlari, an'analari — va dunyoviy — ya'ni, 
yeyish tarzi, ichish, kiyinish kabi odatlar — ularga xos bo'lgan va musulmonlar ichida odat bo'lib 


tarqalmagan narsalarda o'xshamaslik (taqlid qilmaslik). Chunki, bu ishlar odamning qalbida doʻstlik va 
muhabbatni vujudga keltiradi. Qalbdagi muhabbat esa tashqi qiyofada o'xshashlikni keltirib chiqaradi. 


Beshinchi: Kofirlar bilan o'zaro koʻmaklashmaslik, kofirlarga musulmonlarga qarshi yordam bermaslik, 
ularga moyil boʻlmaslik, muhim vazifalarni topshirmaslik, ularni maqtamaslik, sirdosh tutmaslik, 
ularning suhbatlari va majlislarini tark qilish. 


Oltinchi: Kofirlarning bayram va quvonchlariga sherik bo'lmaslik va bu bayramlar bilan tabrik etmaslik. 
Kofirlarga “sayyid” yoki “mavlo” deya ulug'lab xitob etmaslik. 


Yettinchi: Kofirlar uchun istig'for aytmaslik va Alloh ta'olodan ularga rahmat so'ramaslik. 
Sakkizinchi: Kofirlar bilan Islom dini zarariga murosali boʻlmaslik. 


Toʻqqizinchi: Hukmlashish uchun kofirlarga murojaat etmaslik yoki ularning hukmlariga rozi 
boʻlmaslik. Kofirlarning xohish va amallariga ergashmaslik. Chunki kofirlarga ergashish Alloh va 
Rasulining hukmlarini tark etishni taqozo qiladi. 


O'ninchi: Kofirlarga Islom salomi “Assalomu alaykum”ni aytmaslik. (Agar ular «assalamu alaykum» 
desalar «yaxshimisiz» kabi boshqa soʻzlar bilan javob qilish. Tahririyatdan) 


fashynnaga 


Oltinchi asos. Avliyolarning karomatlarini tasdiqlash 


Salaf solih — “ahlus-sunna val-jamoa” e'tiqodining asoslaridan yana biri solih tushni ya'ni, solih 
kishilar ko'rgan tushning rostligini tasdiqlashdir. U payg'ambarlikdan bir qism hisoblanadi. Solih kishilar 
uchun toʻg'ri, voqelikka mos farosatning mavjudligi ham haqdir. Alloh ta'olo dedi: “Endi qachonki u 
(bola katta boʻlib) otasi (Ibrohim) bilan birga yuradigan boʻlgach, (Ibrohim): «Ey, oʻgʻilcham, men 
(hadeb) tushimda seni (qurbonlik uchun) soʻyayotganimni koʻrmoqdaman. Endi sen oʻzing nima ra'y- 
fikr qilishingni bir oʻylab ko'rgin», — degan edi. U aytdi: «Ey, otajon, sizga (tushingizda Alloh 
tomonidan) buyurilgan ishni qiling. Inshoalloh, meni sabr qiluvchilardan topursiz»” (Soffot: 102). 


Rasululloh sollallohu alayhi va sallam: “Payg'ambarlikdan bashoratlargina qoldi”— dedilar. 
Sahobalar: “Bashoratlar nima.” — deb so'radilar. Rasululloh sollallohu alayhi va sallam: “Solih tushlar” — 
deb javob berdilar (Imom Buxoriy rivoyati). 


Shuningdek “Ahlus-sunna val-jamoa” e'tiqodlaridan biri — avliyolarning karomatlarini tasdiqlashdir. 
Karomat esa Qur'on va sunnat dalolat qilganidek, Alloh ta'olo ba'zi solih kishilarning qoʻllarida, ularni 
e'zozlab joriy qilgan g'ayritabiiy (odatdan tashqari) ishlardir!P!. 


Alloh ta'olo dedi: “Ogoh boʻlingizki, albatta, Allohning valiy(doʻst)lariga (oxiratda) xavf yoʻqdir va 
ular mahzun ham boʻlmaslar. Ular iymon keltirgan va taqvoli boʻlganlardir. Ularga dunyo hayotida 
ham, oxiratda ham bashorat(xushxabar) bordir. Allohning so'zlarida oʻzgartirish yoʻqdir. Ana shu 
buyuk yutuqdir ” (Yunus: 62 - 64). 


Rasululloh sollallohu alayhi va sallam dedilar: “Alloh ta'olo: “Kim mening doʻstimga dushman boʻlsa, 
men unga qarshi urush e'lon qildim” — dedi” (Imom Buxoriy rivoyati). 


Biroq “Ahlus-sunna val-jamoa”ning karomatlarni tasdiqlashda shar'iy qoidalari bor. G'ayri tabiiy 
suratda sodir bo'lgan har qanday narsa karomat boʻlavermaydi. Balki, ba'zi odatdan tashqari ishlar 
“istidroj” (Shaytoniy harakatlar), sehr va koʻz boylash boʻlishi mumkin. Karomat va koʻz boylash 
oʻrtasidagi farq juda ham katta va ochiqdir. 


Karomatning sababi toat-ibodat boʻlib, u toat-ibodatda davomiy bo'lgan kimsalar uchun beriladi. 


Koʻz boylashning sababi esa kufr amallari va gunohlardir. Alloh ta'olo dedi: “Albatta shaytonlar oʻz 
doʻstlari (ya'ni, mushriklar)ni sizlar bilan janjallashishlari uchun vasvasaga solurlar. Agar ularga itoat 
qilsangizlar, albatta, sizlar (ham) mushrikdirsizlar” (An'om: 121). 


“Ahlus-sunna val-jamoa”: “Dunyoda sehr va sehrgarlar borligini tasdiq qiladilar?9. 

Alloh ta'olo dedi: “Bas, qachonki sehrgarlar kelganlarida...” (Yunus: 80). 

“... zo'r sehr koʻrsatdilar” (A'rof: 116). 

#...Lekin Shaytonlar kofir boʻldilar. Ular odamlarga sehrni oʻrgatar edilar” (Baqara: 102). 


Biroq, jinlar Allohning izni bilangina birovlarga zarar bera oladilar. Alloh ta'olo dedi: “(Lekin) ular 
Allohning iznisiz hech kimga zarar yetkaza olmaydilar. Ular oʻzlariga hech foydasiz, bil'aks zararli 
o'rganadilar...” (Baqara: 102). 


“Ahlus-sunna val-jamoa”: “Sehr Allohning iznisiz zarar va foyda bera oladi, deb e'tiqod qilgan kimsa 
kofir, sehrni muboh degan kimsani oʻldirish vojibdir”— deb e'tiqod qiladilar. Chunki barcha 
musulmonlar sehrning harom ekani va sehrgardan tavba qilinishi, tavba qilsa yaxshi, bo'lmasa qatl 
qilinishiga ittifoq qildilar. 


“Ahlus-sunna val-jamoa” Alloh ta'oloning odam farzandiga vasvasa qilib, uni adashtiradigan yoki 
adashishini xohlagan jin shaytonlarini yaratgani, ularni xohlagan bandalariga hukmron qilishi va 
xohlagan bandalarini ularning makr va hiylalaridan himoya qilishiga iymon keltiradilar. 

Alloh ta'olo dedi: : “Albatta shaytonlar oʻz doʻstlari (ya'ni, mushriklar)ni sizlar bilan 
janjallashishlari uchun vasvasaga solurlar. Agar ularga itoat qilsangizlar, albatta, sizlar (ham) 
mushrikdirsizlar” (An'om: 121). 


“Ulardan kuching yetgan kimsani ovozing bilan qo'zg'at, ularning ustiga otliq va piyoda 
(lashkaringni) tort, topgan mol-davlat va farzandlarida ularga sherik boʻl (ya'ni, ularni haromdan mol- 
dunyo va bola-chaqa orttirishga unda), ularga (yolg'on) va'dalar qil. — Darhaqiqat, shayton ulaga 
faqat aldov-yolg'on narsalarnigina va'da qilur. —” (Isro: 64). 


“Albatta, iymon keltirgan va Yolgʻiz parvardigorlariga tavakkul qiladigan zotlar ustida (shayton) 
uchun hech qanday saltanat — hukmronlik yoʻqdir. Uning hukmronligi faqat, (uni) doʻst tutib, 


(Allohga) sherik qilib oladigan kimsalar ustidadir” (Nahl: 99, 100). 


Yettinchi asos. “Ahlus-sunna val-jamoa” ning hukmlarni olish va dalil 
keltirish uslubi 


“Ahlus-sunna val-jamoa”ning hukmlarni olish va dalil keltirishdagi e'tiqod asoslaridan Alloh 
ta'oloning Kitobi Qur'on Karim va Rasulining sahih sunnatlariga botinan va zohiran ergashish va taslim 
boʻlishdir. Alloh ta'olo dedi: “Alloh va Uning Rasuli bir ishni hukm qilgan — buyurgan vaqtida biron 
moʻmin va moʻmina uchun (Allohning hukmini qoʻyib) oʻzlari xohlagan ishlarini ixtiyor qilishlari 
joiz emasdir. Kim Alloh va Uning Rasuliga osiy boʻlsa, bas, u ochiq yoʻldan ozish bilan yoʻldan 
ozibdi.” (Ahzob: 36) 


Rasululloh sollallohu alayhi va sallam dedilar: “Men sizlarga ikki narsani qoldirdim. Agar uni 
mahkam ushlasangiz hargiz adashmaysiz. Ular Allohning Kitobi va mening sunnatimdir” (Sahih hadis. 
Bu hadisni Hokim “al-Mustadrak” kitobida rivoyat qildi. Shayx Alboniy “Mishkot” kitobida bu 
hadisning sahih ekanini bayon qildi). 


“Ahlus-sunna val-jamoa”: “Allohning Kitobi, so'ngra Rasuli sollallohu alayhi va sallamning 
sunnatlari” — demaydilar. Balki, “ Allohning Kitobi va Rasuli sollallohu alayhi va sallamning sunnatlari 
birgalikda” — deydilar. Chunki sunnat Allohning Kitobi bilan chambarchas bog'langan va Alloh Rasuli 
sollalohu alayhi va sallamga itoat etishni farz qilgan, Zero, Rasululloh sallallohu alayhi va sallamning 
sunnati Alloh iroda qilgan ma'noning bayonidir. 


Bundan soʻng “ahlus-sunna val-jamoa” muhojir va ansorlar?» kabi sahobalarga umuman, to'g'ri 
yoʻlda boʻlgan xalifa (xulafo ar-roshidun) larga xususan ergashadilar. Chunki Rasululloh sollallohu 
alayhi va sallam ularga ergashishga vasiyat qilgan edilar. Ulardan soʻng esa Rasululloh sallallohu alayhi 
va sallam tomonidan afzal deb aytilgan asrlarda sahobalardan soʻng yashagan kishilar — tobeinlarga 
ergashadilar. Chunki Rasululloh sollallohu alayhi va sallam: “Mening sunnatimni va to'g'ri yoʻlda 
boʻlgan xalifalarning sunnatlarini mahkam ushlanglar. Yangi chiqqan ishlardan uzoq bo'linglar. Chuni 
yangi chiqqan barcha narsa bid'at va barcha bid'at zalolatdir” (Shayx Alboniy: “Sahihu Sunani Abi 
Dovud”). 


Shuning uchun ham “ahllussunna val-jamoa”ning nizo paytida murojaat etadigan manbasi Allohning 
Kitobi, Rasululloh sollallohu alayhi va sallamning (sahih) sunnatlaridir. Alloh ta'olo dedi: “...Bordi-yu, 
biror narsa haqida talashib qolsangiz, — agar haqiqatan Allohga va oxirat kuniga ishonsangiz — u 
narsani Allohga va Payg'ambariga qaytaringiz! Mana shu yaxshiroq chiroyliroq yechimdir” (Niso: 59). 


Rasululloh sollallohu alayhi va sallamning sahobalari Qur'oni Karim va Rasullloh sollallohu alayhi va 
sallamning sunnatlarini tushunishda “ahlus-sunna val-jamoa”ning manbalaridir. Ular nazdida Qur'on 
yoki sahih sunnatdan biron narsa qiyos, zavq, valiyning kashfi, shayx yoki imomning soʻzi bilan muqobil 
qoʻyilmaydi. Chunki din Rasululloh sollallohu alayhi va sallamning hayotlik davrlarida butunlay 


pasayar) 


mukammal boʻlgan. Alloh ta'olo dedi: “Bugun sizlarga diningizni komil qildim, ne'matimni benuqson, 
toʻkis qilib berdim va sizlar uchun (faqat) Islomni din qilib tanladim.” (Moida: 3). 


“Ahlus-sunna val-jamoa” Alloh va Rasululloh sollallohu alayhi va sallamning so'zlariga biron 
kishining soʻzlarini muqaddam qo'ymaydilar. Alloh ta'olo dedi: “ Ey moʻminlar, sizlar Alloh va Uning 
payg'ambari oldida (ya'ni ikkisining iznisiz biron soʻz yoki ishga) qadam bosmanglar! Va Allohdan 
qo'rqinglar! Albatta Alloh eshitguvchi, bilguvchidir. ” (Hujurot: 1). 


“Ahlus-sunna val-jamoa”: “Alloh va Rasuli sollallohu alayhi va sallamdan avval biron soʻzni aytish 
Alloh ta'ologa bilimsiz soʻz aytish va Shayton vasvasasidir” — deb biladilar. 


“Ahlus-sunna val-jamoa” nazdida sog'lom aql toʻg'ri naqlga zid emasdir. Shuning uchun ham ular 
ishtibohli holatlarda naqlni aqldan muqaddam qo'yadilar va mushkullik bartaraf boʻladi. Zero, naql aql 
uchun muhol boʻlgan narsalarni olib kelmaydi, Balki, aqllar hayron bo'ladigan narsalarni olib keladi. 
Inchunun, aql berilgan xabarlar — naqlni tasdiqlaydi, aksi emas. 


“Ahlus-sunna val-jamoa” aqlning qadrini kamaytirmaydilar. Chunki u, mukallaflik (bandalik 
taklifining asosidir. Biroq, “ahlus-sunna val-jamoa”: “Aql shariatga muqaddam boʻla olmaydi. Yoʻqsa, 
odamlar payg'ambarlardan behojat boʻlar edilar. Lekin aql shariat doirasida harakat qiladi” — deb 
aytadilar. Shuning uchun ham, ularni Rasululloh sollallohu alayhi va sallamning yo'llariga ergashganlari, 
mutlaq boʻysunganlari va uni mahkam ushlaganlari uchun ham “ahlus-sunna” deb ataldi. Alloh ta'olo 
dedi: “Endi agar ular sizga javob bera olmasalar, bilingki, ular faqatgina havoyi nafslarigagina 
ergashurlar. Alloh tomonidan hidoyatlanmagan holda oʻz havoyi nafsiga ergashgan kimsadan ham 
yoʻldan ozganroq kim bor?! Albatta, Alloh zolim qavmni hidoyat qilmas” (Qasas:50). 


“Ahlus-sunna val-jamoa” Qur'oni Karim va Rasululloh sollallohu alayhi va sallamning sunnatlaridan 
so'ng ummat ulamolari ijmo' (ittifoq) qilgan va suyangan hukmlarni ushlaydilar. Chunki Rasululloh 
sollallohu alayhi va sallam ushbu soʻzlarni aytgan edilar: “Alloh ummatimni zalolat uzra jam qilmaydi. 
Allohning qoʻli jamoat uzradir. Jamoatdan ajralgan kimsa jahannamda yolg'iz qoladi” (Shayx Alboniy: 
“Sahihu Sunanit-Termiziy”). 


Demak, bu ummat haqni tark qilish va botil narsaga ijmo' qilishdan ma'sumdir. 


“Ahlus-sunna val-jamoa” Rasululloh sollallohu alayhi va sallamdan boshqa biron kimsa uchun 
ma'sumlikni e'tiqod qilmaydilar hamda Qur'on va sunnatda ochiq bayon qilinmagan narsalar haqida 
zarurat qadar ijtihod qilish lozim, deb o'ylaydilar. Shunday boʻlsada, soʻzi Qur'oni Karim va sunnatga 
muvofiq boʻlmagunicha biron kishining ra'yiga taassub qilmaydilar. Ular: “Mujtahid hukmni toʻg'ri va 
xato chiqarishi mumkin. Toʻg'ri hukm qilgan mujtahid ikki ajr—ijtihod va toʻg'ri topganlik ajri, xato 
qilgan mujtahid esa bitta savob - ijtihod savobini oladi” — deb e'tiqod qiladilar. “Ahlus-sunna val- 
jamoa”ning ijtihodiy masalalardagi farqliligi ular o'rtasida adovat va yuzko'rishmaslikni paydo qilmaydi. 
Balki, ular bir-birini sevib, ba'zi masalalarda ixtilofli boʻlsa-da, bir-birlarining orqalarida namoz 
o'qiyveradilar. 


“Ahlus-sunna val-jamoa” musulmonlardan biron kishini muayyan faqihning mazhabida yurishga 
majbur qilmaydi. Bundan tashqari ular taqlid?» etish emas, balki dalil bilan ergashish boʻlsa zarar yo'q, 
musulmon bir mazhabdan dalili kuchli bo'lgan boshqa bir mazhabga oʻta oladi, deb biladilar. O'zida 
ilmiy layoqati boʻlgan odam mazhabboshi imomlarning dalillarini bilishi, bir masala xususida bir 
imomning mazhabidan dalili va bilimi kuchliroq boʻlgan boshqa bir imomning mazhabiga o'tishi 
mumkin va dalillarini bilmagan holda bir kishining soʻzlarini mahkam ushlab olmasligi kerak. Chunki u, 
bu bilan muqallid boʻlib qoladi. U bir narsaga berilgan farqli hukmlarning quvvatlisini oʻrganish uchun 
kuch va g'ayratini sarf etishi kerak. U yoki bu masalani quvvatlash imkonini qila olmasa u holda bu 
kishining hukmi avom kishi hukmidek boʻlib ilm ahlidan so'rash lozim boʻladi. Dalillarni bila 
olmaydigan omining mazhabi — muftiysining mazhabidir. U Qur'on va sunnatni bilgan odamdan 

so'rashi kerak. Alloh ta'olo dedi: “Agar bilmasangizlar zikr (ilm) ahllari (ulamolar)dan soʻranglar!” 
(Nahl: 43). 


“Ahlus-sunna val-jamoa”: “Dindagi faqihlik-bilimdonlik bilim va amal bilangina hosil bo'ladi. Ko'p 
ilmga erishgan, biroq unga amal qilmagan yoki Rasululloh sollallohu alayhi va sallamning yo'llariga 
ergashmagan kishi faqih emas” — deb aytadilar. 


Sakkizinchi asos. Gunoh boʻlmagan ishlarda amirlarga itoat etishning 
farzligi 


Modomiki, gunoh ishlarga buyurmas ekanlar, musulmon amirlarga itoat etish “ahlus-sunna val- 
jamoa” e'tiqodining asoslaridan biridir. Agar gunoh ishga buyursalar ularning bu amrlariga itoat 
qilinmaydi. Boshqa, gunohsiz ishlarda esa Alloh ta'oloning quyidagi soʻzlariga binoan ularga itoat 
qilinadi: “Ey moʻminlar, Allohga itoat qilingiz, va payg'ambarga hamda oʻzlaringizdan boʻlgan (ya'ni 
musulmon) hokimlarga boʻysuningiz! Bordiyu biron narsa haqida talashib qolsangiz, — agar 
haqiqatan Allohga va oxirat kuniga ishonsangiz — u narsani Allohga va payg'ambariga qaytaringiz! 
Mana shu yaxshiroq va chiroyliroq yechimdir. ” (Niso: 59). 


Rasululloh sollallohu alayhi va sallamning bu soʻzlari ham “ahlus-sunna val-jamoa”ning e'tiqodini 
quvvatlaydi: “Menga itoat qilgan kishi Allohga itoat qilibdi. Menga osiy boʻlgan kishi Allohga osiy 
boʻlibdi. Amirga itoat qilgan kishi menga itoat qilibdi. Amirga osiy bo'lgan kishi menga osiy bo'libdi” 
(Muttafaqun alayh). 


I 


“Sizlarga boshi mayiz kabi habash qul!! amir bo'lsa ham unga quloq solib, itoat etinglar!” (Imom 


Buxoriy rivoyati) 


“Garchi orqangga savalansa ham, molingni tortib olinsa ham quloq solib itoat etasan. Amiringga itoat 
et!” (Imom Muslim rivoyati). 


“Amirining biron narsasini yoqtirmagan odam sabr qilsin. Chunki amiriga itoatdan bir qarich boʻlsa 
ham chiqib, shu holda o'lgan odam faqat johiliyat oʻlimi bilan oʻladi” (Imom Muslim rivoyati). 


Amirlarga gunoh bo'lmaydigan narsalarda itoat etish “ahlus-sunna val-jamoa” e'tiqodining 
asoslaridan biridir. Shuning uchun salaf imomlari buni e'tiqod ichiga qoʻshib qoʻydilar. E'tiqod haqidagi 
kitoblarning barchasida buning taqriri, sharhi va bayoni bordir. Bu itoat har bir musulmon uchun shar'an 
farzdir. Chunki u islom davlatida intizomning vujudga kelishida asosiy ishdir. 


“Ahlus-sunna val-jamoa” yaxshi bo'lsinlar, yomon bo'lsinlar xalifalar orqasida kundalik, juma va 
hayit namozlarini oʻqish va ular bilan birgalikda amri ma'ruf, nahiy munkar, jihod va haj qilish, zohirlari 
durust boʻlsa ular haqiga yaxshilik bilan duo qilish? joiz deb biladilar va kufr bo'lmagan gunohlarni 
qilsalar ularga qurol bilan qarshi chiqishni harom qilib, Rasululloh sollallohu alayhi va sallamdan rivoyat 
qilingan hadisga koʻra, ochiq kufr sodir boʻlmagunicha sabrli bo'lish fitna vaqtida o'zaro jang qilmaslik 
va nasihat qilishga”! da'vat etadilar. 


Rasululloh sollallohu alayhi va sallam dedilar: “Imomlaringizning yaxshirog'i sizlar yaxshi koʻrgan va 
sizlarni ham yaxshi ko'rgan, sizlarga janoza namozi oʻqigan, sizlar ham ularga janoza namozi 
oʻqiganlaringizdir. Imomlaringizning yomonrog'i sizlar yomon ko'rgan va sizlarni ham yomon ko'rgan, 
sizlar la'nat qilgan va sizlarni ham la'nat qilganlaridir”. Sahobalar: “Ularga qilich bilan qarshi 
turamizmi.” — dedilar. Rasululloh sollallohu alayhi va sallam: “Modomiki, sizlarning ichingizda namozni 
qoim qilar ekanlar, yoʻq. Agar oʻz amirlaringizda yoqtirmagan narsalarni koʻrsangiz, o'sha ishini yomon 
ko'ring. Lekin itoatsizlik qilmang!” — dedilar. 


Rasululloh sollallohu alayhi va sallam dedilar: “Sizlarga amirlar ta'yin qilinadi. Sizlar ulardan 
yaxshilikni ham, yomonlikni ham ko'rasizlar. Kim (ularning yomonliklarini) yomon ko'rsa, ulardan bezor 

boʻlibdi va gunohlariga sherik boʻlmabdi. Kim (ularning yomonliklarini) inkor etsa, (bu gunoh 
uqubatidan) qutulibdi. Biroq, ularning yomonliklariga rozi bo'lgan va ergashgan kishi (unday emasdir)”. 
Sahoblar: “Yo Rasululloh, ular bilan urush qilaylikmi.” — deb so'radilar. Rasululloh sollallohu alayhi va 


bi 


sallam: “Modomiki, namoz oʻqir ekanlar, yoʻq” — deb javob berdilar?! (Imom Muslim rivoyati). 


Biroq, gunoh ishlarda imomlarga itoat qilinmaydi. Rasululloh solallohu alayhi va sallam dedilar: 
“Modomiki gunohlarga buyurilmas ekan musulmon odam yaxshi va yomon ko'rgan narsalarda 
(amirlarga) quloq solib, itoat etishi farzdir. Agar gunohga buyurilar ekan, quloq solish va itoat etish 
yo'qdir” (Imom Buxoriy rivoyati). 


“Allohga osiy bo'lib amirga itoat yoʻqdir. Itoat yaxshi ishlardadir” (Muttafaqun alayh). 


Imom (xalifa) oʻzini qoʻl ostidagi odamlarni tarbiyalash, Allohning dini va shariatiga xizmat qilish va 
Allohning jazolarini barchaga ijro etish uchun Alloh ta'olo tanlagan xodim deb bilishi kerak. Imom Alloh 
yoʻlida malomatlardan qo'rqmaydigan kuchli, ummatning dini, qoni, moli, nomusi, manfaati, 
osoyishtaligi va barcha narsalariga omonatdor boʻlishi va o'zi uchun qasos olmasligi, balki, g'azabi Alloh 
roziligi uchun bo'lishi kerak. Rasululloh sollallohu alayhi va sallam dedilar: “Alloh bir qavmga yetakchi 
qilib qo'ygan banda ularga xiyonat qilgan holda oʻlsa, Alloh unga jannatni harom qiladi” (Imom Muslim 
rivoyati). 


Toʻqqizinchi asos. “Ahlus-sunna val-jamoa”ning sahobalar, ahli bayt — 
xonadon ahllari va xalifalik haqidagi e'tiqodi 


Rasululloh sollallohu alayhi va sallamning sahobalarini sevish va ularga nisbatan qalb va tillarni 
salomat tutish, “ahlus-sunna val-jamoa” e'tiqodining asoslaridan biridir. Chunki sahobalar odamlar 
ichida iymoni, ehsoni, toat-ibodati va jihodi koʻp boʻlgan kishilar boʻlib, Alloh ta'olo ularni o'z 
payg'ambari Muhammad sollallohu alayhi va sallamga suhbatdosh boʻlish uchun tanlab oldi. Ular 
o'zlaridan keyingilar yetisha olmaydigan imtiyozga ega boʻldilar. U imtiyoz — Rasululloh sollallohu 
alayhi va sallamni koʻrish va u zot bilan birga yashash edi. 


Sahobalarning barchasi Alloh soʻngra Rasululloh sollallohu alayhi va sallamning tarbiyalari bilan 
adolatli, Alloh ta'oloning avliyolari (doʻstlari) va bandalarning saralaridir. Ular bu ummatning 
Rasululloh sollallohu alayhi va sallamdan keyingi eng afzallaridir. Alloh ta'olo dedi: “Muhojir va 
ansorlarning birinchi peshqadamlari va ularga chiroyli amallar bilan ergashgan zotlar — Alloh 
ulardan rozi boʻldi va ular ham Undan rozi boʻldilar. Yana (Alloh) ular uchun ostidan anhorlar oqib 
turadigan, ular abadiy qoladigan jannatlarni tayyorlab qoʻydi. Mana shu buyuk saodatdir” (Tavba: 
100). 


Sahobalarning iymon va fazl sohiblari ekaniga guvohlik berish, dindan ekani zaruriy ma'lum bo'lgan 
qat'iy asoslardandir. Ularni yaxshi ko'rish din va iymon, ularni yomon ko'rish esa kufr va munofiqlikdir. 
“Ahlus-sunna val-jamoa” ularni faqat yaxshilik bilan tilga oladi. Chunki Rasululloh sollallohu alayhi va 
sallam ham ularni yaxshi koʻrdilar va ularni yaxshi ko'rishga vasiyat qilib dedilar: “Allohdan mening 
sahobalarim haqida qo'rqinglar! Ularni mendan so'ng nishon qilib olmanglar! Kim ularni yaxshi koʻrsa, 
uning menga boʻlgan muhabbati bilan yaxshi koʻribdi. Kim ularni yomon koʻrsa, uning menga boʻlgan 
nafrati bilan yomon ko'ribdi. Kim ularga ozor bersa, menga ozor beradi. Kim menga ozor bersa, Allohga 
ozor bergan boʻladi. Allohga ozor bergan kimsani esa, Alloh tez kunda jazosini beradi”?! (Shayx Alboniy 
“Za'ifu Sunanit-Termiziy”) 


Rasululloh sollallohu alayhi va sallamni koʻrgan yoki u zot bilan suhbatdosh boʻlgan va unga iymon 
keltirgan kishi suhbatdoshligi bir yil yoki bir oy yoki bir kun yoki bir soat boʻlsa-da, sahobadir. 


Daraxt tagida Rasululloh sollallohu alayhi va sallamga bay'at qilgan va soni bir ming toʻrt yuzdan 
ortiq boʻlgan sahobalardan birontasi jahannamga kirmaydi. Chunki Alloh ta'olo ulardan rozi bo'ldi va 
ular ham Allohdan rozi bo'ldilar. 

Rasululloh sollallohu alayhi va sallam: “Daraxt tagida bay'at qilgan biron kishi jahannamga 
kirmaydi” — dedilar. (Imom Buxoriy rivoyati) 


“Ahlus-sunna val-jamoa” sahobalar o'rtasida boʻlib o'tgan kelishmovchiliklardan!?#! koʻz yumib, uni 
Allohga havola qiladilar va: “ularning qaysi biri toʻg'ri ish qilgan boʻlsa unga ikki ajr, qaysi biri xato 
qilgan boʻlsa bir ajr oladi va inshaallox, uning xatosi kechirilgandir” — deb e'tiqod kiladilar. 


“Ahlus-sunna val-jamoa” sahobalarning birontasini haqoratli so'zlar bilan tilga olmaydi. Balki, ularni 
Rasululloh sollallohu alayhi va sallamning quyidagi soʻzlariga binoan oʻzlariga loyiq bo'lgan maqtovlar 
bilan tilga oladilar. Rasululloh sollallohu alayhi va sallam dedilar: “Sahobalarimni haqorat qilmanglar! 
Sahobalarimni haqorat qilmanglar! Jonim qoʻlida bo'lgan zotga qasamki, agar sizlarnig biringiz Uhud 
tog'icha oltin infoq-ehson qilsa, ulardan birining bir mud (bir hovuch) yoki yarim mud ehsoniga ham 
barobar kelmas!” 29! (Imom Muslim rivoyati) 


“Ahlus-sunna val-jamoa”: “Sahobalar xatolardan ma'sum emas. Ma'sumlik Alloh ta'olo vahiyni 
yetkazish uchun tanlab olgan payg'ambarlargagina xos. Alloh ta'olo shaxslarni emas, ummatni 
jamlangan holda xato qilishdan saqladi” — deb e'tiqod qiladilar. 


Rasululloh sollallohu alayhi va sallam dedilar: “Alloh ta'olo ummatimni zalolatga jam qilmadi. 
Allohning koʻli jamoatdadir” (Shayx Alboniy. “Sahihu Sunanit-Termiziy”). 


“Ahlus-sunna val-jamoa” toʻrt sahoba: Abu Bakr, Umar, Usmon va Aliy raziyallohu anhumlar bu 
ummatning Rasululloh sollallohu alayhi va sallamdan keyingi toʻg'ri yoʻlga yo'llangan xalifalar bo'lib, 
ularga jannat xabari berilgan. Rasululloh sallallohu alayhi va sallam zikr qilgan nubuvvat xalifaligi o'ttiz 
yil davom etdi va imom Hasan raziyallohu anhuning xalifaligi bilan nihoyasiga yetdi ” — deb e'tiqod 
qiladilar. Rasululloh sollallohu alayhi va sallam dedilar: “Mening ummatimda xalifalik oʻttiz yildir. 
Undan keyin podshohlik boʻladi” (Imom Muslim rivoyati). 


“Ahlus-sunna val-jamoa” ulardan so'ng Rasululloh sollallohu alayhi va sallam jannatga kirishlaridan 
bashorat bergan oʻn sahobaning qolganlarini afzal ko'radilar. Ular: Talha ibn Ubaydulloh, Zubayr ibn al- 
Avvom, Sa'd ibn Abi Vaqqos, Said ibn Zayd, Abdurrahmon ibn Avf va bu ummatning amini — 
omonatdori Abu Ubayda ibnul Jarrohdir. Alloh ularning barchasidan rozi boʻlsin. Ulardan keyingi 
afzallari Badr janggida ishtirok etganlari, ulardan keyingilari daraxt tagida “Rizvon” (rozilik) bay'atida 
ishtrok etgan sahobalar, ulardan keyingilari esa qolgan barcha sahobalardir. Sahobalarni sevgan, ular 
uchun xayrli duolar qilgan, ularning haqlarini rioya qilgan va afzalliklarini bilgan odam zafar quchgan 
odamdir. Ularni yomon ko'rgan va haqorat qilgan odam esa, halok boʻlgan odamdir. 


“Ahlus-sunna val-jamoa” Rasululloh sollalohu alayhi va sallamning soʻzlariga binoan Rasululloh 
sollallohu alayhi va sallamning xonadonini yaxshi koʻradilar: “Men sizlarga o'z xonadonim (haqqini 
rioya etishingiz) haqida Alloh ta'olo(dan qo'rqishingiz)ni eslataman. Men sizlarga oʻz xonadonim 
(haqqini rioya etishingiz) haqida Alloh ta'olo(dan qo'rqishingiz)ni eslataman!” (Imom Muslim rivoyati). 


“Alloh ta'olo Ismoil urug'ini tanladi. Ismoil urug'idan esa Kinonani, Kinonadan Qurayshni, 
Qurayshdan Hoshim urug'ini va Hoshim urug'idan meni tanladi” 9. (Imom muslim rivoyati) 


“Ahlus-sunna val-jamoa” Rasululloh sollallohu alayhi va sallamning ayollari, Qur'onning bergan 
xabariga ko'ra «Ummahatul mu'miniyn» “Moʻminlarning onalari”ni yaxshi koʻradilar. Alloh ta'olo dedi: 
“Ey, Payg'ambar ayollari, ayollardan birontasi kabi emasdirsizlar (ya'ni biron ayol fazlu martabada 
sizlar kabi boʻla olmas). Bas, sizlar agar taqvodor boʻlsangizlar (parda ortidan biron nomahram erkakka 
javob qilgan paytlaringizda) mayin-nazokatli soʻz qilmanglarki, u holda koʻnglida maraz-nifoq boʻlgan 
kimsa ta'ma qilib qolur. Yaxshi — toʻgʻri soʻzni soʻzlanglar! O'z uylaringizda barqaror boʻlinglar, 
(ya'ni, besabab uylaringizdan tashqariga chiqmanglar, magar biron hojat uchun chiqqanlaringizda esa) 
ilgarigi dinsizlik (davri)dagi yasan-tusandek yasanmanglar! Namozni toʻkis ado qilinglar, zakotni 
(haqdorlarga) ato etinglar hamda (barcha ishlarda) Alloh va Uning payg'ambariga itoat etinglar! Ey, 


jaaa 


(Payg'ambar) xonadonining ahli, Alloh sizlardan gunohni ketkazishni va sizlarni butunlay poklashni 
istaydi, xolos.” (Ahzob: 32, 33). 


Rasululloh sollallohu alayhi va sallamning muhtarama ayollari: 


Xadija bint Huvaylid, Oisha bint Abi Bakr, Hafsa bint Umar ibn Xattob, Ummu Habiba bint Abu 
Sufyon, Ummu Salama bint Abi Umayya ibn Mug'ira, Savda bint Zam'a ibn Qays, Zaynab bint Jahsh, 
Maymuna bint Horis, Juvayriyya bint Horis ibn Abi Ziror va Sofiyya bint Huyay ibn Ahtobdirlar. Alloh 
ularning barchasidan rozi boʻlsin! 


“Ahlus-sunna val-jamoa” ularni barcha yomonliklardan pok va ular Rasululloh sollallohu alayhi va 
sallamning dunyo va oxiratdagi ayollaridir, deb e'tiqod qiladilar. 


“Ahlus-sunna val-jamoa”: “Ularning afzallari Xadija bint Huvaylid va Oisha bint Abi Bakrdir — Alloh 
ulardan rozi boʻlsin” — deb hisoblaydilar. Oisha bint Abi Bakr razyallohu anhoning barcha u kishiga 
tuhmat qilingan ishlardan pok ekanini Alloh ta'olo Qur'oni Karimda bayon qildi. Shuning uchun ham, 
unga tuhmat qilgan har bir kishi kofirdir. Rasululloh sollallohu alayhi va sallam dedilar: “Oishaning 
boshqa ayollarga nisbatan afzalligi saridningP!! boshqa taomlarga nisbatan afzalligi kabidir” (Imom 
Buxoriy). 


O'ninchi asos. “Ahlus-sunna val-jamoa”ning bid'at va nafs-havo ahliga 
munosabati 


“Ahlus-sunna val-jamoa” e'tqodining asoslaridan biri — ular dinda undan boʻlmagan narsalarni 
paydo qilgan kishilardan nafratlanish, ularni yaxshi koʻrmaslik, soʻzlarini eshitmaslik, ular bilan 
doʻstlashmaslik, birga o'ʻtirmaslik va bahs qilmaslik, ularning botil so'zlarini eshitishdan quloqlarni 
ehtiyot qilish, ularning ahvollari va yomonliklarini bayon qilish, ulardan ummatni ogohlantirib, 
odamlarni nafratlantirish kerak, deb bilishlaridir. 


Rasululloh sollallohu alayhi va sallam dedilar: “Mendan avval yuborilgan barcha payg'ambarning oʻz 
ummati ichida uning sunnatini ushlab, amrlariga ergashadigan havoriy — izdoshlari va ashoblari 
boʻlgan. Ulardan soʻng esa, qilmaydigan narsalarini so'zlaydigan va buyurilmagan narsalarni qiladigan 
«Xuluf»lar — yomon kishilar keladi. Ularni qoʻli bilan qaytarib jihod qilgan kishi — mo'mindir. Ularga 
qarshi tili bilan jihod qilgan odam — mo'mindir. Ularga qalbi bilan jihod qilgan (ya'ni, hech 
boʻlmaganda dilida ularni yomon ko'rgan) odam — mo'mindir. Bulardan boshqa holatlarda hardal 
(hardal-gorchitsa)ning urugʻicha ham iymon yoʻq”. (Shayx Alboniy: “Sahihu Sunani Abi Dovud”) 


“Ummatimning oxirida sizlarga sizlar va otalaringiz eshitmagan soʻzlarni so'zlaydigan odamlar 
chiqadilar. O'zingizni ulardan, ularni oʻzingizdan uzoq tuting!” (Imom Muslim rivoyati). 


“Ahlus-sunna val-jamoa” bid'atga: “Bid'at — payg'ambarimiz Muhammad sollallohu alayxi va 
sallamning vafotidan va din komil boʻlganidan soʻng din koʻrinishida paydo boʻlgan, qilish uchun Qur'on 
va sunnatda biron bir dalili bo'lmagan yoki dinda Alloh ta'ologa yaqin boʻlish yoki ibodat qilish 
maqsadida shariatga o'xshash yo'llar bilan chiqarilgan barcha yangiliklardir. Shuning uchun ham bid'at 
sunnatning muqobilidir. Biroq sunnat hidoyat, bid'at esa zalolatdir” — deb ta'riflaydilar. 


Bid'at, ularning nazdida, bid'at komil tavhidga qarshilik qiladi. U shirk vasilalaridan biridir, ya'ni 
Alloh ta'ologa U mashru' qilmagan narsalar bilan ibodat qilishdir. Vasilalar esa maqsadlar hukmidadir. 
Alloh ta'ologa ibodat qilishda shirkka yoki dinda yangilikka olib boradigan har qanday narsaning yo'li 
to'silishi kerak. Chunki din komil bo'lgandir. Alloh ta'olo dedi: “Bugun sizlarga diningizni komil 
qildim, ne'matimni benuqson, toʻkis qilib berdim va sizlar uchun (faqat) Islomni din qilib tanladim.” 
(Moida: 3). 

Rasululloh salollallohu alayhi va sallam dedilar: “Kim bizning shu ishimizda undan boʻlmagan 
narsani paydo qilsa, u (ish) rad qilingandir” (Muttafaqun alayh). 


“So'zning yaxshirog'i Allohning Kitobi, yo'lning yaxshirog'i Muhammad sollallohu alayhi va 
sallamning yoʻli, ishlarning yomonrog'i (dinda) yangi paydo bo'ʻlganlaridir. Va barcha bid'at 
zalolatdir”?! (Imom Muslim rivoyati). 


“Ahlus-sunna val-jamoa”: “Bid'atlar bir xil darajada emas, bir-biridan farqli bir necha turlidir. 
Ularning ba'zilari dindan chiqarar, ba'zilari esa chiqarmas, ba'zilari katta gunohlar, ba'zilari esa kichik 
gunohlar qatoridadir. Biroq, ularning barchasi zalolat ekanida mushtarakdir. Kulliy (asosiy) bid'atlar 
juz'iy bid'atlar kabi, oddiy bid'atlar murakkab bid'atlar kabi, haqiqiylari keyin qo'shilganlari kabi o'z jinsi 
va hukmlarida bir xil emasdir” — deb aytadilar. 


Bundan tashqari bid'atlar o'z hukmida ham farqli: birisi kufr va birisi fisq bo'lganidek, uni qilgan 
kishilarning hukmlari ham farqlidir. Shuning uchun ham “ahlus-sunna val-jamoa” bid'atchilar ustidan 
bir xil hukm qilmaydilar. Balki, qilgan bid'atlariga qarab turli shaxslarga turlicha hukm qiladi. Zero, johil 
va ta'vilchi qilayotgan bid'atini bilib qilgan kishi kabi emas, mujtahid olim esa oʻz bid'atiga da'vat 
etayotgan va nafs-havosiga ergashgan olim kabi emasdir. “Ahlus-sunna val-jamoa” bid'atini oshkor qilib, 
unga da'vat etayotgan kishilarga oʻz bid'atini pinhona qilayotgan kishilarga qilgan muomalalarini 
qilmaydilar. Chunki bid'atga da'vat etayotgan kishining zarari boshqalarga ham ta'sir qiladi. Shuning 
uchun ham uni toʻxtatish, qilgan ishlarini ochib tashlash va bid'atlaridan tiyilishi uchun uni jazolash 
kerak. Chunki u gunoh (munkar) ishni oshkora qildi va jazoga loyiq boʻldi. 


Mazkur sabablarga ko'ra, “ahlus-sunna val-jamoa” har bir bid'atchiga oʻziga xos muomala qiladi. 
Bid'atchilar va ularga taqlid qilgan kishilarning barchasiga Alloh ta'olodan hidoyat so'rab duo qiladilar. 
Ularga sunnat va hidoyatda bo'lishlarini tilaydilar. Qilgan ishlari xato ekanini tavba qilishlari uchun 
tushuntiradilar. Qilgan ishlari kufr boʻlmasa zohirlariga qarab hukm qilib, ichki dunyolarini Allohga 
havola qiladilar. 


Bid'at va nafs-havo ahlining belgilari 


Nafs-havosiga berilgan va bid'atchi kimsalarning ularda zuhur etib turadigan va taniladigan belgilari 
bor. Islom ummatini ogohlantirish va bid'atchilarning yoʻllariga yurib ketishdan qaytarish uchun ular 
haqida Alloh ta'olo O'z Kitobida va Rasul sollallohu alayhi va sallam oʻz sunnatlarida xabar berdi. 


Ularning belgilaridan ba'zilari quyidagilar: 


Shariat maqsadlarini bilmaslik, tarqoqlik, jamoatdan uzoq boʻlish, bahs-janjal qilish, havosiga 
ergashish, aqlni naqlga muqaddam qoʻyish, sunnatni bilmaslik, mutashobih — haqiqatini bilish imkoni 
yoʻq boʻlgan oyatlar haqida bahslarga berilish, sunnatni Qur'onga qarshi qo'yish, shaxslarni ulug'lashda 
va ibodatda g'uluv ketish, o'zni kofirlarga o'xshatish, sunnat ahliga turli laqablar qo'yish, salaf yo'lida 
yurgan kishilarni yomon ko'rish va ularni Rasululloh sollallohu alayhi va sallamning xabarlarini 
keltirgan kishilarga dushman boʻlish va ularni yengil sanash. O'zlariga muxolif boʻlgan odamlarni 
dalilsiz kofir hisoblash. Haqgo'y kishilarga qarshi hokimlar va sultonlardan yordam so'rash. 


“Ahlus-sunna val-jamoa” bid'atchilarning asosiylari toʻrtta deb biladilar. Ular: rofiza-shialar, 
havorijlar, qadariyyalar va murjialardir. Bulardan koʻplab firqalar ajralib chiqdi va Rasululloh sollallohu 
alayhi va sallam xabar berganlaridek, yetmish ikki guruhga yetib bordilar. 


“Ahlus-sunna val-jamoa”ning bid'atchi va nafs-havolariga ergashgan kishilarga raddiya berishda 
yaxshi sa'y-harakatlari bor. Ularning bular haqida aytgan soʻzlari koʻp boʻlib, biz quyida misol tariqasida 
ulardan ba'zilarini keltiramiz. 


Imom Ahmad ibn Sinan al-Katton rahimahulloh dedi: “Dunyoda qaysi bid'atchi bo'lmasin hadis ahlini 
yomon ko'radi. Bid'at ishlarni qilguvchi kimsaning qalbidan hadisning halovati ketadi” B3 


asan 


Imom Abu Hotim al-Hanzaliy ar-Roziy rahimahulloh dedi: “Bid'atchilarning belgisi — hadis ahlini 
ayblab g'iybat qilib yurish, zindiqlarning belgisi — hadis ahlini salaflardan kelgan xabarlarni bekor 
qilgan “xashaviylar” deb atashlari, jahmiylarning belgisi — salaf yo'lida yurgan kishilarni 
“mushabbihalar” (Allohni maxluqlarga oʻxshatuvchilar) deb, qadariyyalarning belgisi — salaf yoʻlida 
yurgan kishilarni “mujabbiralar” deb, murjialarning belgisi — salaf yoʻlida yurgan kishilarni “muxolifa”, 
nuqsoniyya” deb, rofizalarning belgisi — salaf yo'lida yurgan kishilarni “nosibalar” deb atashlaridir. 
“Ahlus-sunna”ning bir ismi bor. “Ahlus-sunna”ni yuqoridagi barcha nomlar bilan nomlash xato, balki 
maholdir” 34 


Makka shahridagi ibn Katilaga hadis ahlini eslatilsa, u: “Hadis ahli yomon odamlar” — deb aytibdi” 
deyilganida Imom Ahmad ibn Hanbal rahimahulloh: “U — zindiqdir, u — zindiqdir, u — zindiqdir”- 
deb, qoʻllarini siltab uylariga kirib ketdilar” B5 


Alloh ta'olo hadis ahlini va “ahlus-sunna”ni ularga nisbat berilgan barcha ayblardan himoya qildi. 
Ular Rasululloh sollallohu alayhi va sallamning yoʻllari boʻlmish ulug“ sunnat, maqbul siyrat, toʻg'ri yo'l, 
kuchli va yetuk hujjat sohiblaridir. Alloh ta'olo ularni O'zining Kitobi va Rasuli sollallohu alayhi va 
sallamning sunnatlariga ergashish, Rasululloh sollallohu alayhi va sallam va din imomlari hamda Islom 
yo'lida harakat qilgan ummat olimlarini yaxshi ko'rishga muvaffaq qildi. Rasululloh sollallohu alayhi va 
sallam: “Kishi o'zi yaxshi koʻrgan qavm bilan birgadir” — Beldeb xabar berganlaridek, kim kimni yaxshi 
ko'rsa u bilan birgadir. 


Rasululloh sollallohu alayhi va sallam, ummatning dastlabki uch avlodi hidoyat imomlari, shariat 
olimlari, muhaddislar, salaflar boʻlmish sahobalar, tobeinlar, taba'a-tobeinlarni yaxshi ko'rgan va ularga 
bizning kunimizga qadar ergashgan kishi “ahlus-sunna” ya'ni, sunnat sohibidir. 


Salaf ulamolarining bid'atchilardan ehtiyot boʻlish haqidagi oʻgitlari 


e Amirul-mo'minin Umar ibn Hattob raziallohu anhu dedi: “Yaqin kunda ba'zi odamlar kelib sizlar 
bilan Qur'ondagi haqiqatini bilish imkonsiz oyatlar bilan bahs qiladilar. Ularga sunnat bilan hujjatlar 
keltiringlar! Chunki sunnat sohiblari sunnatni biluvchiroqdirlar” Imom Lalakaiy: “Sharhu usuli e'tiqodi 
ahlissunnati val-jamaati”. Ibn Batta: “al-Ibana” 


e Taqdirni inkor etgan kishilar haqida berilgan savolga Abdulloh ibn Umar raziallohu anhu: “Agar 
ularni uchratsang ularga: “Abdulloh ibn Umar ulardan, ular esa Abdulloh ilbn Umardan bezor ekanini 
bildir” — deb uch marta takrorladi (Imom Lalakaiy: “Sharhu usuli e'tiqodi ahlissunnati val-jamaati”). 


e Abdulloh ibn Abbos raziallohu anhu dedi: “Nafs-havosiga ergashgan kishilar bilan birga o'tirma! 
Ular bilan oʻtirish qalbni kasal qiladi” (Imom Lalakaiy: “Sharhu usuli e'tiqodi ahlissunnati val-jamaati”). 


e Zohid va olim Fuzayl ibn Iyoz rahimahulloh dedi: “Bid” atchidan diningga ehtiyot boʻl! U bilan oʻz 
ishlaringda maslahat qilma va birga o'tirma! Bid'atchi bilan birga oʻtirgan kishining qalbini Alloh Ta'olo 
ko'r qiladi” (Imom Lalakaiy: “Sharhu usuli e'tiqodi ahlissunnati val-jamaati”). 


e Imom Abdulloh ibn Muborak rahimahulloh dedi: “Parvardigoro, bid'atchiga menga yaxshilik 
qilishni taqdir etmaki, qalbim uni yaxshi ko'rib qolmasin!” (Imom Lalakaiy: “Sharhu usuli e'tiqodi 
ahlissunnati val-jamaati”). 


e Imom Hasan Basriy rahimahulloh dedi: “Alloh Ta'olo nafs-havosiga ergashgan kishining tavba 
qilishiga izn bermadi” (Imom Lalakaiy: “Sharhu usuli e'tiqodi ahlissunnati val-jamaati”). 


e Mo'minlarning hadis bobidagi amiri Sufyon Savriy rahimahulloh dedi: “Bid” atchining so'zlariga 
bid'atchi ekanini bila turib quloq solgan odamdan Alloh Ta'oloning himoyasi koʻtariladi va o'z holiga 
tashlab qo'yiladi” (Ilon Vaddoh: “al-Bida” van-Nahyu anho”). 


e Imom Avzoiy rahimahulloh dedi: “Bid'atchiga bahs qilish imkonini bermangiz! Chunki u 
qalbingizda fitnasi orqali shubha paydo qiladi” (Ibn Vazzoh: “al-Bida” van-Nahyu anho”). 

e Muhammad ibn Siriyn rahimahulloh bid'atdan ogohlantirib dedi: “Bir bid'atni paydo qilgan kishi 
bir sunnatdan voz kechadi” (Imom Muslim rivoyati). 


e Imom Molik ibn Anas raziallohu anhu dedi: “Bid”atchiga salom berilmaydi hamda unga qiz berib, 
qiz olinmaydi” (Imom Molik: “al-Madinatul-Munavvara”). 


e Imom Shofiiy rahimahulloh kalom ilmi (aqliy dalillarni naqliy dalillar ustiga afzal ko'rish) haqida 
so'zlayotgan odamlarni ko'rib baralla: “Yo biz bilan yaxshilikcha oʻtirasizlar yoki oʻrningizdan turib 
ketasizlar!” — dedilar. (Nasr ibn Ibrohim Maqdisiy: “Muxtasar kitabil-hujjati ala taariqil-mahajjati”). 


e Ahlus-sunnaning imomi Ahmad ibn Hanbal rahimahulloh dedi: “Bid'atchi va nafs-havolariga 
berilgan kishilardan musulmonlarning biron ishida yordam so'ralmaydi. Chunki buning dinga katta 
zarari bordir” (Ibn Javziy: “Manaqibul-imom Ahmad”). 


“Bid'atlarning barchasidan saqlan! Biron bid'atchi bilan diniy ishlaring haqida maslahat qilma!” (Ibn 
Javziy: “Manaqibul-imom Ahmad”). 


e Imom Abdurrahmon ibn Mahdiy rahimahulloh dedi: “Nafs-havolariga berilgan kishilar ichida 
Jahmning safdoshlaridan ko'ra yomonroq odamlar yoʻqdir. Chunki ular: “Osmonda hech kim yo'q” — 
deb aytadilar, Mening ra'yim Allohga qasamki, ularga qiz va meros berilmasligidir” (Abdulloh ibn imom 
Ahmad: “Kitabus-sunna”). 


e Abu Kiloba Basriy rahimahulloh dedi: “Nafs-havosiga berilgan kishilar bilan birga o'tirmanglar! 
Garchi ular kirgan mavzularga kirmasangiz-da, sizlarni bilgan narsalaringizda ham chalg'itib qoʻyadilar” 
(Ibn Batta: “al-Ibaana”). 


e Ayyub Saxtayoniy rahimahulloh dedi: “Nafsu havo ahli zalolat ahlidir. Ular oqibatini doʻzaxdan 
boshqa narsa deb bilmayman”. (Ibn Batta: “al-Ibaana”). 


e Qoziy Abu Yusuf rahimahulloh: “Men jahmiy, rofiziy (shia) va qadariylar orqasida namoz 
oʻqimayman” — dedilarP7!. (Lalakaiy: “Sharhu usuli e'tiqodi ahlissunnati val-jamaati”). 


e Shayxulislom Abu Usmon Ismoil Sobuniy rahimahulloh dedi: «Bid'atchilarning belgilari ma'lumdir. 
Ular ichida eng aniq koʻrinib turadigani, Rasululloh sollallohu alayhi va sallamdan xabar olib kelgan 
kishilarga dushmanlik qilish, ularni tahqirlash, “hashaviylar”, johillar, “zohiriylar” va “mushabbihlar” — 
deb atashlaridir. Sababi ular Rasululloh sollallohu alayhi va sallamning xabarlari haqida: Bu xabarlar 
ilmdan uzoqdir deb bilishlari va haqiqiy ilm bu ularning qalblariga Shayton tashlayotgan, fosid aqllari 
o'ylab topgan hamda qora qalblari vasvasa qilgan narsalar deb e'tiqod qilishlaridir». (“Aqidatus-salaf 
ahlil-hadis). 


e Imom Shofiiy rahimahulloh bid'atchi va nafs-havolariga ergashgan kishilar haqidagi hukmini 
qo'yidagi soʻzlar bilan ifodaladi: 


«Mening kalom ahllari haqidagi hukmim — ularni xurmo shoxlari bilan savalash va tuyalarga 
mindirilib qabila va urug'lar oʻrtasida aylantirish hamda: “Kitob va sunnatni tashlab, kalomga 
berilganlarning jazosi shudir” — deb aytilishidir». (Imom Bag'aviy: “Sharhussunna”). 


e Abu Muhammad ibn Mas'ud ibn Farro' Bag'aviy dedi: “Sahobalar, tobeinlar, tobeinlarga 
ergashganlar va sunnat olimlari bid'atchilarga nisbatan dushmanlik va ularni tark qilish e'tiqodida 
hayotdan oʻtdilar” (Imom Bag'aviy: “Sharhussunna”). 


e Imom Ismoil Sobuniy o'zining bebaho kitobi “Aqidatus-salaf ashabil-hadis” (Salaf — hadis ahlining 
e'tiqodi) nomli kitobida “ahlus-sunna”ning bid'atchilarni xorlash haqidagi ijmo'(ittifoq)- larini naql qilib 
dedi: “Kitobimning bu boʻlimida keltirilgan jumlalar salaf o'rtasida hech xilofsiz qilgan e'tiqodlari, balki, 
ijmo'laridir-ki, ular bid” atchilarni xorlash, xo'rlash, ularni sharmanda qilish, uzoqlashtirish, ulardan uzoq 
boʻlish va ularni tark qilish bilan Alloh Ta'ologa yaqin bo'lishga ittifoq qildilar”. 


faohyat 


O'n birinchi asos. “Ahlus-sunna val-jamoa”ning suluk va ahloqdagi yoʻli 


Salaf solih — “ahlus-sunna val-jamoa” e'tiqodining asoslaridan biri — ular “al-amru bil-ma'ruf” 
(yaxshilikka buyurish) va “an-nahyu anil-munkar” (yomonlikdan qaytarish)8 ishlarini olib boradilar va 
Islom ummatining yaxshiligi amri ma'ruf va nahiy munkar bilan boqiydir, amri ma'ruf va nahiy munkar 
Islom dinining buyuk an'analaridan hamda Islom jamoasini saqlanib qolish sabablaridandir. U inson 
toqatiga qarab farz boʻladi va bunda undan kelayotgan manfaat e'tiborga olinadi” — deb iymon 
keltiradilar. Alloh ta'olo dedi: 


«(Ey ummati Muhammad), sizlar odamlar uchun chiqarilgan millatlarning eng yaxshisi boʻldingiz. 
Zero, sizlar yaxshi amalga buyurasiz, isyon - gunohdan qaytarasiz va Allohga iymon keltirasiz» (Oli 
Imron: 110). 


Rasululloh sollallohu alayhi va sallam dedilar: “Sizlarning qaysi biringiz gunoh ishni koʻrsa uni qo'li 
bilan, qudrati yetmasa tili bilan, qodir boʻlmasa qalbi bilan oʻzgartirsin. Bu esa, (qalb bilan o'zgartirish) 
eng zaif iymondir”. (Imom Muslim rivoyati). 


“Ahlus-sunna val-jamoa” amri ma'ruf va nahiy munkar qilishda muloyimlik, hikmat bilan da'vat va 
chiroyli mav'izalarni oldinga qoʻyadilar. Alloh ta'olo dedi: 


«(Ey Muhammad sollallohu alayhi va sallam), Parvardigoringizning Yoʻliga - Diniga donolik - hikmat 
va chiroyli pand-nasihat bilan da'vat qiling! Ular (Siz bilan talashib-tortishadigan kimsalar) bilan eng 
goʻzal yoʻlda mujodala -— munozara qiling!» (Nahl: 125). 


“Ahlus-sunna val-jamoa” yaxshilikka buyurish va yomonlikdan qaytarish paytida, Alloh ta'oloning 
quyidagi so'zlarida bayon qilinganidek, xalqdan kelgan ozorlarga sabr qilish vojib deb oʻylaydilar. Alloh 
ta'olo dedi: 


«Ey oʻgʻilcham, namozni toʻkis ado et, yaxshilikka buyur va yomonlikdan qaytar hamda oʻzingga 
yetgan (balolarga) sabr qil! Albatta mana shu— ishlarning maqsadga muvofig'idir». (Luqmon:17). 


11! 


Ahlus-sunna val-jamoa” yaxshilikka buyurib, yomonlikdan qaytarar ekan, shu vaqtning o'zida, 
boshqa bir asos — jamoatni, birlikni va yaxlitlikni saqlash va tarqoqlikning oldini olishga rioya qiladi. 


“Ahlus-sunna val-jamoa” har bir musulmon bilan samimiy hamda ezgulik va taqvo asosida hamkor 
boʻladilar. Rasululloh sollallohu alayhi va sallam: “Din samimiy bo'lishlikdir” — dedilar. Sahobalar: 
“Kimlarga”, deb so'radilar. Rasululloh sollallohu alayhi va sallam: “Alloh, Uning Kitobi, Uning rasuli 
hamda musulmonlarning boshliqlari va ommasiga” — deb javob berdilar” (Imom Muslim rivoyati). 


“Ahlus-sunna val-jamoa” juma va jamoat namozlari, haj, jihod va iyd (hayit bayram)larni amirlar 
bilan, ular xoh solih va xoh fojir boʻlsinlar, bidat ahliga xilof o'laroq birga ado etishga ri'oya qiladilar. 


“Ahlus-sunna val-jamoa” farz namozlarini avvalgi vaqtida jamoat bilan ado etish uchun shoshiladilar 


(chunki namozlarning avvalgi vaqti oxirgi vaqtidan koʻra afzalroqdir) va Alloh ta'oloning quyidagi 
oyatlarida bayon qilinganidek, namozda xushu' va sokinlik bilan turishga buyuradilar. Alloh ta'olo dedi: 


«Darhaqiqat, moʻminlar najot topdilar. Ular namozlarida (qo'rquv va umid bilan) boʻyin eguvchi 
kishilardir.» 


(Mo'minun: 1, 2). 
“Ahlus-sunna val-jamoa” bir-birlariga tunda namozga turishni (qiyomul-laylni) tavsiya qiladilar. 


Chunki Alloh ta'olo Rasululloh sollallohu alayhi va sallamni qiyomul-laylga, Unga toat ibodatda jiddu- 
jahd qilishga buyurdi. 


«Oisha onamizdan rivoyat qilinadiki: Rasululloh sollallohu alayhi va sallam kechasida namoz oʻqishga 
turar, hatta oyoqlari yorilib ketar edi. Shunda Oisha roziallohu anho: "Yo Rasulalloh, siz nega bunday 

qilasiz? Axir Alloh ta'olo sizning avvalgi va oxirgi gunohlaringizni kechirganku!” dedilar. Rasululloh 
sollallohu alayhi va sallam: "Allohga shukr qiluvchi banda boʻlmayinmi?! — dedilar». (Imom Buxoriy) 


“Ahlus-sunna val-jamoa” imtihon paytlarida sabot bilan turadilar, balo-musibat paytida sabr, 
farovonlik paytida shukr qiladilar va Allohning tushgan qazosiga rozi boʻladilar. Alloh ta'olo dedi: 


«Hech shak-shubha yoʻqki, sabr-toqat qiluvchilarga ajr-mukofotlari hisob-kitobsiz toʻla-toʻkis 
qilib beriladi» (Zumar:10) 


Nabiy sollallohu alayhi va sallam dedilar: “Mukofotning kattasi baloning kattasi bilan boʻladi. 
Darhaqiqat, Alloh ta'olo bir qavmni sevsa, ularga balo yuboradi. Kim bu baloga rozi boʻlsa, unga rozilik 
bordir. Kim g'azab qilsa, unga g'azab bordir” (Alboniy: “Sahihu sunanit-Termiziy”). 


“Ahlus-sunna val-jamoa” Alloh ta'olodan baloni umid qilmaydilar va uni so'ramaydilar. Chunki 
baloda sabot bilan tura oladilarmi yoki yoʻqmi, bilmaydilar. Ammo balo yetsa sabr qiladilar. 


Nabiy sollallohu alayhi va sallam dedilar: “Dushmanga duch kelishni orzu qilmanglar va Allohdan 
ofiyat so'ranglar! Agar dushmanga duch kelsangiz, sabr qilinglar!” (Muttafaqun alayh). 


“Ahlus-sunna val-jamoa” qiyinchilik paytida Allohning rahmatidan noumid boʻlmaydilar. Zero Alloh 
buni harom qilgan. Ular balolik kunlarni tez kunda keladigan shodlik va g'alabaning umidida 
o'tkazadilar. Chunki ular Allohning va'dasiga ishonadilar va har bir qiyinchilik ortidan yengillik bor 
ekanini biladilar. Ular boshlariga tushgan balolarning sababini boshqalarda emas, o'zlarida izlaydilar 
hamda: “Bu qiyinchilik va balolar oʻz qo'limiz bilan qilgan narsalar evaziga keldi. G'alaba goho gunoh 
ishlarni qilish yoki Rasululloh sollallohu alayhi va sallamga ergashishda sustlik qilish sababli 
kechikadi” — deb e'tiqod qiladilar. Alloh ta'olo dedi: 


«(Ey insonlar), sizlarga ne bir musibat yetsa, bas, oʻz qoʻllaringiz qilgan narsa - gunoh sababli 
(etur)». (Shuro: 30). 


“Ahlus-sunna val-jamoa” qiyinchilik va dinga yordam berishda yerda mavjud boʻlgan sabablar va 
dunyoviy taraqqiyotgagina suyanmaydilar. Shu bilan birga ulardan g'ofil ham bo'lmaydilar. Alloh 
ta'oloning taqvosi, gunohlarga istig'for aytish, Alloh ta'oloning O'zigagina suyanish va farovonlik 
davrida shukr qilish mashaqqatdan soʻng tezda g'ussadan ozod boʻlishning muhim sabablaridandir” — 
deb qaraydilar. 


“Ahlus-sunna val-jamoa” ne'matlarga nonko'rlik qilishning yomon oqibatlaridan qo'rqadilar. Shuning 
uchun ham, ularni boshqa odamlardan koʻra berilgan ne'mat uchun davomiy suratda Alloh ta'ologa ko'p 
shukronalar aytgan holda ko'rasiz. 


Rasululloh sollallohu alayhi va sallam dedilar: “O'zingizdan kam kishiga boqing. O'zingizdan ortiq 
kishiga qaramang. Chunki shunday qilishingiz Allohning ne'matini nopisand qilmasligingizga 
munosibdir”. (Alboniy: “Sahihu Sunanit-Termiziy”). 

“Ahlus-sunna val-jamoa” go'zal xulq va yaxshi amallar bilan bezanadilar. Rasululloh sollallohu alayhi 
va sallam dedilar: “Mo'minlarning iymoni komilrog'i axloqi goʻzalrog'idir” (Alboniy: “Sahihu sunanit- 
Termiziy”). 

“Menga sevimliroq va qiyomat kunida menga yakinroq o'tiradiganingiz xulqi goʻzalrog'ingizdir” 
(Alboniy: “Sahihu Sunanit-Termiziy”). 

“Taroziga qoʻyilgan narsalarning eng og'iri — goʻzal xulqdir. Goʻzal axloqli odam goʻzal xulqi bilan 
kunduzi nafl roʻza tutgan va kechasi turib namoz oʻqigan kishining maqomiga yetadi” (Alboniy: “Sahihu 
sunanit-Termiziy”). 


Quyidagilar salaf solih — “ahlus-sunna val-jamoa”ning axloqlaridan: 


e Ilm hamda amaldagi ixlos va bunga riyo kirib qolishidan qo'rqish. Alloh ta'olo dedi: 


asari 


«(Ey,insonlar), ogoh boʻlingizkim, xolis Din Yolgʻiz Allohnikidir (ya'ni, Yolg'iz Allohgina chin ixlos 
bilan ibodat qilinishga loyiq Zotdir).» (Zumar: 3). 


e Alloh ta'olo harom qilgan narsalarga nisbatan e'tiborli bo'lish, ular poymol etilganda g'ayurlik 
koʻrsatish, Allohning dini va shariatiga yordam berish, musulmonlarning hurmatlarini saqlash va ular 
uchun yaxshiliklarni istash. Alloh ta'olo dedi: «(Ish) shudir. Kim Alloh shiorlarini hurmat qilsa, bas, 
albatta (bu hurmat) dillarning taqvodorligi sababli bo'lur» (Haj: 32). 


("Kim Alloh harom qilgan narsalarni hurmat (rioya) qilsa, bas, bu Parvardigori nazdida oʻzi uchun 
yaxshidir" (Haj: 31). Tahririyatdan) 


e Ich va tashqarilari yaxshilikda bir xil bo'lishi uchun munofiqlikni tark qilishga harakat qilish, 
qanchalar ko'p boʻlmasin qilgan amallarini oz sanash, doimo oxirat amallarini dunyo amallaridan 
muqaddam qoʻyish. 


e Qalblarining muloyimligi, Alloh ta'oloning rahm qilishini umid qilib Allohning haqqida 
sustliklariga ko'p yig'lash, janozani ko'rganlarida yoki oʻlim, o'lim talvasasi va yomon xotimani 
eslaganlarida qalblarining titrashi, ibratlanish va oʻlimga hozirlik ko'rish. 


e Alloh ta'ologa yaqinlik maqomlari oshgan sayin kamtarlikning ziyoda bo'lishi. 


e Alloh ta'ologa qilgan ibodatlarida xatolarga yoʻl qoʻyishlari mumkin ekanini bilganlari uchun koʻp 
tavba va istig'forlar aytish, qilgan amallari bilan kibrlanmaslik, shuhratni yoqtirmaslik, yomonliklari u 
yoqda tursin, hatto qilgan ibodatlarida ham kamchilik bor deb qarash. 


e Taqvo to'g'risida juda diqqat-e'tiborli bo'lib o'zini taqvoli deb da'vo qilmaslik va Alloh ta'olodan 
ko'p qo'rqish. 


e Alloh ta'olodan hayotlarini yomon xotima bilan tugatishidan qattiq qoʻrqish, Allohning zikridan 
g'aflatda qolmaslik, dunyoning ular nazarida xorligi va uni tark etish, hovli-joylarni ehtiyojga yarasha 
qurish va ularni ziynatlashdan uzoq bo'lish. 


Rasululloh sollallohu alayhi va sallam dedilar: “Allohga qasamki, dunyoning oxiratga nisbatan farqi, 
biringiz mana shu barmog'ini dengizga solgani misolidir, bas, qarasin, barmogʻi nimani olib chiqdi 
ekan”. (Imom Muslim rivoyati). 


e Islom dini va musulmonlar haqida sodir boʻladigan xatolarga rozi bo'lmaslik balki uni rad qilish, 
agar u kechirilishi mumkin bo'lgan kimsa bo'lsa, u uchun uzr izlash, musulmon do'stlarining 
kamchiliklarini yashirish, taqvo maqomida oʻz nafsini qattiq tergash, biron kishining aybi fosh boʻlishini 
yaxshi koʻrmaslik, odamlarning ayblarini qo'yib, o'z ayblari bilan mashg'ul boʻlish, sirlarni saqlash, biron 
kishiga u haqida eshitgan narsalarni yetkizmaslik, odamlarga dushmanchilik qilishni tark qilish, ularga 
yoqishga harakat qilish, biron kishining yomonligiga yomonlik bilan javob qaytarmaslik va biron 
musulmon kishiga dushmanlik qilmaslik. 


Rasululloh sollallohu alayhi va sallam: “Jannatga “qattot” bo'htonchi, (Imom Muslimning rivoyatida 
esa “nammom”) — chaqimchi kirmaydi” — dedilar. (Imom Buxoriy rivoyati). 


e Yig'ilishlarida, gunoh majlisi boʻlib qolmasligi uchun, g'iybat yo'llarini toʻsishlik va tillarni undan 
saqlashlik. Alloh ta'olo dedi: 


«Ey moʻminlar, koʻp gumon(lar)dan chetlaninglar! Chunki, ayrim gumon(lar) gunohdir! 
(O'zgalarning ayblari ortidan) josuslik qilib yurmanglar va ayrimlaringiz ayrimlarni g'iybat qilmasin! 
Sizlardan biron kishi oʻzining oʻlgan birodarining goʻshtini yeyishni yaxshi koʻrurmi?! Ana yomon 
koʻrdingizmi?! (Bas, gunohi bundan-da ortiq bo'lgan g'iybatni ham yomon ko'ringiz)! Allohdan qo'ʻrqingiz! 
Albatta Alloh tavbalarni Qabul Qilguvchi Mehribondir». (Hujurot: 12). 

e O'ta hayoli, odobli, viqorli, kamgap, sokin va koʻp sukutli boʻlish, oz kulish, so'ragan odamga 
qulaylik boʻlsin uchun hikmat bilan soʻzlash, dunyoviy narsalarga quvonmaslik, bu ularning aqllari 
komil boʻlgani uchundir. 


Rasululloh sollallohu alayhi va sallam dedilar: “Alloh va oxiratga iymon keltirgan kishi yaxshi 
so'zlarni so'zlasin yoki sukut saqlasin!” (Muttafaqun alayh) 


“Sukut saqlagan kishi najot topibdi” (Alboniy: “Sahihu sunanit-Termiziy”) 


e Molini olib yoki obro'siga tegib yoxud urib yo shu kabilar bilan ozor bergan kishilarni kechirib, afv 
etish. Alloh ta'olo dedi: 


«(U taqvodor zotlar) yaxshi-yomon kunlarda infoq-ehson qiladigan, g'azablarini ichlariga yutadigan, 
odamlarning (xato-kamchiliklarini) afv etadigan kishilardir. Alloh bunday yaxshilik qiluvchilarni 
sevadi». (Oli Imron: 134). 


e Shaytonga qarshi kurashishdan g'aflatda qolmaslik, uning makru tuzoqlarini bilishga harakat qilish, 
tahorat, namoz va boshqa ibodatlarda vasvasalardan saqlanish. Chunki bularning barchasi 
shaytondandir. 


e Ehtiyojdan ortiqcha boʻlgan narsalardan ertayu-kech maxfiy va oshkora ravishda sadaqalar berish, 
oziq-ovqat, kiyim-kechak va boshqa narsalardagi ehtiyojlarida hamdard boʻlish uchun doʻstlarining 
ahvolidan xabar olish va oʻzlari ega boʻlgan halol narsalarda isrof qilmaslik. 


e Baxillikni yomon ko'rish, sahovat va ehson qoʻlini ochish, mollarni sarf etish, safarlar va turar- 
joylarda do'stlarga hamdard bo'lish, (chunki bu bilan maqsadlari — dinga yordam berish — yoʻlida 
hamkorlik vujudga keladi), do'stlarga yaxshilik qilishga boʻlgan muhabbatlarining qattiqligi, bir-birlariga 
quvonch keltirish va bunda o'zidan avval do'stlarni qoʻyish. 


e Mehmonni ikrom qilish, shar'iy uzr bo'lmaganda ularga oʻzi xizmat qilish. Ular mehmonga taom 
berib uning xizmatini qilib ham yaxshi gumonlar sabab unga munosib xizmat koʻrsatolmadik deb 
tushunadilar va taomlari harom bo'lgan, kambag'allar qolib boylarni chaqirilgan yoki gunoh amallar 
sodir etiladigan mehmondorchiliklarga ijobat qilmaydilar. 


e Katta u yoqda tursin, kichik bilan, yaqinni qo'ya turing, uzoq kishi bilan — olim-ku albatta — xatto 
johil bilan ham goʻzal odobda bo'lish. 


e Odamlar o'ʻrtasini isloh qilish. Bu yaxshilik yoʻllarining eng samaralisi va ezgulik cho'qqisidir. 
Chunki oʻrtalarning islohi bilan musulmonlarning oʻrtalarini buzish va adovatlar solish uchun hozirlagan 
shaytonning barcha rejalari puchga chiqadi. 


e Hasaddan qaytarish. Chunki hasad adovat, nafrat, iymonning zaifligi, dunyo va undagi narsalarni 
noshar'iy maqsadda yaxshi ko'rishni paydo qiladi. 
e Ota-onaga itoat va yaxshilik qilishga buyurish. Alloh ta'olo dedi: 


«Biz insonni ota-onasiga yaxshilik qilishga buyurdik. (Ya'ni, ota-ona xoh yaxshi, xoh yomon bo'lsin, xoh 
musulmon, xoh kofir bo'lsin ularga yaxshilik qilish farzandning burchidir)» (Ankabut: 8). 


e Chiroyli qo'shnichilik, bandalarga muloyim muomala qilish, qarindoshlik aloqalarini bog'lash, 
salomni oshkor berish, faqir, miskin, yetim va musofirlarga mehribon boʻlishga buyurish. 


e Faxrlanish, kibrlanish, tajovuzkorlik va xalqlar ustida zo'ravonlik qilishdan qaytarish hamda barcha 
narsalarda adolatli bo'lishga buyurish. 


e Shariat rag'batlantirgan barcha fazilatli ishlarni qilishda sustlik qilmaslik. Rasululloh sollallohu 
alayhi va sallam dedilar: “Hech bir yaxshilikni, hatto doʻstingga ochiq yuz bilan uchrashni boʻlsa-da 
nopisand qilma!” (Imom Muslim rivoyati). 

e Badgumonlik, josuslik va musulmonlar ayblarini qidirishdan qaytarish. Chunki bu ishlar ijtimoiy 
aloqalar va doʻstlar oʻrtasini buzadi, fasod urug'larini sochadi. “Ahlus-sunna val-jamoa” o'z nafslari 


uchun (intiqom shaklida) g'azab qilmaydilar. Chunki ular g'azabning nimaligini tushunadilar. Alloh 
ta'olo dedi: 


«(U taqvodor zotlar) yaxshi-yomon kunlarda infoq-ehson qiladigan, g'azablarini ichlariga yutadigan, 


odamlarning (xato-kamchiliklarini) afv etadigan kishilardir. Alloh bunday yaxshilik qiluvchilarni 
sevadi». (Oli Imron: 134). 


“Ahlus-sunna val-jamoa”ning bulardan boshqa payg'ambarimiz Muhammad sollallohu alayhi va 
sallamdan meros qilib olgan ko'p xulqlari bor. 89! 

“Ahlus-sunna val-jamoa” imomlarining Rasululloh 
(sollallohu alayhi va sallam)ga ergashish va bid'atdan 
qaytarish haqidagi oʻgit va soʻzlari 


1 — Muoz ibn Jabal raziallohu anhu dedi: “Ey odamlar, ilmni ko'tarilishidan avval olinglar! Ilmning 
koʻtarilishi olimlarning ketishi (o'limi) bilan boʻladi. Bid'at, bid'atchilik va qattiqqoʻllikdan uzoq 
I” 


boʻlinglar! Eski (ya'ni, sahobalar vaqtidagi) ishingizni lozim tutingiz 
anha”). 


(Ibn Vazzoh: “al—Bid'a van-nahyu 


2 — Huzayfa ibn Yamoniy raziallohu anhu dedi: “Rasululloh sollaallohu alayhi va sallamning 
sahobalari qilmagan biron ibodatni qilmanglar! Chunki, avvalgi keyingiga soʻz qoldirmadi. Ey qorilar, 
Allohdan qo'rqinglar, oʻzingizdan avval yashab oʻtgan kishilarning yoʻllaridan ketinglar!” (Ibn Batta: “al- 
Ibaana”). 


3 — Abdulloh ibn Mas'ud raziallohu anhu dedi: “Kim yoʻl izlasa, oʻzidan avval yashab oʻtgan 
kishilarning yoʻllaridan ketsin. Ular Muhammad sollallohu alayhi va sallamning ashoblari bu ummatning 
yaxshilari, qalblari sof, ilmlari chuqur va takalluflari ozi edilar. Alloh ta'olo ularni payg'ambari 
Muhammad sollallohu alayhi va sallamga suhbatdosh bo'lish va dinini yetkazish uchun tanlab olgan edi. 
Ularning axloqlari va turmush tarzlaridan oʻrnak olingiz! Ular toʻg'ri yoʻldagi kishilardir!” (Imom 
Bag'aviy: “Sharhussunna”). 


“(Sahobalarga) ergashingiz va bid'at ishlarni qilmangiz, shuning oʻzi sizlar uchun kifoyadir. O'zingiz 
uchun eski, ilgarigi ishlarni lozim tutingiz!” (Dorimiy: “Sunan”) 


4 — Abdulloh ibn Umar raziallohu anhumo dedi: “Odamlar modomiki, sunnatga ergashar ekanlar, 
toʻgʻri yo'ldadirlar” (Imom Lalakaiy: “Sharhu usuli e'tiqodi ahlissunnati val-jamoati”). 


“Odamlar chiroyli deb hisoblasalar-da, barcha bid'at zalolatdir” (Imom Lalakaiy: “Sharhu usuli 
e'tiqodi ahlissunnati val-jamoati”). 


5 — Buyuk sahobalardan biri boʻlmish Abud-Dardo' raziallohu anhu: “Sunnatni ushlasang hargiz 
adashmaysan!” — dedi (Ibn Batta: “al-Ibaana”) 


6 — Amirul-moʻminiyn Aliy ibn Abi Tolib raziallohu anhu dedi: “Agar din ra'y bilan boʻlsa edi, 
mahsining tagi ustidan koʻra mash tortishga loyiqroq boʻlar edi. Lekin, men Rasululloh sollallohu alayhi 
va sallamning mahsining ustiga mash tortganini koʻrdim” (Ibn Abu Shayba: “al-Musannaf”). 


7 — Abdulloh ibn Amr ibn Os raziallohu anhu dedi: “Bid'at paydo boʻlsa, kun sayin rivojlanib boradi. 
Sunnat amaldan chiqarilsa, kun sayin uzoqlasha boshlaydi” (Ibn Batta: “al-Ibaana”). 


8 — Abbos ibn Rabi'a raziallohu anhu dedi: “Men Umar ibn Xattob raziallohu anhuning (Ka'badagi) 
Qora toshni o'par ekan: “Men sening zarar yoki foyda bermaydigan tosh ekaningni yaxshi bilaman. Agar 
Rasululloh sollallohu alayhi va sallamning seni oʻpganlarini ko'rmaganimda edi, o'pmagan boʻlar edim” 
deganlarini eshitdim”. (Imom Buxoriy va Imom Muslim rivoyati). 


9 — Odil xalifa Umar ibn Abdulaziz raziallohu anhu dedi: “Sen qavm (sahobalar) toʻxtagan yerda 
toʻxta! Chunki ular bilib toʻxtadilar va ongli ravishda tiyildilar. Ular sizlar qilayotgan bu bid'atlarni kashf 
etishga qodirroq va bu narsalarda yaxshilik boʻlganda edi ular bu fazlga loyiqroq boʻlardilar. Agar sizlar: 
“Ulardan keyin paydo boʻlgan” desangiz, uni ularga muxolif boʻlgan va ularning yoʻllaridan og'ishgan 
odamlar o'ylab topganlar. Ular u narsalardan behojat qiladigan kifoya so'zlarni aytib gapirib ketganlar. 
Ulardan oshirgan kishi qiynalgan xordir. Ulardan kamaytirgan beparvo nuqsonlidir. Bir qavm 
ularnikidan kamaytirdilar bas, jafo qildilar, boshqa bir qavm ulardan oshdilar, bas, g'uluv ketdilar. 
Sahobalar esa bu ikkisining oʻrtasi “sirotal-mustaqiym” — toʻg'ri yoʻldadirlar” (Ibn Qudoma: “Lum/'atul- 
e'tiqodil-xodiy ila sabilir-rashod”). 

10 — Imom Avzoiy rahimahulloh dedi: “Odamlar sizdan yuz oʻgirsalar-da, salaf yo'lida boʻling. 
Chiroyli soʻzlar bilan bezasalarda, odamlarning ra'ylaridan ehtiyot bo'ling! Chunki siz toʻg'ri yoʻlda 
boʻlar ekansiz, ishning o'zi oydin boʻladi” (Xatib Bag'dodiy: “Sharafu ashabil-hadis”). 


11 — Ayyub Sihtiyoniy rahimahulloh dedi: “Bid'atchi ibodatida qancha tirishsa, Allohdan shuncha 
uzoq boʻladi” (Ibn Vazzoh: “al-Bid”a van-Nahyyu anho”). 


12 — Hasson ibn Atiyya rahimahulloh dedi: “Kishilar dinlarida qancha bid'at paydo qilsalar, shuncha 
sunnat ulardan tortib olinadi” (Imom Lalakaiy: “Sharhu usuli e'tiqodi ahlissunnati val-jamoati”). 


13 — Muhammad ibn Siriyn rahimahulloh dedi: O'tganlar: “Modomiki, kishi sunnat uzra ekan, to'g'ri 
yo'ldadir” — der edilar”. (Imom Lalakaiy: “Sharhu usuli e'tiqodi ahlissunnati val-jamoati”). 


14 — Sufyon Savriy rahimahulloh dedi: “Bid'at iblisga gunohdan sevikliroqdir. Chunki gunohdan 
tavba qilinadi, bid'atdan esa qilinmaydi”.( Bag'aviy: “Sharhussunna”). 


15 — Abdulloh ibn Muborak rahimahulloh dedi: “Suyanadigan narsang — sunnat boʻlsin. Ra'ydan 
hadisni izohlashga kifoyasinigina olgin!”. (Imom Bayhaqiy: “Sunanul-Kubro”). 


16 — Imom Shofiiy rahimahulloh dedi: “Qaysi masalada sunnatga xilof soʻzlagan bo'lsam, hayotimda 
ham oʻlgandan keyin ham bundan qaytdim” (al-Xatib: “al-Faqih val-mutafaqqih”). 


Rabi' ibn Sulaymon rahimahulloh dedi: “Imom Shofiiy kunlarning birida bir hadisni rivoyat qildi. Uni 
eshitgan kishilardan biri: “Ey Abu Abdulloh, siz bu hadisni olasizmi.” — deb savol berdi. Imom Shofiiy 
rahimahulloh: “Men Rasululloh sollallohu alayhi va sallamdan ishonchli (sahih) hadisni rivoyat qilsamu, 
uni oʻzim olmasam, sizlarni aqlim ketgan ekaniga guvoh qilaman”, — deb javob berdi” (Ibn Batta: “al— 
Ibaana”). 


17 — Nuh al-Jome' dedi: “Men Abu Hanifa rahimahullohga: “Odamlar yangi paydo qilgan farazlar va 
a'rozlar haqidagi gapga nima deysiz” — deb soʻrasam, u zot: “U soʻzlar "falsafachilar"ning so'zlaridir. Sen 
sunnat yoʻlida yur va har bir yangi paydo bo'lgan narsadan uzoq boʻl! Chunki u bid'atdir” — deb javob 
berdilar” (al-Xatib: “al-Faqih val-mutafaqqih”). 


18 — Imom Molik ibn Anas rahimahulloh dedi: “Sunnat Nuhning kemasi kabidir. Unga mingan kishi 
qutiladi, undan qolib ketgan kishi g'arq boʻladi”. (Suyutiy: “Miftahul-jannati fil-e'tisom bis-sunnati”). 


“Agar “kalom” (“Kalom” — mantiq fanini asos qilib, vahiyni aqlga moslash uchun harakat qilgan 
oqimdir) ilm boʻlsa edi, sahobalar va tobeinlar hukmlar haqida soʻz aytganlaridek, bu haqda ham biron 
narsa degan bo'lar edilar. Biroq, “kalom” ilmi botilga dalolat qiladigan botildir”. (Imom Bag'aviy: 
“Sharhussunna”). 


Ibn Mojishun rahimahulloh dedi: "Men Molik rahimahullohning: “Islom dinida biron bir bid'atni 
paydo qilib, uni hasana - chiroyli hisoblagan odam Muhammad sollallohu alayhi va sallam 
payg'ambarlikka xiyonat qilgan deb da'vo qilibdi. Chunki Alloh ta'olo: “Bugun men sizlarga diningizni 
komil qildim” — dedi. U kunda din boʻlmagan narsa bugun din boʻlmas” — deganini eshitdim”. (Imom 
Shotibiy: “al-E'tisom”). 


19 — Ahlus-sunna imomi Ahmad ibn Hanbal rahimahulloh dedi: “Bizning nazdimizda sunnat asoslari 
— Rasululloh sollalohu alayhi va sallamning sahobalari qilgan narsani mahkam ushlash, ularga ergashish 
va bid'atlarni tark qilishdir. Har bir bid'at zalolatdir” (Lalakoiy: “Sharhu e'tiqodi ahlissunnati val- 
jamoati”). 


20 — Hasan Basriy rahimahulloh: “Avvalgi salaf solihlarni koʻrgan odam bugun qayta tirilib kelsa edi, 
Islomdan biron narsani tanimagan boʻlar edi”— dedi va qo'lini chakkasiga qo'yib: “Faqatgina bu 
namozni tanir deb qo'shib qoʻydi. Alloh nomiga qasam ichib aytamanki, salaf solihni ko'rmagan, shu 
yomon munkar ishlarning ichida yashab, bid'atchining oʻz bid'atiga, dunyodorning o'z dunyosiga 
chaqirayotganini koʻrgan biroq, Alloh O'zi uni bu narsalardan saqlagan kishining holi bunday emas. 

Uning qalbi o'sha salaf solihga intila boshladi, ularning yoʻli haqida so'rar, katta ajrga ega bo'lish uchun 
ularning izlaridan borar va yo'llariga ergashar edi. Sizlar ham, insha-Alloh, ana shunday bo'linglar” — 
dedi (Ibn Vazzoh: “al-Bid”a van-Nahyu anho”). 


21 — Olimi boamal Fuzayl ibn Iyoz rahimahullohning soʻzi naqadar chiroyliki, dedilar: "Hidoyat 
yo'llariga ergash. Bu yoʻlga yurganlarning kamligi senga zarar qilmaydi. Zalolat yoʻllaridan saqlan! 
Halokatga uchrovchilarning ko'pligiga aldanma!” 


22 — Abdulloh ibn Umar raziallohu anhumo bir masalaga javob berganida bir kishi: “Sizning otangiz 
bundan man qilgan edi-ku!” — dedi. Abdulloh ibn Umar raziallohu anhumo: “Rasululloh sollallohu 
alayhi va sallamning amrlari ergashishga loyiqroqmi yoki otamnikimi?” —dedi. (Ilon Qoyyim: “Zodul- 
Maod”). 


Abdulloh ibn Umar raziallohu anhumo bid'atlarni inkor etishda, sunnatga ergashishda sahobalarning 
qattiq turadiganlaridan edi. U aksa urgan bir kishining: “Alhamdu lillah, vassolatu vassalamu ala 
Rasulillah” (Allohga hamdlar, Rasulullohga salavot va salomlar boʻlsin) deb aytganini eshitdi va unga: 
“Rasululloh sollalohu alayhi va sallam bizga bunday o'rgatmagan edilar. Balki, “Sizlardan biringiz aksa 
ursa "Alhamdu lillah” desin”— dedilar. "Alhamdu lillah vassolatu vassalamu ala Rosulillah” deb 
aytmadilar” — dedi. (Imom Termiziy: “as— Sunan”). 


23 — Abdulloh ibn Abbos raziallohu anhumo Rasululloh sollallohu alayhi va sallamning sunnatlariga 
Abu Bakr va Umar raziallohu anhumolarning so'zlari bilan e'tiroz bildirgan kishiga: “Sizlarning 
boshlaringizga tez kunda osmondan tosh yog'ilmasa deb qo'rqaman. Men sizlarga: “Rasululloh 
(sollallohu alayhi va sallam) aytdilar” desamu, sizlar: “Abu Bakr va Umar aytdi” deysizlar-a!” — dedi 
(Abdurrazzoq:”al-Musannaf”). 


Abdulloh ibn Abbos raziallohu anhumo “ahlus-sunna”ni sifatlar ekan: «“Ahlus-sunna” dan bo'lgan 
kishiga bir nazar tashlashning oʻzi, sunnatga da'vat etib, bid'atdan qaytaradi»— deb rost aytdi. (Lalakaiy: 
“Sharhu usuli e'tiqodi ahlissunnati val-jamaati”). 


24 — Sufyon Savriy rahimahulloh dedi: “Mashriqdagi bir kishining sunnat sohibi ekanining xabari 
yetsa, unga salom yoʻlla. Chunki sunnat ahli oz qoldi” (Lalakaiy: “Sharhu usuli e'tiqodi ahlissunnati val- 
jamoati”). 


25 — Ayyub Sihtiyoniy rahimahulloh dedi: “Sunnat ahlidan bo'lgan bir kishining vafot etganligini 
eshitsam, go'yo biron a'zoyimni yoʻqotgandek boʻlaman” (Lalakaiy: “Sharhu usuli e'tiqodi ahlissunnati 
val-jamoati”). 


26 — Ja'far ion Muhammad rahimahulloh dedi: “Men Qutayba rahimahullohning quyidagi so'zlarni 
aytganlarini eshitdim: “Agar Yahyo ibn Said, Abdurrahmon ibn Mahdiy, Ahmad ibn Hanbal, Ishoq ibn 
Rohavaynh... va ko'plab kishilarning ismlarini tilga oldi... kabi hadis ahlini yaxshi koʻrgan kishini ko'rsang, 
bilginki, u sunnat yoʻlidadir. Kim u (yuqorida zikri o'tgan imom)larga muxolif boʻlsa, bilginki, u 
bid'atchidir” (Lalakaiy: “Sharhu usuli e'tiqodi ahlissunnati val-jamoati”). 


27 — Ibrohim Nahaiy rahimahulloh dedi: “Agar Rasululloh sollallohu alayhi va sallamning sahobalari 
tirnoqlariga mash tortganlarida edi, ularga ergashishdagi fazlga erishish uchun tirnoqlarimni yuvmas 
edim”. (Abu Dovud: “Sunan”). 


28 — Abdulloh ibn Muborak rahimahulloh dedi: “Ey doʻstim, bilingki, ushbu kunda o'lim sunnatga 
amal qilib Allohga uchragan har bir musulmon uchun karomatdir”. "Innaa lillahi va innaa ilayhi roji'un". 
«Biz Alloh uchun (bandamiz) va Ungagina qaytuvchimiz». Alloh ta'ologa yolg'izligimiz, yordamchilarning 
ozligi, doʻstlarning ketishi (o'limi), bid'atlarning yoyilishidan, bu ummatning boshiga kelgan olimlar va 
“ahlus-sunna”ning o'limlari va bid'atlarning paydo bo'lishidan arzimizni aytamiz” (Ibn Vazzoh: “al-Bid'a 
van-nahyyu anho”). 

29 — Fuzayl ibn Iyoz rahimahulloh dedi: “Alloh ta'oloning bandalari borki, Alloh ta'olo ular bilan 
diyorlar (oʻlkalar)ni jonlantiradi. Ular sunnat sohiblari — “ahlus-sunna”dir”. (La-lakaiy: “Sharhu usuli 
e'tiqodi ahlissunnati val-jamoati”). 


30 — Imom Shofiiy rahimahullohning ahli sunnatni sifatlab aytgan ushbu soʻzlari naqadar goʻzal so'zdir: 
“Hadis ahlidan birini ko'rsam, Rasululloh sollallohu alayhi va sallamning sahobalaridan birini koʻrgandek 
bo'laman”. (al-Xatib: “Sharafu ashabil-hadis”). 


31 — Imom Molik rahimahulloh biz yuqorida eslatib o'tgan imomlarning soʻzlarini xulosalaydigan bir 
buyuk qoidani qoʻydilar: “Ushbu ummatning oxiri avvali isloh boʻlgan narsa bilan isloh bo'ladi. U kunda 
din bo'lmagan narsa bugun din boʻlmas”. (Qoziy Iyoz: “ash-Shifa”: 2/ 88). 


Mana shular ahli sunna val jamoaning salaf solih imomlaridan ba'zisining so'zlaridir. Ular bandalarning 
xolisrog'ʻi, o'z ummatiga xayrixohi va ummatning hidoyatu salohi nima bilan boʻlishini bilguvchirog'idir. 
Ular Alloh ta'olo va Rasulining sunnatini mahkam ushlashni tavsiya etadilar. Yangi paydo qilingan amallar 
— bid'atlardan ogohlantiradilar. Rosululloh sollallohu alayhi va sallam xabar berganidek xalos bo'lish va 
najot yoʻli u zot sollallohu alayhi va sallamning sunnati va yo'lini mahkam tutish ekanidan xabar beradilar. 

Salaf solih — “ahlus-sunna val-jamoa” e'tiqodiga 
da'vat etishning shart va qoidalari 


Ey Musulmon do'stim, bilgilki salaf solih e'tiqodiga uchta shart bilan da'vat qilinadi: 


1. Sog'lom toʻg'ri e'tiqod. 


I” 11! 


Ya'ni “rububiyat”, “uluhiyat”, “ism va sifatlar” tavhidi va e'tiqodning boshqa qirralari haqida salaf 
solih e'tiqodida boʻlish. 


2. Sog'lom toʻg'ri dastur. 
Ya'ni salaf solih qo'ygan usul va qoidalar asosida Qur'on va sunnatni tushunish. 
3. Sog'lom to'g'ri amal. 


Ya'ni bid'at ishlarni qilmaslik, balki, amal xoh e'tiqodiy, xoh amaliy va xoh lafziy boʻlsin, Alloh uchun 
xolis va shariatga muvofiq bo'lishi. 


Alloh ta'oloning yoʻliga da'vat etish eng sharafli ishlardan va buyuk ibodatlardan, payg'ambarlar va 
Allohning xos va sof bandalarining asosiy vazifalaridan, Alloh ta'olo bu haqda shunday dedi: 
“(Odamlarni) Alloh(ning dini)ga da'vat qilgan va oʻzi ham yaxshi amal qilib, "shak-shubasiz, men 
musulmonlardandirman", degan kishidan ham chiroyliroq soʻzlaguvchi kim bor?.” 


Rasululloh sollallohu alayhi va sallam odamlarga da'vatni qanday yetkazishimiz kerakligi haqida 
ta'lim berdilar va u zotning hayotida buning uchun yetarli darslar bor. 


Salaf solih e'tiqodiga da'vat etuvchi kishilar oʻz da'vatlarida Rasululloh sollallhu alayhi va sallamning 
da'vat uslublariga ergashishlari kerak. Shubhasiz, Rasululloh sollallohu alayhi va sallamning da'vat 
yo'lida Alloh ta'ologa da'vat qilish uslubida ochiq bayonlar borki, ular Rasululloh sollallohu alayhi va 
sallamning yoʻli va hayotga muxolif boʻlgan va odamlar o'ylab topgan yoʻllardan behojat qiladi. 


Shuning uchun ham, Alloh ta'oloning yo'liga da'vat etuvchi kishilar salaf solih kabi zamon va 
makonni rioya qilib da'vat etishlari kerak. 


Bu toʻg'ri tushunchadan kelib chiqib men da'vatchilar uchun ba'zi qoida va asoslarni eslatib oʻtishga 
harakat qildim. Shoyad bu sababli da'vat koʻzlangan sahih tarzda bo'lsa. 


Da'vatchining asos va qoidalari 


1—Bilingki, Alloh ta'oloning yo'liga da'vat etish — dunyo va oxiratdagi najot yoʻllaridan biridir. Alloh 
ta'olo siz sababli bir kishini hidoyat qilishi, sizga qizil tuyalarni berilganidan koʻra yaxshiroqdir. Da'vat 
qilinishi bilan savob yoziladi, unga da'vatni ijobat qilinishi shart emas. Da'vatchidan Islomga nusrat 
(g'alaba)ni roʻyobga chiqarishi talab qilinmagan u — Alloh ta'oloning ishidir. Biroq da'vatchidan bu 
yo'lda oʻz kuchlarini sarf etishi talab qilingan. 


Da'vatchi tayyorgarlik koʻrishi shart, nusrat esa Alloh ta'olo tarafidan va'dadir. Da'vat jihod turlaridan 
biri bo'lib, maqsad va natijalarida u bilan mushtarakdir. 


2—“Ahlus-sunna val-jamoa” yoʻli deb shakllangan, mo'tadilligi va umumiyligi, me'yordan ortiq va kam 
emasligi bilan mashhur boʻlgan salaf yoʻlini chuqur oʻzlashtirish. Qur'on va sahih sunnatni lozim tutgan 
shar'iy ilm bilan harakatni boshlash. Bunday shar'iy ilm Alloh ta'oloning fazli bilan toyilishdan saqlovchi 
va paygʻambarlar yo'lidan yurishni qasd qilgan kishi uchun nurdir. 


3— “Birlashishning asosi — tavhiddir” shiori ostida musulmonlar jamoatini vujudga keltirish va 
birlashishga haris bo'lish hamda bugungi kundagi musulmonlarni birlashtirish oʻrniga parchalab 
tashlayotgan guruhbozlikdan uzoq bo'lish. 


asari 


Alloh yo'liga da'vat etish uchun harakat qilayotgan har bir jamoatni musulmonlarning jamoati deb emas, 
balki, musulmonlardan bir jamoa deb tushunish. 


4— Muhabbat shaxslarga emas, dinga boʻlishi. Haq boqiydir, shaxslar esa foniydir. Haqni bil, ahlini 
taniysan! 


5— Hamkorlik va hamkorlikka olib boradigan barcha narsaga da'vat etish, ixtilof va ixtilofga olib 
boradigan barcha narsalardan uzoq bo'lish. Ittifoq qilgan narsalarimizda bir-birimizga yordam 
berishimiz va ixtilof qilgan narsalarimizda oʻzaro nafrat qilmay, bir-birimizga nasihat qilishimiz. 


Islomiy jamoatlar oʻrtasidagi asos — hamkorlik va birlikdir. Buning imkoni bo'lmasa bir-birini qoʻllab 
quvvatlash, buning imkoni boʻlmasa birga yashash, buning ham imkoni bo'lmasa halokatdir. 


6 —Shaxsning oʻzi mansub boʻlgan jamoaga taassub qilmasligi, modomiki, shariatga muvofiq, me'yordan 
ortiq yoki kam boʻlmas ekan, boshqalarning yaxshi harakatlarini mamnuniyat ila qabul qilish. 


7 — Shariatning usul emas furuot ya'ni shoxlaridagi ixtiloflar, janjal va urushlarni emas, balki, nasihat va 
suhbatlashishni taqozo qiladi. 


8—Har bir kishi oʻz-oʻzini tanqid qilishi va xatolarini to'g'rilashi. 


9—Xilof qilish odoblarini o'rganish va suhbat asoslarini chuqurroq bilish hamda u ikkisining ahamiyatiga 
iqror boʻlish va uning vositalariga ega boʻlishning zarurligi. 


10— Hukmni umumiy chiqarishdan uzoq boʻlish va uning ofatlaridan ehtiyot boʻlish, shaxslarga hukm 
qilishda adolat qilish, shaklga emas mazmunga qarab hukm qilish insofdandir. 


11—Maqsad bilan vositalar oʻrtasini ajratish. Masalan: da'vat maqsad, harakat, jamoat va boshqa narsalar 
esa vositalardir. 


12—Maqsadlarda sabot bilan turish va shariat ruxsat berishiga qarab vositalarni qoʻllashda yumshoq 
boʻlish. 


13— Ahamiyat masalasiga rioya qilish ya'ni, ishlarni ahamiyatiga qarab tartiblash. Agar biron shar'iy yoki 
juz'iy masala bajarilishi kerak boʻlsa, u o'z oʻrni, vaqti va munosib sharoitida bo'lishi kerak. 


14—Da'vatchilar oʻrtasida tajriba almashish ham muhim ishlardandir. O'tganlarning tajribasiga 
asoslanish kerak. Da'vatchi o'z harakatini boʻsh yerdan boshlamaydi. Chunki u islom diniga xizmat qilish 
uchun chiqqan birinchi va yo oxirgi kishi emas. Dunyoda nasihat va irshod (yoʻllash)dan behojat boʻlgan 
yoki to'g'rilikning barchasini oʻzida jam qilgan biron kishi yo'qdir. Va aksi ham. 


15— Ummatning sunnatga amali va sog'lom e'tiqodi bilan tanilgan olimlarini hurmat qilish, ularning 
obro'larini toʻkmaslik, ulardan ilmlarini olish va ularning niyatlari haqida shubhalarni aytmaslik. Shu 
bilan birga ular uchun taassub qilishdan saqlanish kerak, chunki har bir olim toʻg'ri va xato qilishi 
mumkin. Modomiki u mujtahid boʻlar ekan qilgan xatosi o'ziga, lekin uning hurmati va fazli saqlanib 
qoladi. 


16— Musulmonlar haqida yaxshi gumon qilish, ularning so'zlarini yaxshi tomonga burish hamda 
ularning ayblarini boshqalardan yashirib oʻzlariga aytishdan beparvo boʻlmaslik. 


17— Yaxshiliklari koʻp boʻlgan odamni yomonliklarini foydasi bo'lsagina tilga olish. Yomonliklari ko'p 
boʻlgan odamning yaxshiliklarini, omma xalq chalg'imasligi uchun gapirmaslik. 


18—Shar'iy lafzlarni aniq va nozik boʻlgani uchun oʻzgartirmay iste'mol qilish hamda yot va mujmal 
lafzlardan saqlanish. Masalan: “demokratiya” emas “shuro” kabi. 


19— Fiqhiy mazhablar haqida to'g'ri tushunchada boʻlish. Ular bizning katta fiqhiy boyligimiz boʻlib, 
ularni o'rganamiz, ulardan foydalanamiz va ularga tarafkashlik qilmaymiz. Biz ularni butunlay rad 


65 


etmaymiz va zaif hukmlaridan saqlanamiz. Ulardan Qur'on va sunnat nuri ostida hamda salaf solih 
tushunchasi bilan haq va toʻgʻrisini olamiz. 


20—G'arb va uning madaniyatiga nisbatan toʻg'ri yoʻnalishni belgilash. Ya'ni ularning tajribiy fanlaridan 
ulug” dinimizning asos va qoidalariga binoan foydalanamiz. 


21 —Shuro (maslahat)ning da'vatdagi ahamiyatiga iqror boʻlish va da'vatchining maslahatlashish ilmini 
o'rganishi. 


22— Chiroyli namuna. Da'vatchi oʻz da'vatining oynasi va undan darak beruvchi namunadir. 


23 — Hikmat va yaxshi mav'iza yoʻlidan borish hamda Alloh ta'oloning quyidagi soʻzlarini da'vat uchun 
mezon va hikmat qilib olish. Alloh ta'olo dedi: "(Ey Muhammad sollallohu alayhi va sallam), 
Parvardigoringizning yoʻliga - diniga donolik-hikmat va chiroyli pand-nasihat bilan da'vat qiling! 
Ular bilan eng goʻzal yoʻlda mujodala-munozara qiling!" (Nahl: 125) 


24—Sabr bilan bezanish. Chunki sabr payg'ambarlarning sifatlari va da'vatlarining muvaffaqiyat 
asosidir. 


25—Qattiqqo'llikdan uzoq bo'lish, uning ofatlari va salbiy natijalaridan ehtiyot bo'lish. Shariat ruxsat 
bergan doiralarda muloyimlik va yengillatish bilan harakat qilish. 


26 — Musulmon haqni izlaydi. Haq uchun jasur boʻlish — da'vatdagi zaruriy ishlardandir. Agar siz haqni 
aytishdan ojiz boʻlsangiz, hech boʻlmasa botil so'zlarni aytmang! 


27—Yalqovlik va uning salbiy natijalaridan saqlanish hamda uning sabablari va davolash yoʻllarini 
o'rganish. 


28— Mish-mish va sirlarning yoyilishi hamda uning islomiy jamiyatda keltirib chiqaradigan yomon 
oqibatlaridan ehtiyot boʻlish. 


29— Afzallik o'lchovi — taqvo va solih amal boʻlib, vatanparastlik, urug'chilik, guruh va jamoat uchun 
taassub qilish kabi johiliy tarafkashliklardan uzoq bo'lish. 


30—Da'vatdagi eng afzal yo'l — shubhalarni bayon qilib, raddiya berish emas, balki, Islom haqiqati 
va yoʻllarini taqdim etishdir. Odamlarga haq tarozisini berib, ularni din asoslariga da'vat etish va 
aqllariga yarasha soʻzlash, hidoyatlanishlariga vasila uchun qalblariga boradigan yoʻllarni bilish. 


31—Da'vatchilar va islomiy harakatlarning davomiy suratda Alloh ta'ologa bog'lanishlari, oʻz 
kuchlarini sarf etib, Alloh ta'olodan yordam so'rashlari. Haqiqiy yetakchi Alloh ta'olo ekani, da'vat 
yo'nalishini boshqarayotgan ham, da'vatchilarni toʻg'ri yo'lga solayotgan ham Alloh ta'olo ekani. 
Xullas, din va barcha ishlarning Alloh ta'ologagina xos ekaniga qat'iy ishonish. 


Ushbu qoida va foydalar koʻplab olim va da'vatchilar tajribasining mevasidir. Shuni yodda 
tutishimiz kerak-ki, agar Alloh yoʻliga da'vat etayotgan kishilar bu qoidalarni yaxshi tushunsalar edi, 
da'vat harakati uchun ko'p yaxshiliklar boʻlar edi. 


Barcha da'vatchilar shuni bilsinlarki, da'vatlarining muvaffaqiyati Alloh ta'ologagina bog'lanish, 
unga barcha ishlarni topshirib tavakkul qilish, niyatni xolis qilib nafs-havodan qutilishdadir. 


JAsmyanoxAaona) 
Salaf solih e'tiqodi haqidagi kitoblar 


“Ahlus-sunna val-jamoa” ichidan yetishib chiqqan allomalar salaf solih e'tiqodi haqida koʻplab 
kitoblar yozdilar. Ular bu e'tiqod asoslarini ko'rsatib berar ekanlar dalillarni Qur'oni Karim va 
Rasululloh sollallohu alayhi va sallamning sunnatlaridan oldilar. Ular bid'atchilarga raddiya berib, 
ularning ishlarini ochib tashladilar. Botilga haq, jaholatga ilm va bid'atga sunnat bilan roʻbaro” turib 
kurashdilar. Bid'atchilarni qurolsizlantirib, haqni namoyon etib, botilni yoʻq qildilar. Ular bu ishlarni 
din uchungina qildilar. 


Ushbu “al-Vajiz”ni ta'lif etish mobaynida istifoda etganim ba'zi kitoblarning nomlarini keltirishim 
foydadan holi boʻlmasa kerak. Toki siz o'z e'tiqodingizni qaerdan olganingizni biling va aqidangiz 
asl ekanini, keyingi davrlarda kirib qolgan xurofotlar esa, sahoba, tobein va ularga yaxshilik bilan 
ergashgan kishilar kabi solih ajdodlarimiz Rasululloh sollallohu alayhi va sallamdan qabul qilib 
olishgan e'tiqodga begona ekanini bilib oling. 


Salaf solih e'tiqodi haqida Islom ummatining allomalari koʻplab kitoblar yozdilar. Quyida nomlari 
keltirilgan kitoblar, ularning ba'zilaridir. 


1. “Kitabus-sunna”, Ahmad ibn Hanbal rahimahulloh, 241- hijriy yili vafot etgan. 

2. “Kitabus-sunna”, Abdulloh ibn Imom Ahmad rahimahulloh, 290- hijriy yili vafot etgan. 

3. “Kitabus-sunna”, Abu Bakr Ahmad ibn Yazid Hallol rahimahulloh, 211- hijriy yili vafot etgan. 
4. “Kitabus-sunna”, Hofiz Abu Bakr Osim rahimahulloh, 287- hijriy yili vafot etgan. 

5. “Kitabus-sunna”, Muhammad ibn Nasr Marvaziy rahimahulloh, 294- hijriy yili vafot etgan. 

6. “Sharhus-sunna”, Imom Hasan ibn Aliy Barbahoriy rahimahulloh, 329- hijriy yili vafot etgan. 

7. “Sharhus-sunna”, Imom Husayn ibn Mas'ud Bag'aviy rahimahulloh, 436- hijriy yili vafot etgan. 


8. “ash— Shariat”, Abu Bakr Muhammad ibn Husayn Ojurriy rahimahulloh, 360- hijriy yili vafot 
etgan. 


9. “Kitabu aslis-sunnati vad-diyni”, Imom Abu Hotim Roziy rahimahulloh, 327- hijriy yili vafot 
etgan. 


10. “Sarihus-sunna”, Imom Abu Ja'far Muhammad ibn Jarir Tabariy rahimahulloh, 310- hijriy yili 
vafot etgan. 


11. “Sharhu mazahibi ahlissunnati va ma'rifatu sharoi'id-diyni vat-tamassuku bis-sunani”, Abu 
Hafs Umar ibn Ahmad ibn Usmon ibn Shohin rahimhulloh, 279- hijriy yili vafot etgan. 


12. “Usulus-sunna”, Imom Ibn Abu Zamanayn Andalusiy rahimahulloh, 399- hijriy yili vafot 
etgan. 


13. “Kitabun-nuzul”, “Kitabus-sifaat”, “Kitabur-ro” yati”, Imom Hofiz Aliy ibn Umar Dora Qutniy 
rahimahulloh, 385- hijriy yili vafot etgan. 


14. “Kitabut-tavhid va isbatu sifaatir-robbi azza va jalla”, Imom Abu Bakr Muhammad ibn Ishoq 
ibn Huzayma rahimahulloh, 311- hijriy yili vafot etgan. 


15. “Muqaddimatu Ibn Abi Zayd al-Qayruvaniy fil-aqiyda”, Abdulloh ibn Zayd Qayruvaniy 
rahimahulloh, 386- hijriy yili vafot etgan. 


16. “al-Ibaana an shariatil-firqatin-nojiyati va mujanabatil-firaqil-mazmumati”, Imom Abu 
Abdulloh ibn Batta Abkariy Hanbaliy rahimhulloh, 387- hijriy yili vafot etgan. 


17. “E'tiqodu ahlil-Hadis”, Imom Abu Bakr Ismoiliy rahimahulloh, 371- hijriy yili vafot etgan. 

18. “al-Ibaana an usulid-diyana”, “Risala ila ahlis-sug'ur”, "Makalaatul Islamiyya", Imom Abul 
Hasan Ash'ariy rahimahulloh, 320- hijriy yili vafot etgan. 


19. “Aqidatus-salaf ahlil-hadis”, Imom Abu Usmon Ismoil ibn Abdurrahmon Sobuniy 
rahimahulloh, 449- hijriy yili vafot etgan. 


20. “al-Muxtor fiy usulis-sunna”, Imom Abu Aliy Hasan ibn Ahmad al-Banno Hanbaliy Bag'dodiy 
rahimahulloh, 471- hijriy yili vafot etgan. 


21. “Sharhu usuli e'tiqodi ahlissunnati val-jamoati”, Imom Abul-Qosim Hibatulloh ibn Hasan ibn 
Mansur Tabariy Lalakaiy rahimahulloh, 418- hijriy yili vafot etgan. 


22. “Kitabul-arba'iyn fi dalailit-Tavhid”, Abu Ismoil Haraviy rahimahulloh, 481- hijriy yili vafot 
etgan. 


23. “Kitabul-azamati”, Shayx Isfahoniy rahimahulloh, 369- hijriy yili vafot etgan. 


24. “al-E'tiqod val-Hidaya”, Abu Bakr Ahmad ibn Husayn Bayhaqiy rahimahulloh, 458- hijriy yili 
vafot etgan. 


25. “al-Hujjatu fiy bayanil-mahajjati va sharhu aqidati ahlissunnati”, Abul-Qosim Ismoil ibn 
Muhammad Tamimiy Isfahoniy rahimahulloh, 535- hijriy yili vafot etgan. 


26. “al-Aqidatut-Tahoviyya”, Imom Ahmad ibn Muhammad ibn Salaama Abu Ja'far Tahoviy 
Azdiy Hanafiy, rahimahulloh, 321- hijriy yili vafot etgan. 


27. “Lam/'atul-e'tiqodil-hodiy ila sabilir-roshaad”, Imom Muvaffiquddin Abu Muhammad 
Abdulloh ibn Qudoma Maqdisiy rahimahulloh, 620- hijriy yili vafot etgan. 


28. “an-Nasihatu fiy sifaatir-Robbi jalla va ala”, Imom Abu Muhammad Abdulloh ibn Yusuf 
Juvayniy rahimahulloh, 438- hijriy yili vafot etgan. 


29. “Kitabut-tavhid va ma'rifati asmaaillahi va sifaatih”, Imom Abu Abdulloh ibn Ishoq ibn 
Munda rahimahulloh, 395- hijriy yili vafot etgan. 


30. “Kitabut-tavhid”, Imom Abu Abdulloh ibn Ismoil Buxoriy rahimahulloh, 265- hijriy yili vafot 
etgan. 


31. “Kitabul-iyman”, Imom Abu Ubayd al-Qosim ibn Sallom rahimahulloh, 224- hijriy yili vafot 
etgan. 


32. “Kitabul-iyman”, Hofiz Muhammad ibn Yahyo ibn Umar Adaniy rahimahulloh, 243- hijriy yili 
vafot etgan. 


33. “Kitabul-iyman”, Hofiz Abu Bakr ibn Muhammad ibn Abu Shayba rahimahulloh, 235- hijriy 
yili vafot etgan. 


34. “Kitabul-iyman”, Hofiz Muhammad ibn Ishoq ibn Munda rahimahulloh, 395- hijriy yili vafot 
etgan. 


35. “Shuabul-iymon”, Hofiz Abu Abdulloh Halimiy Buxoriy rahimahulloh, 403- hijriy yili vafot 
etgan. 


36. “Masailul-iyman”, Qozi Abu Ya'lo rahimahulloh, 458- hijriy yili vafot etgan. 


37. “ar-Raddu alal-jahmiyya”, Imom Usmon ibn Said Dorimiy rahimahulloh, 280- hijriy yili vafot 
etgan. 


38. “ar-Raddu alal-jahmiyyati vaz-Zanadiqati”, Imom Ahmad ibn Hanbal rahimahulloh, 241- 
hijriy yili vafot etgan. 

39. “ar-Raddu ala man anqaral-harfa vas-soft”, Imom, Hofiz Abu Nasr Ubaydulloh ibn Sa'd 
Sijziy rahimahulloh, 444- hijriy yili vafot etgan. 


40. “al-Ixtilafu fil-lafzi var-raddu alal-jahmiyyati val-mushabbihati”, Imom Abu Muhammad 
Abdulloh ibn Muslim ibn Qutayba Daynuriy rahimahulloh, 276- hijriy yili vafot etgan. 


41. “Xalqu af'olil-ibadi var-raddu alal-jahmiyyati va ashabit-ta'tili”, Imom Buxoriy rahimahulloh, 
256- hijriy yili vafot etgan. 


42. “Mas'alatul-uluvvi van-nuzuli fil-hadisi”, Hofiz, “ibn Kaysaroniy” nomi bilan mashhur 
boʻlgan Abul fazl Muhammad ibn Tohir Maqdisiy rahimahulloh, 507- hijriy yili vafot etgan. 

43. “al-Uluvvu lil-Aliyyil-Azim va iyzahu sahihil axbar min saqiymiha”, “al-Arba'iyn fiy sifaati 
Robbil-olamiyn” Imom Zahabiy rahimahulloh, 748- hijriy yili vafot etgan. 


44. “Kitabul-Arsh va moa ruviya fihi”, Hofiz Muhammad ibn Usmon ibn Abi Shayba Absiy 
rahimahulloh, 297- hijriy yili vafot etgan. 


45. “Isbatu sifaatil-uluv”, Imom Muvaffiquddin ibn Qudoma Maqdisiy rahimahulloh, 620- hijriy 
yili vafot etgan. 


46. “Aqovilus-siqot fiy ta'vilil-asmaai vas-sifaat”, “al-Ba's van-nushur”, “Isbatu azabil-Qabri”, 
Imom Bayhaqiy rahimahulloh, 458- hijriy yili vafot etgan. 


47. “at—- Tasdiqu bin-nazari illalloh fil-oxirati”, Imom Abu Bakr Ojurriy rahimahulloh, 360- hijriy 
yili vafot etgan. 


48. “al-E'tiqodul-xolisu minash-shakki val-intiqodi”, Imom Alouddin Attor rahimahulloh, 724- 
hijriy yili vafot etgan. 


49. “al-Uyunu val-asaru fiy aqoidi ahlil-asari”, Imom Abdulboqiy Mavohiliy Hanbaliy 
rahimahulloh, 1071- hijriy yili vafot etgan. 


50. “at-Tuxaf fiy mazafibis-salaf”, Imom Muhammad ibn Aliy Shavkoniy rahimahulloh, 1250- 
hijriy yili vafot etgan. 


51. “Katfus-samar fiy bayani aqidati ahlil-asar”, “ad-Dinul-xolis”, Muhammad Siddiq Xon 
Kannujiy rahimahulloh, 1307- hijriy yili vafot etgan. 


52. “Lavamiul-anvaril-bahiyya va savatiul-asroril-asariyya”, “Lavamiul-anvaris-sunniyya va 
lavaqihul-afqaris-sunniyya sharhu qasidati ibn Abi Davud al-Hoiyya”, alloma Muhammad ibn 
Ahmad Safforiniy rahimahulloh, 1188- hijriy yili vafot etgan. 


53. “Tajridut-tavhidil-mufid”, Imom Ahmad ibn Aliy Mikriyziy rahimahulloh, 845- hijriy yili vafot 
etgan. 


54. E'tiqod ilmi haqida eng koʻp asarlar yozgan birinchi peshqadam olim Ibn Taymiyya 
rahimahullohdir (728- hijriy yili vafot etgan). U bu ilmni tartibga soldi va uning qoidalari hamda 
yoʻllarini koʻrsatib berdi. Uning ba'zi kitoblari: 


“Minhaajus-sunnatin-nabaviyya”, “Dar'u taoruzil-aqli van-naqli”, “Bug'yatul-murtaad fir-raddi 
alal-mutafalsifati va ahlil-ilhaad”, “Iqtizous-sirotil-mustaqiym li muxolafati ashabil-jahiym”, “as- 
Sorimul-maslul ala shaatimir-rasul”, “Kitabul-iyman”, “ar-Risalatut-Tadmuriyya”, “Qoidatun jalila 
fit-tavassuli val-vasila”, “ar-Raddu alal-mantiqiyyin”, “al-Aqidatul-Vositiyya”, “al-Aqidatul- 
Hamaviyya”, “ar-Risalatut-tis'iniyya”, “Bayanu talbisil-jahmiyya”, “an-Nubuvvaat”, “Sharhul- 
aqidatil-Isfahaniyya”, “Sharhu hadisin-nuzul”. 


O'ttiz yetti jildli va ko'pida e'tiqod haqida so'z yuritilgan “Majmu'ul-Fataava” kitobi. 

55. E'tiqod haqida asarlar yozgan peshqadamlarning ikkinchisi, rabboniy olim, birinchi 
peshqadamning shogirdi, adashgan firqalarga raddiya berishda o'zining koʻp kuchini sarf etgan 
alloma ibnul Qoyyim al-Javziyya rahimahullohdir. U 752- hijriy yili vafot etgan. Uning asarlaridan 
ba'zilari quyidagilardir: 

“as-Sovaiqul-mursala alal-jahmiyyati val-muattila”, “Ijtimaul-juyushil-islamiyya ala g'azvil- 
muattilati val-jahmiyya”, “al-Qasidatun-nuniyya”, “Shifaul-aliyl fiy masoilil-qazoi val-qadari val- 
hikmati vat-ta'tili”, “Tariqul-hijratayn va babus-sa'adatayn”. Va boshqa bebaho kitoblari... 


Biz eslatib o'tgan bu kitoblarning barchasi, Allohga hamdlar boʻlsin, nashr qilingan. Biz boshqa 
ko'plab kitoblarning nomlarini zikr etmadik. Zero, ularning ba'zilari nashr qilingan va ba'zilari 
qo'lyozma holida turibdi. 


a 


Xotima 


Biz aytib oʻtgan e'tiqod — Islom ummatining dastlabki guruhi yashab oʻtgan e'tiqod boʻlib, u — 
to'g'ri, sof, Qur'on va sunnat, ummatning salafi va imomlari aytgan soʻzlardan olingan toʻg'ri yo'l 
boʻlib, bu yoʻl bilan Alloh ta'olo dastlabki guruhning qalblarini yashnatgan edi. 

Bu e'tiqod — salaf solih, firqai nojiya — najot topuvchi jamoa, g'olib toifa, hadis ahli, “ahlus-sunna 
val-jamoa” e'tiqodidir. 

Bu mazhab asoschilari — toʻrt imom, barcha faqihlar jumhuri, muhaddislar, amalli olimlar va 
ularning izlaridan yurgan va shu kunimizga qadar yurib kelayotgan barcha kishilarning e'tiqodidir. 
Bu e'tiqod qiyomat kuniga qadar qolgusidir. 

Bu e'tiqodni oʻzining sof bulog'i — salaf solih ichgan bulog'iga qaytarishimiz, ular sukut qilgan 
narsalardan sukut qilishimiz, ibodatlarni ular qilganidek qilishimiz, Qur'on, sunnat, Ummat 
salafining ijmo'si va yangi masalalarda ularning tushunchalari soyasida toʻg'ri qiyosga multazim 
boʻlishimiz kerak. 


Amirul-mo'miniyn Umar ibn Xattob raziallohu anhu dedi: 


“Odamlarning salohiyati va fasodi qachon boʻlishini bildim: agar fiqh kichikdan kelsa katta unga 
qarshi boʻladi. Agar katta tarafidan kelsa kichik unga ergashib, ikkisi ham toʻg'ri yoʻlga 
hidoyatlanadi” (Ibn Abdul Barr rahimahulloh rivoyati: “Jomiu bayanil-ilmi”: 247). 


Amirul-moʻminiyn Aliy ibn Abi Tolib raziallohu anhu dedi: 
"Ilmni kimdan olyapsiz, qarang, ehtiyot boʻling, chunki u olayotganingiz ilm — dindir." 
Ulugʻ sahoba Abdulloh ibn Mas'ud raziallohu anhu dedi: 


“Odamlar modomiki, ilmni kattalaridan olar ekanlar, yaxshilik uzra bo'ladilar. Agar kichiklari va 
yomonlaridan olar ekanlar halok bo'ladilar” (Hatib: “Kifayat fi ilmir-rivayat”: 196). 


Bilingki, musulmon do'stim, Alloh bizni va sizni toʻg'ri yo'lga hidoyat qilsin, kimki hidoyatni 
Qur'on, sunnat, salaf solih tushunchalaridan boshqa joydan izlasa yoki Allohning shariatidan ziyoda 
bo'lgan narsalarni olib kelsa, u shubhasiz ochiq zalolatda, toʻg'ri yoʻldan uzoq va musulmonning 
yoʻlidan boshqaga ergashgan kishidir. 


Biz Rasululloh sollallohu alayhi va sallam sunnatlarining hammasini komil ravishda qila 
olmay oʻlib ketamiz. Shunday ekan, dinda bid'atlarni paydo qilish nimasi?! 


Quyidagi baytlarni koʻp aytib yurgan Imom Molikni Alloh rahmat qilsin: 
Din ishlarining yaxshisi sunnatdir, 

Ishlarning yomoni yangi bid'atdir 

(Imom Shotibiy: “al-E'tisom”) 


Obidlarning eng afzali Muhammad sollallohu alayhi va sallamdir. Shunday ekan uning ibodatiga 
xilof boʻlgan barcha ibodat bid'at boʻlib, bandani Alloh ta'ologa yaqinlashtirmaydi. Balki, undan 
uzoqlashtiradi. Alloh ta'olo dedi: 


“Soʻngra (Ey Muhammad sollallohu alayhi va sallam), Biz sizni (din) ishdan bir shariat (aniq- 
ravshan qonun) ustida (barqaror) qildik. Bas, Siz (faqat mana shu qonunga) ergashing va 
bilmaydigan kimsalarning havoyi nafslariga ergashmang!” (Josiya: 18). 


“Ibrohimning dinidan faqat oʻzini qadrlamaydigan (pastkash) kishilargina yuz o'giradilar” 
(Baqara: 130). 

“Chiroyli amal qiluvchi boʻlgan holida yuzi(oʻzi)ni Allohga boʻysundirgan va toʻgʻri yoʻldan 
og'magan Ibrohimning diniga ergashgan kishining dinidan ham goʻzalroq din bormi?! ” 
(Niso:125). 


Musulmonlarning birlashish yoʻli bu ummatning salafi boʻlmish dastlabki guruh e'tiqod qilgan sof 
aqidaning birligi boʻlib, ular shu bilan dunyoga adolat ila hukmron bo'ldilar. 


Xullas, biz eng muhim ishlardan boshlash bilangina isloh va muvaffaqiyatga erisha olamiz. u esa 
da'vatimizni tavhid e'tiqodidan boshlashimiz, unga siyosatimiz, hukmlarimiz, axloqimiz, odobimiz 
va muomalalarimizni barpo etishimiz kerak. 


Biz oʻz harakatlarimizni Qur'oni Karim, Rasululloh sollallohu alayhi va sallamning sunnatlari va 
salaf solih tushunchasi bilan boshlashimiz kerak. Chunki o'shagina Alloh subhanahu va ta'olo 
bizlarni buyurgan to'g'ri yo'l va toʻg'ri dasturdir. Alloh ta'olo dedi: 


“Albatta, mana shu Mening Toʻg'ri yo'ʻ'limdir. Unga ergashinglar! (Boshqa) yoʻllarga 
ergashmangizki, ular sizlarni Uning (Allohning) yoʻlidan uzib qoʻyar. Shoyad taqvo qilsangizlar, 
deb (Alloh) sizlarni mana shu narsalarga buyurdi.” (An'om: 153). 


Salaf solih e'tiqodi — ummatning ahvolini isloh qiladigan yagona yo'ldir. 


Biz Alloh ta'olodan salaf solih yoʻliga hidoyat qilib qo'yganidek, bizlarni ulardan qilishini, 
qiyomat kunida ular bilan birga Muhammad sollallohu alayhi va sallamning bayrog'i ostida 
jamlanishga, qalblarimizni hidoyat qilganidan so'ng adashtirmasligiga, oʻzining yo'lida yurgan solih 
va amal qiluvchi muvahhidlar qatorida qilishini soʻrab qolamiz. U bunga Qodir, Eshituvchi va Ijobat 
qiluvchi Zotdir. 


Alloh ta'olo payg'ambarimiz, uning oilasi va barcha sahobalariga salavot va salomlar yoʻllasin! 


a 


Izohlar 


m (Kengroq ma'lumotlar olish uchun doktor Nosir ibn Abdulkarim Aqlning “Mafhumu ahlis-sunnati val-jamoati inda 
ahlissunnati val-jamoati” (Sunnat va jamoat tushunchasi) kitobiga qaralsin. U bu mavzuni mufassal bayon qilgan. Alloh ta'olo unga 
koʻplab savoblar bersin. Bundan tashqari Muhammad Abdulhodiy Misriyning “Maolimu intilaqotil-kubro inda ahlissunnati val- 
jamoati” va Ahmad Faridning “Xasoisu ahlissunnati val-jamoati” kitobiga murojaat etilsin). 


2! Kengroq ma'lumot olish uchun qarang: ibn Batta al-Abkariyning “al-Ibona” kitobining muqaddimasi. Bu muqaddimani 
tadqiqotchi olim doktor Rizo ibn Na'son (Alloh undan rozi boʻlsin) yozgan va bu mavzuda keng ma'lumotlar bergan. “Mabahis fiy 
aqidati ahlissunnati val-jamoati va mavqiful-harakatil-islamiyyati minha” kitobining “Min hasoisil-aqidatil-islomiyyati va 
ittibaiha” bobi, 29- bet. Muallif doktor Nosir ibn Abdulkarim Aql) 


(Biz shu yerdan “Salafiylik islomiy yoʻnalish emas, balki, muvaqqat bosqich, xolos” — deb aytilayotgan da'volarning noto'g'ri 
ekanligini bilamiz. Chunki, salaf yoʻnalishi ikki buyuk asosni o'z ichiga oladi: 

Birinchi: chiroyli namuna. 

Ikkinchi: ergashiladigan sogʻlom dastur. 

Chiroyli namuna — sahobalar, tobeinlar va tobeinlarga yaxshilik bilan ergashgan kishilarning uch asri. 


Dastur esa — u uch asrda aqidani tushunish, dalillarni olish, ilm, iymon va shariatning barcha qirralarini tushunilgan uslub. 


Bundan ko'rinib turibdiki, “salafiyya” deb sifatlanish bu yoʻlni tanlagan kishilar uchun sharafdir. Chunki, u odamning solih 
ajdodlari — salafi bordir. ular payg'ambarimiz sollallohu alayhi va sallamning guvohligi bilan Islom ummatining eng xayrlisidir. 
Biroq, “salafiyya” nomini, shu nom oʻz ichiga olgan aqida va amalni zohiran va botinan roʻyobga chiqarmay olishning hech 
qanday foydasi yoʻqdir). 


B) - (“Ilhod” — haqiqatdan moyil bo'lish, undan burilib ketish, demakdir. “Ilhod” ichiga “ta'til”, “taxrif”, “takyif” va tashbih” 
kiradi.) 

“Ta'til” — sifatlarni umuman isbot qilmaslik yoki ba'zilarini isbot qilib, ba'zilarini inkor qilish. 

“Tahrif” — shar'iy dalillarni lafz yoki ma'nolarida o'zgartib, ularni zohiriy ma'nolaridan lafz unga kuchsiz ehtimolda dalolat 
qiladigan ma'nolarga burish. Har bir “tahrif” — ta'tildir. Har bir “ta'til” — tahrif emasdir. 

“Takyif” — “qanday” — deb savol berib, surishtirish. 

“Tamsil” — bir narsaning barcha jihatlardan oʻxshash-tenggini isbot etish. 

“Tashbih” —bir narsaning ba'zi jihatlardan o'xshash-tenggini isbot etish. 


4 - Alloh ta'oloning zoti va sifatlarining kayfiyatini xayolga keltirish joiz emas. Chunki, inson xayoliga kelgan barcha tasavvur 
va xayoldan Alloh ta'olo buyukdir. 

5) - (Arshga koʻtarilish va oliylik, biz, Alloh ta'oloning buyukligiga loyiq tarzda isbot etadigan ikki sifatdir. “arabcha istavo” 
soʻzini salaf olimlari: “oʻrnashdi”, “yuksaldi” va “koʻtarildi” deb tafsir qildilar. Salaf ulamolari “koʻtarilish” so'ziga bundan ortiq 
ma'no bermadilar. Ulardan bu so'zga “ hukmron bo'ldi”, “ega boʻldi”, “bo'ysundirdi” kabi ma'nolar rivoyat qilinmadi). 

“Istavo” so'zining arab tilidagi ma'nosi Imom Buxoriyning “Sahih” ida bayon qilinganidek: “koʻtarilish”, “oliy bo'lish”, 
demakdir. 

— Alloh ta'oloning Arshga ko'tarilish kayfiyati biz uchun noma'lum. Uning haqiqatini Allohning o'zigina biladi. 

— Dalillar sobit bo'lgani uchun Alloh ta'oloning Arshga ko'tarilganiga iymon keltirish farzdir. 

— Alloh ta'oloning Arshga ko'tarilishi haqida savol berish bid'atdir. Chunki, bu koʻtarilishning kayfiyatini Alloh ta'oloning 
oʻzigina biladi. 

61- Ular quyidagi tartibda: A'rof: 54, Yunus: 3, Ra'd: 2, To-ha: 5, Furqon: 59, Sajda: 4, Hadid: 4. 


71 - Ishoq ibn Roxavayh rahimahulloh ushbu oyatning tafsirida shunday dedi: “Ilm ahllari: “Alloh ta'oloning Arsh ustiga 
koʻtarilgani va yerning yettinchi qavatining ostidagi har bir narsani bilib turishiga” ittifoq qildilar. (Bu so'zni imom Zahabiy «al 
Uluv» kitobida keltirgan. 


81 - Oyatdagi «Yuzi» dan murod Alloh ta'oloning haqiqiy yuzi. Yuzning qolishi butun Zotining qolishiga dalolat qiladi, 
bundan boshqa ma'no tushunib qolinmasin. 


g 


- Mo'jiza — Alloh ta'olo payg'ambarlari qoʻlida o'zlarining rostgo'y ekanliklarini tasdiqlashlari uchun joriy qiladigan g'ayri 
tabiiy ishdir. Moʻjizaning boʻlishi mumkindir. Chunki sabablar va musabbab (sabablantirilgan) narsalarni yaratgan Alloh ta'olo 
sababiyat qonunlarini oʻzgartirishga qodirdir. Alloh ta'oloning cheksiz qudrati oldida mo''jizalarning sodir boʻlishi ajablanarli 
emasdir. Alloh ta'olo xohlagan ishini koʻzni yumib, ochishdan koʻra tezroq vaqtda bajara oladi. Alloh ta'olo dedi: “Alloh ta'oloning 
ishi agar u biron narsani xohlasa unga: “Boʻl!” deb aytadi va u boʻladi” (Yo-sin: 82). 


v0) - Ibn Qayyim —-Alloh rahmat qilsin- dedi: «Tog'ʻut -bandaning ibodatda, ergashishda va itoat qilishda haddidan oshishligidir. 
Shu nuqtayi nazardan tog'utlar behisobdir. Ularning kattalari beshdir: 1- Shayton -la'natullohi alayhi. 2- Bir kimsaki unga ibodat 
qilinadi va u bunga rozi boʻladi. 3- Insonlarni oʻziga ibodat qilishga chorlagan kimsa. 4- Oz boʻlsada g'ayb ilmidan xabardorman 
deb da'vo qilgan kimsa. 5- Alloh nozil qilgan shariatdan boshqasi (insonlar tomonidan qoʻyilgan qonunlar) bilan hukm qilgan 
Hokim. 


un - (Masihud-Dajjolning fitnasi katta fitnalardandir. Chunki Dajjol kufr, zalolat va fitnalarning manbaidir. Payg'ambarlarning 
barchasi o'z qavmlarini Dajjol fitnasidan ogohlantirdi. Bu ogohlantirishga eng koʻp e'tibor bergan Muhammad sollallohu alayhi va 
sallam boʻlib, ummatlarini bu fitnadan ogohlantirar ekanlar barcha namozlaridan soʻng Alloh ta'olodan bu fitnadan panoh so'rar 
edilar) 


12) - Sirot — jannatga oʻtib boriladigan yoʻldir. Odamlar Sirot ustidan qilgan amallariga qarab oʻtib boradilar. Ularning ba'zilari 
koʻzni yumib-ochguncha, ba'zilari chaqmoqdek, ba'zilari esgan shamoldek, ba'zilari uchqur otdek, ba'zilari tuya yurishidek, 
ba'zilari yugurib, ba'zilari yurib, ba'zilar emaklab oʻtib boradilar. Ba'zi odamlarni tutib, jahannamga otiladi. Har bir kishi oʻzining 
qilgan amallariga qarab azoblanadi toki gunoh va xatolaridan pok bo'ladi. Sirotdan oʻtgan odamlar jannatga kirish uchun 

tayyorlanadilar va jannat bilan jahannam oʻrtasidagi bir maydonda kutib turadilar. Ularning bir-birlaridan qasoslari olinib (bu 
qasoslarni ulamolar qalb amallarida deganlar, hasad, gina kabi) poklanganlaridan soʻng jannatga kirishlariga izn beriladi. 


13) “Iymon soʻzining lug'aviy ma'nosi: “tasdiqlash, bo'ysunish va iqrorni izhor qilish” boʻlsa, shar'iy ma'nosi: botiniy va zohiriy 
toat-ibodatlardir. Botiniylari: mas: qalb ishlari, u — qalbning tasdiqlashidir. Zohiriylari esa badan qilgan farz, sunnat amallardir. 
Xullas, iymon — qalbda oʻrnashgan, uni amal tasdiqlagan va uning samaralari Alloh ta'oloning buyruqlariga itoat etish, 
qaytariqlaridan chetlanishda ochiq namoyon boʻlgan narsadir. Zero, amaldan ajragan ilmdan foyda yoʻqdir. Agar quruq ilm foyda 
bersa edi, Iblis (Alloh uni la'natlasin!)ga foyda bergan boʻlar edi. U Alloh ta'oloning sheriksiz yagona ekani va oʻzi Alloh ta'ologa 
qaytishini yaxshi bilar edi. Lekin unga Alloh ta'olodan: “Odamga sajda qil!” amri kelganida, amrdan bosh tortib, mutakabbirlik 
qildi va kofir boʻldi. Unga tavhid ilmini bilishi foyda bermadi. Chunki amaldan ajragan ilmning Alloh ta'olo tarozusida hech 
qanday vazni yoʻqdir. Salaf solih tushunchasi shundaydir. Zero, iymon Qur'oni Karimda amaldan ajratilgan holida kelmagan. 
Balki, koʻp oyatlarda iymonga solih amallarni atf qilingan (bog'langan). 


v4 - “Musulmonligi aniq boʻlgan kimsani shubhalar bilan Islomdan chiqarilmaydi”. Bu salaflarning qoidasi boʻlib, salaf solih bu 
qoidaga rioya qilgan. Ular odamlarni kofirga chiqarishdan juda ham uzoq boʻlganlar. Shuning uchun ham, Aliy ibn Abi Tolib 
raziyallohu anhudan Nahravon aholisi haqida: “ular kofirmi” — deb soʻralganida: “Yoʻq, ular kufrdan qochdilar” — deb javob 
bergani, “ular munofiqmi” — deb so'ralganida: “Munofiqlar Allohni oz zikr qiladilar. Ular esa Allohni ertayu kech zikr qiladilar. 
Ular bizning birodarlarimiz faqat, ular bizga bosqinchilik qildilar” — deb javob berganligi rivoyat qilingan (Bayhaqiy: “as-Sunanul- 
Kubro”: 8/ 173). 


Biz kufr hukmini berishda tur bilan muayyanlik tushunchasini ajratishimiz oʻta zarurdir. Chunki bir ish kufr boʻlib u bilan 
muayyan shaxs ustidan kofir hukmini chiqarilmaydi. Demak, bir soʻzni kufr deb hukm qilish bilan, shu soʻzni aytgan kishi 
ustidan aynan kofir deb hukm chiqarish oʻrtasini ajratish kerak. Masalan: “Alloh har yerda, Allohning soʻzlari maxluqdir” deyish 
yoki Alloh ta'oloning sifatlaridan birini inkor etish kufr boʻladi. Bu hukm tur va aytilgan soʻz uchun qilingan hukm bobidandir. 
Ammo ish muayyan shaxsga taalluqli boʻlsa, (ya'ni, masalan u mazkur soʻzlardan birini aytsa) undan soʻrab-surishtirilmagunicha 
kofir hukmi berilmaydi. Chunki u bu haqida rivoyat qilingan hadisni bilmagan, yoki uni oʻzi ta'vil qilgan, yoki oyat-hadislarni 
tushunmagan, yoki umuman johil boʻlishi mumkin. Agar tekshirishdan soʻng shubhalar koʻtarilib uning ustiga hujjatlar barpo 
boʻlsa, endi hukm chiqarish mumkin. Chunki ta'vil qilgan kishi bilan johilning hukmi koʻr-koʻrona qarshi va fojirning hukmi kabi 
emasdir. 


Shayxulislom Ibn Taymiyya rahimahulloh: “johil ta'vilchi va uzrli kishining hukmi oʻjar va fojirning hukmi kabi emasdir. Balki, 
Alloh ta'olo barcha narsa uchun oʻziga xos me'yor qoʻygandir” — dedi (“Majmuatur-rasoil val-masoil”: 3/ 72). 


Bu ma'lum boʻlsa, u kabi muayyan johillarga qilgan ishlari Rasululloh sollallohu alayhi va sallamga xilof ekanini bayon qilgan 
maktubni yoʻllab, aytgan soʻzlarining kufr ekanini tushuntirilib, hujjatni barpo qilinganidan soʻnggina “kofir” deya hukm 
chiqarish, undan avval esa har qanday hukmni chiqarishga shoshilmaslik kerak” (Majmuatur-rasoil val- masail”). 


Bu soʻzlardan soʻng johil boʻlgan muayyan kishi va u kabi kishilar ustidan hujjatni barpo qilinganidan so'nggina kofir hukmini 
chiqarish mumkin ekanini bilgan bo'lsangiz kerak. Hujjat esa ular tushunishlari uchun ularning aqllariga mos boʻlishi kerak. 


Xullas, “Ijmo” bilan kufr”— deb aytilgan soʻz mutlaq aytilgan so'zdir. U bilan takfir shartlari sobit, mone'liklari yoʻq 
bo'lmagunicha muayyan kishilar ustidan kofir hukmi berilmaydi. Olimlarning ahli qiblani kufrga hukm qilmasliklari qilgan 
bid'atlari kofir qilmaydigan kishilargagina tatbiq qilinadi. Chunki ulamolarning barchasi kofir qiladigan bid'atlarni qilgan 
kishilarning kofir ekanliklariga ittifoq qilganlar. 


15) - Nifoq (munofiqlik) ikki qismdir. E'tiqod va amal nifoqi. 

a) e'tiqod nifoqi yoki katta nifoq. 

Bu nifoqni qilgan odam qalbida kufrni yashirib, tili va a'zolarida iymonni izhor qiladi. Bunday nifoq sohibi doʻzaxning eng 
pastki tabaqa ahlidandir. U Alloh ta'olo yuborgan va Rasululloh sollallohu alayhi va sallam olib kelgan barcha yoki ba'zi narsalarni 
rad etadi. Yoki Rasululloh sollallohu alayhi va sallam olib kelgan dinning g'olib bo'lishini yoqtirmaydi.... va boshqa kufr ishlarni 
qiladi. 

b) amal nifoqi yoki kichik nifoq. 

Bu nifoqda amal shariatga xilof oʻlaroq boʻladi. Uni qilgan kishi Islom millatidan chiqmaydi. Masalan: yolg'on soʻzlaydi, 
va'dasiga xilof va omonatga xiyonat qiladi, ahdida turmaydi va janjal qilsa haqoratli so'zlarni aytadi). 


n6) - Shuning uchun ham, oʻlgan kishi uchun “marhum” (rahm qilingan) yoki “mag'ʻfurun lah” (gunohlari kechirilgan) kabi 
soʻzlarni iste'mol qilish joiz emas. Chunki bu soʻzlar mayyit uchun qilinishi kerak bo'lgan duolardan emas. Balki, bu soʻzlar qat'iy 
va Alloh ta'olo uchun bilmay aytilgan soʻzlardir. Bu soʻzlarning ma'nosi mayyitga rahmat va mag'firatning berilganini ifodalaydi. 
To'g'risi esa mayyitni tilga olinganda uning haqqiga mag'firat va kechirishni so'rab Alloh ta'ologa: “Alloh ta'olo uni kechirsin”, 
“Alloh ta'olo uni rahmat qilsin” deb duo qilishdir. Shuningdek, oʻldirilgan yoki oʻlgan kishilarni “shahid” deb ham atalmaydi. 
Chunki oʻlgan odamning niyatini Alloh ta'oloning oʻzi biladi. Toʻg'risi esa: “Biz Alloh ta'olodan u uchun shahidlikni nasib etishini 
soʻraymiz. U, inshaalloh, shahid boʻlib ketgan deb gumon qilamiz va hech bir kishini Alloh ta'olo uchun oqlamaymiz” — deb 
aytishlikdir. Chunki bu soʻzlar qat'iy aytilgan soʻzlar emas, balki, duodir. Qat'iy soʻzlarni aytish esa yuqorida aytib o'tganimizdek 
Alloh taologa bilmay soʻzlarni aytish, demakdir. 


7) - Bandaning Allohga shukri Alloh bergan ne'matlarni Unga toat qilishda sarflashi yoki shu ne'matlardan toʻg'ri oʻrinlarda 
foydalanmog'i. Allohning bandaga shukrining ma'nosi oz amal Uning huzurida oʻsishi va Alloh bu amalni qiluvchiga savobni 
qoʻsh-qoʻsh qilib berishi. (Al-Mavsuatul-fiqhiyya) (izoh tahririyatdan) 


181 - «Do'stlashish» arab tilida “al-muvolot” deyiladi. Uning ma'nosi esa “yaxshi ko'rmoq, sevmoq”, demakdir. Birovni oʻzingiz 
boshlab, undan evaz kutmay yaxshi ko'rishingiz arab tilida «muvolot»dir «avlaytuhu» «volaytuhu» uni yaxshi koʻrdim degan 
soʻzlar shu o'zakdan olingan. «Viloyat» soʻzi «Adovat» soʻzining ziddi boʻlib doʻstlashuv degani. Xullas, «muvolot» yoki «valo'» 
soʻzi muhabbat, yordam, ergashish ma'nolarini anglatib bir narsaga yaqinlikni bildiradi. 

«Odo - yuodiy» fe'lining masdari «muodotun» so'zi va «adoun» «adovatun» soʻzlari dushmanlashuv va uzoqlashuv 
ma'nosidadir. Adovat zarar berish yoki intiqom olish maqsadida inson qalbiga oʻrnashgan tuyg'udir. Dushman doʻstning ziddidir. 
Xullas, “al-muodot” — bir-biridan uzoqlashish va ixtilof qilish, demakdir va “al-muvolot” ning ziddidir. 

“al-Muvolot” va “al-Muodot” (doʻst va dushman boʻlmoq)ning shariatdagi iste'moli. 

“Do'ʻstlik”ning asosi muhabbatdir. “Dushmanlik”ning asosi nafratdir. Bu ikkisidan qalb va a'zolarning amallaridan boʻlmish 
doʻstlik va dushmanlik haqiqati ichiga kiruvchi yordam berish, jihod va hijrat kabi narsalar vujudga keladi. Demak, doʻstlashish bir 
narsaga soʻzlashuv yoki fe'l yoxud niyat orqali yaqinlashishdir. Dushmanlashuv esa uning ziddidir. Shu yerdan, bu — ikki: 
lug'aviy va shar'iy ma'nolar oʻrtasida farq yoʻq ekani, Alloh ta'olo mo'minlarga mo'minlarni toʻla doʻst tutish va kofirlarni to'la 
dushman tutishni farz qilgani va moʻminlarni toʻla doʻst tutish faqat kofirlardan to'la bezor boʻlish bilan hosil boʻlishi ya'ni ikkisi 
bir-birini lozim tutgan narsalar ekani ma'lum boʻladi. 

19! “Karomat” — g'ayritabiiy ishdir. Biroq, u, payg'ambarlar mo''jizalariga raqobat yoki payg'ambarlik da'vosi bilan boʻlmaydi. 
Alloh ta'olo karomatni shariatga qat'iy amal qilgan kishilarga ularni ikrom qilib beradi. Karomat Qur'oni Karimning “Kahf” va 
boshqa surasida bayon qilinganidek, tarixda yashab oʻtgan xalqlarga ham berilgan edi. Islom ummatining avvalida esa sahobalar 
va tobeinlarga ham berildi. Umar ibn Xattob raziallohu anhu uzoqda boʻlgan sahobaga: “Ey Soriya, toqqa chiq!” — deb xitob qildi. 
Bundan boshqa karomatlar ham koʻp. Rasululloh sollallohu alayhi va sallamdan rivoyat qilingan ishonchli (sahih) hadislar 
toʻplamlari va boshqa asarlarda Allohning Kitobi va Rasulining sunnatlariga amal qilgan solih kishilar uchun berilgan 
karomatlarni koʻrgan va bilgan minglab ishonchli olimlar rivoyat qildilar. Karomatlar Alloh xohlagan vaqtga qadar bu ummatda 
davom etadi. Avliyolar karomatlarining sodir boʻlishi, aslida, payg'ambarlarning mo'jizasidir. Zero, karomat Rasululloh sollallohu 
alayhi va sallamga ergashish va u kishi keltirgan dinu shariat yo'lida yurish barakoti bilan sodir boʻladi va aqlan boʻlishi mumkin 
boʻlgan narsadir. Alloh ta'olo bergan ba'zi moʻmin bandalariga ilm ufqlarining ochilishi biz eshitib, o'qiganimiz karomat ya'ni, 
moddiy, g'ayri tabiiy ishlardan ko'ra yaxshiroq va buyukroq boʻlishi mumkin. 

Qur'on va sunnatga amal qilib sabot bilan turish hamda Alloh va Rasuli sollallohu alayhi va sallamga itoat va ularning 
hukmlariga rozi boʻlish, bilim va amalga muvaffaq bo'lish ham karomatdir. Ba'zi musulmonlarning hayotlarida karomatning sodir 
boʻlmasligi, ular iymonining zaifligiga dalolat qilmaydi. Chunki karomatning sodir boʻlish sabablari bor: Masalan: 

Bandaning iymonini quvvatlash uchun karomat berilishi. 

Shuning uchun iymonlari kuchli boʻlgani bois koʻplab sahobalar hayotida karomat sodir boʻlmadi. 

Dushmanlarga hujjatni keltirish sababidan. 

Karomat — aql tomonidan tartibga solinmaydi. Biroq shariat qonun-qoidalariga muvofiq boʻlishi shartdir. 

Karomatning shartlari boʻlib ular: u shar'iy hukm va diniy qoidalarni harom qilmaslik, tirik odamdan va ehtiyoj uchun sodir 
bo'lishi. Agar bu shartlar buzilsa, sodir boʻlgan narsa karomat emasdir. Balki u xayol yoki vahm yo shaytoniy xabardir. Karomat 
bilan biron shar'iy hukmni isbot ham, inkor etilmaydi. Chunki shar'iy hukmlarning Qur'on, sunnat va ijmo'dan iborat o'z 
manbalari bor. 

Alloh ta'olo karomatni bir taqvoli moʻmin bandasining qoʻlida sodir etgan boʻlsa, bu odam Alloh ta'ologa bu ne'mat uchun 
shukr qilishi, bu ne'matni yashirishi va odamlar oldida faxrlanish va obroʻ olish uchun vasila qilib olmasligi kerak. Bunday qilish 
halokatga olib boradi. Zero, koʻplab odamlar ularni shayton shu yoʻl bilan yoʻldan urganda dunyoyu oxiratda ziyon koʻrdilar. 
Shuning uchun ham, Alloh ta'olo Qur'oni Karimning ko'p oyatlari, xususan, “Furqon” surasining 63-84 - oyatlarida hamda 
Rasululloh sollallohu alayhi va sallam qator hadislarida bayon qilgan Alloh ta'oloning avliyolarining sifatlarini unutmaslik kerak. 

Bu sifatlarning ba'zilari: Allohga, Allohning farishtalari, kitoblari, payg'ambarlari, oxirat kuni, qazo va qadarning yaxshi va 
yomoniga iymon keltirish, taqvo — Alloh ta'olodan qoʻrqish, Rasululloh sollallohu alayhi va sallamning sunnatlariga amal qilish, 
Allohga uchrashish kuniga tayyorlanish, Alloh uchun yaxshi ko'rish va Alloh uchun yomon ko'rishdir. 

Allohning avliyolarini koʻrishingiz sizga Allohni eslatadi, yerda tavozu bilan xokisor boʻlib yuradilar, johillar xitob qilsalar: 
“Salomat boʻling” deydilar, tunlarini Robbilariga sajda va qiyom bilan oʻtkazadilar va: “Robbimiz, bizdan jahannam azobini 
burgin” deydilar, pul-mol sarf etsalar isrof va baxillik qilmaydilar, Alloh bilan birga boshqa ilohlarga duo qilmaydilar, Alloh 
harom qilgan jonni nohaq oʻldirmaydilar, zino qilmaydilar, yolg'ondan guvohlik bermaydilar, behuda narsalar oldidan oʻtsalar, 
viqor bilan oʻtadilar, ularga Allohning oyatlari eslatilsa ongli ravishda sajda qilib yiqiladilar, duolari esa: Robbimiz, juftlarimiz va 
zurriyotlarimizni biz uchun quvonch qil va bizlarni taqvoli kishilar uchun imom qil” dir... 

Qur'on Karim va Rasululloh sollallohu alayhi va sallamning sunnat- larida Alloh ta'oloning avliyolarining bundan boshqa 
sifatlari ham bor. 


20 Ibn Qudoma Maqdisiy rahimahulloh dedi: “Sehr — bog'lash, dam solish, aytilgan yoki yozilgan soʻz va qilingan ish boʻlib u 
odamning badani, qalbi va aqliga bilvosita ta'sir etishi mumkin. Sehrning haqiqati boʻlib, oʻldirishi, kasal qilishi, kishini xotiniga 
jinsiy aloqadan man qilishi, er va xotin o'rtasini buzishi va ularni bir-biriga yaxshi yoki yomon koʻrsatishi mumkin... Bu imom 
Shofiiy rahimahullohning ham soʻzidir. Va yana Ibn Qudoma dedi: Mazkur ishlar sobit ekan demak sehrni oʻrganish va o'rgatish 
haromdir. Bunda ahli ilm oʻrtasida xilof borligini bilmaymiz. Ashoblarimiz dedilar: sehr qiluvchi uni oʻrganishi va qilishi bilan — 
xoh haromligini e'tiqod qilsin, xoh mubohligini- kofir boʻladi. Ion Qudoma yana sehr haqiqati haqida toʻxtalib dedi: Sehrning 
haqiqati boʻlmasa edi, Alloh ta'olo undan panoh so'rashga buyurmagan boʻlur edi. Alloh ta'olo dedi: “...balki odamlarga sehr 
o'rgatadigan shaytonlar kofir edilar. Va Bobildagi Horut va Morut nomli farishtalarga tushirilgan narsalarga ergashadilar. — 
Xolbuki, u farishtalar: «Biz faqatgina fitnamiz (ya'ni odamlarni aldab imtihon qilish uchun yuborilganmiz), bas, (biz aytgan 
narsalarni qilib) kofir boʻlib qolma», demasdan turib hech kimga hech narsa o'rgatmas edilar.— Va oʻshalardan (Horut va 
Morutdan) er-xotinning oʻrtasini buzadigan narsalar o'rganadilar. (Baqara: 102) ” (Qarang: “al-Mug'niy”: 8/ 150, 151). 


21) Makka shahridan hijrat qilgan musulmonlarga yordamchi boʻlgan madinaliklar. 

22) “Taqlid” — mukallaf odamning shar'iy hukmlarda so'zi hujjat bo'lmagan kishining mazhabini lozim tutishidir. Yoki bir 
kishining soʻzini dalilini bilmay, yoki dalilini aytmagan kishining soʻzini qabul qilish, demakdir. “Muqallid” (taqlidchi) muayyan 
bir kishiga dalilini bilsin, bilmasin ergashgan va uning soʻzlaridan aksi isbot etilsada chiqmagan odamdir. 

Taqlidning — ilm, muqallidning esa olim olim emasligida olimlar oʻrtasida xilof yoʻq. Alloh ta'olo taqlidni qoraladi va koʻp 
oyatlarda taqlid qilishdan qaytardi: “Qachon ularga: «Alloh nozil qilgan narsaga va payg'ambarga kelinglar», deyilsa, ular: «Biz 
uchun ota-bobolarimizni nimaning (ya'ni qaysi dinning) ustida topgan boʻlsak, oʻsha yetarli», deyishadi. Agar ota-bobolari 
hech narsani bilmaydigan va haq yoʻlni topa olmaydigan boʻlsalar ham-a?!” (Moida:104). 

Salaf ulamolari va mujtahid imomlar ham taqlid qilishdan qaytardilar. Chunki taqlid musulmonlar safidagi tortishuv va 
zaiflikka sabab boʻlib, birlik esa Rasululloh sollallohu alayhi va sallamga ergashish hamda ixtilof paytida “Alloh aytdi” va 
“Rasululloh sollallohu alayhi va sallam aytdi” ga qaytishdadir. 

Shuning uchun ham, biz sahobalarning — Alloh ularning barchasidan rozi boʻlsin — oʻzlaridan biron muayyan kishiga barcha 
masalalarda taqlid qilganliklarini ko'rmaymiz. Shuningdek, mazhab asoschilari boʻlmish toʻrt imom ham — Alloh ularni rahmat 
qilsin — o'z ra'ylariga taassub qilmadilar. Balki, oʻz ra'ylarini Rasululloh sollallohu alayhi va sallamning hadislarini koʻrganlari 
yoki eshitganlari zamon tark etar edilar. Ular o'zlariga dalillarini bilmay turib taqlid qilishdan qaytarar edilar. Imom A'zam Abu 
Hanifa rahimahulloh: “Hadis sahih (ishonchli) boʻlsa, u mening mazhabimdir” — dedilar. Bundan tashqari: “Hech bir kishiga 
qaerdan olganimizni bilmay turib, bizning soʻzimizni olishi halol emas” — dedilar. 

Imom Molik rahimahulloh: “Men ham insonman. Men ham toʻgʻri yoki xato ish qilishim mumkin. Mening ra'ylarimga 
qaranglar, agar Qur'on va sunnatga muvofiq boʻlsa olinglar, boʻlmasa tashlanglar!” — dedi. 

Imom Shofiiy rahimahulloh dedi: “Har bir mas'alaki u haqda roviylarning Rasululloh sollallohu alayhi va sallamdan qilgan 
sahih naqllari men aytgan soʻzlarning aksi boʻlsa, men u so'zlarimdan hayotligimda ham oʻlganimdan keyin ham qaytuvchiman ”. 

Imom Ahmad rahimahulloh dedi: “Sen menga, Molikka, Shofiiyga, Avzoiyga, Savriyga taqlid qilma! Hukmlarni ular olgan 
yerdan ol!”. 

Imomlarning bu haqda aytgan soʻzlari juda ham koʻp. Chunki ular Alloh ta'oloning quyidagi soʻzlarini juda yaxshi tushunar 
edilar: “(Ey insonlar), sizlarga Parvardigoringizdan nozil qilingan narsaga (Kitobga) ergashingiz, undan oʻzga «do'stlarga» 
ergashmangiz! Kamdan-kam pand-nasihat olursizlar.” (A'rof:3) 

23) - “Habash qul” — so'zining iste'molidan buyuk imom — xalifa tomonidan oʻlkalar va harbiy bo'linmalarga ta'yin etilgan 
kishi tushuniladi va buni “kichik amirlik” deb ataladi. Ibn Hajar Askaloniy rahimahulloh “Fathul-Boriy” kitobida Xattobiydan 
shunday rivoyat qildi. U dedi: “Goho hayotda boʻlmaydigan narsalar bilan misollar keltiriladi. “Habash qul” soʻzi amirga itoat 
etishga buyurishning eng mubolag'ali koʻrinishidir. Aslida esa u qulning amir boʻlishi shar'an tasavvur qilinmaydi. Bu hadisni 
buyuk imom — xalifalikka burish, xalifalik Quraysh kabilasiga xos ekaniga dalolat qiluvchi ochiq hadislar ma'nolariga koʻra juda 
uzoqdir. Rasululloh sollallohu alayhi va sallam dedilar: “Imomlar Qurayshdandir. Ularning yaxshilari yaxshilarining imomlaridir. 
Yomonlari fojirlarining imomlaridir. Har bir haqdorning haqqini bering! Agar Quraysh sizlarga a'zolari kesilgan habash qulni amir 
qilsa, unga quloq solib, itoat etinglar” (Shayx Alboniy: “Sahihul-jome'”). 

“Quraysh (qabilasi)dan ikki kishi tirik ekan, bu ish (xalifalik) ularda qoladi”. (Muttafaqun alayh). 

Quraysh qabilasining bu ishga shariat tarafidan xoslanishida ularning nasabi va jinsida oʻziga xos fazilat — tanlovning 
borligidir. Zero, Rasululloh sollallohu alayhi va sallam shunday dedilar: “Alloh ta'olo Ismoilning farzandlari ichidan Kinonani, 
Kinona ichidan Qurayshni, Quraysh ichidan Hoshim urugʻini, Hoshim urug'idan esa meni tanlab oldi” (Imom Muslim rivoyati). 

Hatto ishning dinni barpo qila olmay qolganida qurayshning qoʻlidan ketishi ham, Quraysh boshqa davrlarda dinni barpo qila 
olmaydi degani emas. Ammo Quraysh qabilasiga mansub boʻlmagan odamning qurayshlikka zoʻrdan g'olib boʻlib xalifa bo'lishi 
payg'ambarlik asosidagi xalifalik boʻlmaydi balki, zo'ravon podshohlik boʻladi deganidir. 

Hofiz ibn Hajar rahimahulloh “Fathul-Boriy” kitobida shunday deydi: “Iyoz — rahimahulloh — dedi: “Xalifaning 
Quraysh qabilasidan boʻlishi barcha ulamolar oʻrtasida ittifoq qilingan. Salaflarning yoki ulardan keyingi avlodlarning 
birontasidan buning xilofi naql qilinmagan” (13/ 128). 

B4 - Amir haqqiga salohiyat, toʻg'ri turish va hidoyat bilan duo qilish — salaf solih yo'lidir. Imom Barbahoiy rahimahulloh 
oʻzining qiymatli kitobi “Sharhussunna”ning 116 - sahifasida shunday deydi: “Agar bir odamning sulton (xalifa) zarariga duo 
qilayotganini koʻrsangiz, bilingki, u nafs-havosiga uchgandir. Agar bir odamning sulton (xalifa)ning solih bo'lishi uchun duo 
qilayotganini koʻrsangiz, bilingki, inshaalloh, u sunnat sohibidir”. 

Fuzayl ibn Iyoz rahimahulloh dedi: “Agar menda albatta qabul boʻladigan bitta duo boʻlsa edi, men uni faqat sulton haqqiga 
qilar edim. Biz ularning garchi jabr va zulm qilsalar-da, zarariga emas, balki, islohlari uchun duo qilishga buyurilganmiz. Zero, 
ularning jabr va zulmlari oʻzlariga, salohiyatlari esa o'zlari va musulmonlar uchundir”. 

Haqiqatan ham, ularning toʻg'ri bo'lishlari ummat uchun xayrlidir. 

Hasan Basriy rahimahulloh dedi: “Alloh senga ofiyat bersin, bilginki, amirlarning jabri Alloh ta'oloning intiqomidir. Allohning 
intiqomiga qilich bilan qarshi bo'linmaydi. Balki, undan duo, tavba va qilgan gunohlarni tark qilish bilan saqlaniladi. Allohning 
intiqomiga qilich bilan qarshi turilsa, Allohning qilichi keskirroq bo'ladi. 

Rivoyat qilishlaricha Hasan Basriy rahimahulloh Hajjojning zarariga duo qilayotgan bir kishini koʻrdi va unga: 
“Senga Allohning rahmati yog'ilsin, unday qilma. Balolar o'zingiz qilgan ishlar sabablidir. Men agar Hajjojni chetlatilsa yoki oʻlsa, 
sizlarga to'ng'izlar va maymunlar hokim boʻlib qolishidan qoʻrqaman” — dedi. (Ibn Javziy: “Odobu - Hasan al-Basriy”) 


251 - Imom Navaviy rahimahulloh dedi: “Musulmonlar imomlari (xalifalari)ga xayrixoh boʻlish — ularga haq boʻlsalargina 
yordam berish, itoat qilish, yaxshilikka buyurish, ogohlantirish, muloyimlik bilan unutgan narsalarini eslatishdir” (“Sharhu Sahihi 
Muslim”: 2/ 241) 


26) - Ma'lumingiz boʻlsinki, xalifalikka ta'yinlanib va odamlar unga jamlanib rozi boʻlgan, yoki oʻz qilichi bilan g'olib boʻlib, 
xalifa boʻlgan kishiga itoat etish vojib va qarshi chiqish haromdir. 

Imom Ahmad rahimahulloh dedi: “Voliylar ustidan qilich bilan zafar qozonib xalifa boʻlgan va “amirul-mo'”minin” deb 
nomlangan shaxsga, u xoh solih va xoh fojir boʻlsin, Allohga va oxiratga iymon keltirgan odam unga bay'at qilmay kechani 
oʻtkazishi va uni xalifa deb bilmasligi halol emasdir” (Abu Ya'lo: “al-Ahkomus-sultoniyya”). 

Imom ibn Hajar rahimahulloh “Fathul-Boriy” kitobida dedi: “Fuqaholar kuch bilan g'olib boʻlgan xalifaga itoat qilib, u bilan 
jihod qilishning farz ekaniga hamda unga itoat qilish, unga qarshi chiqishdan koʻra yaxshiroq ekaniga ijmo” ya'ni, yakdil fikr 
bildirdilar. Chunki bunda — qon toʻkilishning oldini olish, xalqni tinchlantirish bordir” (13/ 90). 

Shayxul-islom Ibn Taymiyya rahimahulloh dedi: “Saltanat sohibi boʻlgan imomga qarshi chiqqan koʻpchilikning bu 
chiqishidagi zarar foydasidan koʻra koʻproq boʻlgan” (“Minxajus-sunna”: 22/ 241). 

Biroq, Alloh shariatini toʻxtatib uning hukmlaridan boshqa hukm bilan hukm qilgan hokimlarga itoat qilinmaydi. Chunki ular 
musulmonlar ishini bajarish, dinni himoya qilib, uni atroflarga yoyish, shar'iy hukmlarni ijro etish, chegaralarni qoʻriqlash, da'vat 
qilinganidan soʻng o'jarlik qilib itoat etmagan kishilarga qarshi jihod qilish, musulmonlarni sevib, din dushmanlarini dushman 
tutish kabi xalifalikdan ko'zlangan maqsadlarini zoe qilgan boʻladilar. Shuning uchun ham, unday odamlarda imomlik haqqi 
qolmas. Balki, ummatning muammolari bilan shug'ullanadigan va ummat tomonidan vakil qilib tanlab olingan uyushma (hay'at) 
uni oʻz vazifasidan olishi va oʻrniga imomlik maqsadlarini roʻyobga chiqaradigan kishini ta'yin etishi vojibdir. 

“Ahlus-sunna val-jamoa” zulm va fosiqlik qilgan imomga qarshi chiqishdan qaytarar ekan (chunki zulm va fosiqlik dinni zoe 
qilish emasdir), Allohning shariatini amalda tatbiq etayotgan xalifani nazarda tutganlar. Zero, salaf solih dinni himoya qiladigan 
xalifalikni nazarda tutganlar. Balki, ular bunday (dinni himoya qilmagan) “xalifalik”ni xalifalik deb hisoblamaganlar. Amirlik 
deganda esa dinni tatbiq qilgan amirlik tushunilgan. Buni qilgandan keyin boshqa ishlarda yaxshi amirlik va fojir amirlikka 


Onon 


boʻlingan. Aliy raziyallohu anhu: “Odamlar uchun yaxshidir, yomondir amirlik boʻlishi kerak” — dedilar. Odamlar: “Yaxshi 
amirlikni bilamiz, biroq, yomon amirlik qanday boʻladi?” — deb so'raganlarida Aliy raziyallohu anhu: “u bilan yoʻllar osoyishta, 
(islomiy) jazolar ijro boʻladi, dushmanlarga qarshi jihod qilinadi va o'ljalar tarqatiladi” — dedilar” (Ibn Taymiyya: 
“Minxajussunna”: 1/ 146). 


27) - Abdulloh ibn Mas'ud raziyallohu anhu: “Abu Bakr va Umarni yaxshi koʻrish iymondandir. Ularning afzalliklarini bilish 
esa sunnatdir” — dedi. Imom Molik rahimahuloh esa: “Salaf oʻz farzandlariga Abu Bakr va Umarni sevishni Qur'on surasini 
oʻrgatganlaridek oʻrgatar edilar” — dedi (Lalakaiy: “Sharhu usuli ahlissunna”). 


281 - Sahobalarning hammasi ham fitnalarga kirmadilar. Fitna kuchaygan vaqtda sonlari oʻn minglab boʻlgan sahobalarning 
oʻttizga yetmagan sonigina fitna tuzogʻiga tushdilar. Buni Imom Ahmad rahimahulloh “al-Musnad”ida ishonchli rivoyat silsilasi 
bilan Ibn Siyrindan, Abdurrazzoq esa “al-Musannat”ida va Ibn Kasir esa “al-Bidaya van-Nihaya”sida rivoyat qildilar. 


29) - Ubaydulloh ibn Umar va Miqdod raziallohu anhumolar oʻrtasida soʻz qochdi. Ubaydulloh Miqdodni haqorat qildi. Bundan 
xabardor boʻlgan Umar ibn al-Xattob raziallohu anhu: “Menga o'tkir narsani olib kelinglar, uning tilini kesay! Toki boshqalar 
Rasululloh sollallohu alayhi va sallamning sahobalarini haqorat qilmasinlar” — dedi. (Lalakaiy. “Sharhu e'tiqodi ahlissunna”). 


En 


91 - Rasululloh sollallohu alayhi va sallamning xonadonini nega sevmaylik! Axir biz ular uchun barcha namozlarimizda salavot 


va salomlar aytamiz-ku!. 

1 Sarid arablar sevib tanovul qiladigan taom boʻlib, goʻshtni uzoq qaynatib pishirilganidan soʻng uni suvi bilan non to'g'ralgan 


katta idishga quyiladi va tanovul qilinadi. 
21 - Dinda paydo boʻlgan birinchi bid'at — namoz bilan zakot o'rtasini ajratish va: “Zakot Rasululloh sollallohu alayhi va sallamning 
o'zigagina beriladi” — deb da'vo qilish boʻlgan edi. Abu Bakr raziallohu anhu bularga qarshi jihod qildi va ularni ishlari kuchaymay turib yoʻq 
qildi. Agar bularni o'z holiga qoʻyganlarida edi ularning bu da'vosi hozirgi kunimizgacha din bo'lib qolar edi. 

Umar raziallohu anhuning davrida esa ba'zi kichik bid'atlar paydo boʻldi. Umar raziallohu anhu ham ularni tag-tomiri bilan tugatdilar. 

Usmon raziallohu anhuning davrida esa katta fitnalar bosh koʻtardi. U — haq xalifaga qilich bilan qarshi chiqish edi. Ularning bid'atlari 
Usmon raziallohu anhuning oʻlimi bilan tugallandi. Bu — bizning kunlarimizga qadar yetib kelgan havorijlar fitnasining avvali edi. Keyin esa 
fitnalar ketma-ket kela boshladi. Qadariyalar, murjialar, rofizalar, botiniylar, jahmiyalar, zindiqlar va Alloh ta'oloning ism va sifatlarini inkor 
etgan ko'plab adashgan toifalar — bid'atchilardir. 

Bid'atlar paydo boʻlgani sayin “ahlus-sunna val-jamoa” ularga qarshi hoziru nozir boʻldilar. Haq va botil oʻrtasidagi kurash bizning 

kunlarimizgacha yetib keldi va qiyomat kuniga qadar davom etadi. “Ahlusunna val-jamoa” har zamon va har makonda Qur'on, sunnat va 
ummatning ijmo'si (ittifoqi)ga zid boʻlgan barcha soʻz va ishlar yuzidan niqobini ochib tashlaydi. 


Bmom Navaviy: “at-Tazkira”. 

B1 Roziy: Kitabu aslis-sunnati va e'tiqodid-din”. 

51 Barbahoriy: “Sharhussunna”. 

B6) Tʻmom Buxoriy rivoyati. 

97! Bid'atchining orqasida namoz oʻqish: 

Bilingki, “ahlus-sunna” ning bu masaladagi so'zlarining xulosasi quyidagicha: 

e Haqiqiy kofir va murtadning orqasida namoz oʻqish joiz emas. 

e E'tiqodi va shaxsiyati noma'lum boʻlgan odamlar orqasida namoz o'qishni tark qilish haqida biron bir salaf olimi soʻz aytmadi. (Bu 
so'zni aytish bid'atdir) 

e Bid'atchining orqasida namoz o'qishdan qaytarish aslida, uning bid'atini yomon ko'rsatish va shu bid'atdan nafratlantirish uchundir. 
Agar bid'atchining orqasida namoz o'ʻqilsa, iqtido qilgan odamning namozi durustdir. 

Bid'atchilarga janoza namozini o'qimaslik va Allohdan ularga rahmat soʻramaslikning hukmi: 


e Kofir, murtad yoki kufrga olib boradigan bid'atni qilgan ekaniga hujjat qoyim boʻlib vafot etgan kishilarning janozalarini o'qish va 
ularga mag'firat so'rash joiz emas. Bu ijmo' qilingan masalan : Gunoh ishni yoki dindan chiqarmaydigan bid'atni qila turib vafot etgan 
kishilarning janoza namozida uning qilgan gunchi va bid'atidan nafratlantirish uchun imom (xalifa yoki sulton) va e'tiborli ilm ahllarining 
ishtirok etmasliklari yaxshidir. Bu unga janoza namozini oʻqish barcha uchun harom degani emas. Balki, unga, modomiki, jahannamda 
mangu qoladigan kofir hukmida o'lmagan boʻlsa, janoza namozini oʻqish farz kifoyadir. 


B8! Munkar-gunohdan qaytarishning bir necha shartlari bor. Shulardan: 
e Gunohdan qaytarmoqchi boʻlgan odam, qaytarayotgan narsani bilishi. 
e Savobli ish tark qilinib, gunoh qilingan ekanini bilishi kerak. 
e Gunohni gunoh bilan qaytarmasligi. 
e Bu gunohni qaytarishi undan koʻra kattaroq gunohga olib bormasligi kerak. 


B9! Salaf solih — “ahlus-sunna val-jamoa” yoʻliga da'vat etish, Rasululloh sollallohu alayhi va sallamning madrasasida ta'lim 
olgan sahobalar avlodiga oʻxshash avlodlarni vujudga keltirishni maqsad qiladi. Alloh ta'olo Muhammad sollallohu alayhi va 
sallamni: “Siz buyuk xulq uzradirsiz” — deb maqtadi. Demak, maqsad salaf solihga e'tiqoddagina emas (garchi e'tiqod eng muhim 
narsa boʻlsa-da), balki, diniy ishlarimizning barchasida muvofiq kelishimizdir. Chunki biz da'vat etayotgan salaflar yoʻli zehndagi 
quruq bilimgina emas, balki, ularning e'tiqod, tasavvur, suluk va axloqdagi yoʻllarini ham oʻz ichiga oladi. Afsuski, bizning 
asrimizda bu narsaga ta'lim-tarbiya nuqtai nazaridan yetarli ahamiyat berilmayapti. Buning ahamiyatini bildirib payg'ambarimiz 
Muhammad sollalloxu alayhi va sallam: “Men goʻzal xulqlarni oxiriga yetkazish uchun yuborildim” — degan edilar. 


Salaf solih Rasululloh sollallohu alayhi va sallamga ergashdilar, uning xulqi bilan xulqlanib, 
amrlariga itoat etdilar. Ular Alloh ta'olo: “Sizlar odamlar uchun chiqarilgan yaxshi ummat boʻldingiz...” — deb aytganidek edilar. 


77 


Agar biz saodatni, muvaffaqiyatni va najotni xohlasak, kattayu-kichik narsalarning har birida salaf solih tutgan yoʻlni tutishimiz 
kerak. Alloh ta'olo ulardan rozi boʻlsin! 


